Kuru Vaahaka: Mihaalugai\nކުރު ވާހަކަ: މިހާލުގައި--\n"ކޮންގުރާ" ޑޮކުޓަރު ހިނިތުންވެލިއެވެ. "ކިހިނެއްތޯވީ؟ ކޮން ކަމަކަށްތޯ؟ އަނެއްކާ އަހަރެން..." އަހަންނަށް ޝައްކުވިއެވެ. ބޭނުންވީ ޔަގީންކޮށްލާށެވެ.\n"އާނ ޒިޔާދާ ބަނޑުބޮޑު" ޑޮކުޓަރު ހިނިތުންވެލިއެވެ. "މާ ގިނަ އިރެއް ނުވެ ދޫކޮށްލާނަން"\nކުރަންވީ ކަމެއް އަހަންނަކަށް ނުވިސްނުނެވެ. ވާންވީ އުފާކަމެއް ކުރާންވީ ހިތާމައެއް ކަމެއް ނޭނގުނެވެ. އަހަންނަށް ޑޮކުޓަރުގެ އަޑު ނޭހުނު ނަމައޭ ހިތަށް އެރިއެވެ. އެ އަޑު ނޭހި ނަމަވެސް އެ ހަގީގަތް ބަދަލުވެދާނެހޭ ހިތްބުނެލިއެވެ. އަނެއްކާ އަހަރެންގެ ޒިންމާތަކަށް އިތުރު ބޮޅެއް އިތުރުވާން އުޅެނީއެވެ. އުފުލަން ޖެހޭ ބުރަތައް ތިން ގުނައަށް އުފުލެނީއެވެ. މިވަރުން އަހަންނަށް ވާނެ ހެއްޔެވެ؟ މި ހުރިހާ ކަމަކަށް އަހަންނަށް ކުރިމަތި ލެވިދާނެ ހެއްޔެވެ؟ މައްސަލައަކީ އެންމެ މައްސަލައެކެވެ. އެ މައްސަލައަށް ހައްލެއް ނުލިބެނީސް އަހަންނަށް ހަމަޖެހުމެއް ލިބިދާނެ ހެއްޔެވެ؟ އެކަމަށް ފަރުވާއެއް ނުލިބެނީސް އަހަންނަށް ލުޔެއް ލިބޭނެ ހެއްޔެވެ؟\n"ޖަވާބު ވަރަށް ސާފު ދޯ" އަލީ އަހަރެންގެ މޫނަށް ބަލައިލިއެވެ. "ބޭނުން ވިޔަސް ނުވިސް ތިކަން ތިވީ"\n"އެކަމަކު އަހަރެން ވަރުބަލި ވެއްޖެ. އަހަރެން މި ކުރާ ފިކުރުތަކާއި މި އުފުލާ ވޭން އިހުސާސްވާނަމަ ތިހެން ނުބުނީސް" އަހަންނަށް އަލީގެ މޫނަށް ބަލާކަށް ނުކެރުނެވެ. ނަޒަރު ހުއްޓައިލެވުނީ ކޮޓަރީގެ ފަންގިފިލާއަށެވެ.\n"ދެން ކޮންކަމެއް. ޒިޔާދާއަށް ފަސޭހައަކަށް ފަރީޝާ މިގޭގައި މި ގެންގުޅެނީ. އަހަންނަށް ވަކި ގިނައިން ލިބޭތީއެއް ނޫން. އެވެސް ހަރަދެއް. މަސް ފެށެންވާއިރަށް ބޭނުންވާ ވަރަށް ފައިދާ ހަމަ ނުވެދާނެތީ ކުރެވޭ ފިކުރުތަކުން ބޯ ހަލާކުވާ ވަރުވޭ. އަހަންނަށް ކިރިޔާ ވެސް ގޮތެއް އޮތް ނަމަ ޒިޔާދާ ވަޒީފާއަކަށް ވެސް ނުފޮނުވާނަން" ނިތްމަތީގައި އަތްބާއްވާލައިގެން އޮވެ އަލީ މަޑުމަޑުން ވާހަކަދެއްކިއެވެ.\n"އަހަންނަށް ތި ހުރިހާ ކަމެއް އެނގެޔޭ" އެނދުގައި އިށީންނަމުން އަހަންނަށް ބަލައިލެވުނީ އަލީގެ މޫނަށެވެ. އޭނާ އޮތީ ފުން ވިސްނުމެއްގެ ތެރެއަށް ގެނބޭ ވަރުވެފައެވެ.\n"ދެން ތި ދައްކަނީ ކޮން ވާހަކައެއް؟"\n"އަހަންނަކަށް ނޭނގެ އައްޔަށް ވިސްނައިދޭނެ ގޮތެއް؟" ރުންކުރު ރާގެއްގައި އަހަރެން ބުނެލީމެވެ.\n"ވާހަކަދައްކައިގެން ހައްލު ނުވާނެ މައްސަލައެއް އޮވެގެން ނުވާނެ" އަލީ ތެދުވެ އަހަރެންގެ އަތްތިލައިގައި ހިފައިލިއެވެ. "އޭރު ވެސް މިހާރު ވެސް އަހަރެން ލޯބިވަނީ އަދި ލޯބިވާނީ ވެސް ޒިޔާ ދެކެ. މި ލޯތްބަކަށް ބަދަލެއް ނާންނާނެ. ކޮންމެ ހާލެއްގައި ޖެހުނަސް، ކޮންމެ ހާލެއްގައި އުޅެން ޖެހުނަސް އަހަރެންގެ ލޯތްބަކަށް ބަދަލެއް ނާންނާނެ. އަހަންނަށް ވެސް މި ގޮތަށް ދިރިއުޅޭކަށް ފަސޭހައެއް ނޫނޭ. މިހާލުގައި ވެސް އަހަރެން މިއުޅެނީ އަހަރުމެންގެ ދަރިންނަށް ޓަކައި. އަހަރުމެންގެ ދަރިންނަށް ޓަކައި"\n"އައްޔަ ނިކަން ވިސްނައިލަބަ..." އަހަރެން އަނގަ ބަންދުވި ކަހަލައެވެ. ލަފުޒުތައް ކަރުބުޑުގައި ތާށިވި ކަހަލައެވެ. އަޑެއް ބޭރުކޮށްލާނެހާ ހިތްވަރެއް އަހަންނަކަށް ނުލިބުނެވެ. ބުނަން ބޭނުންވި ވާހަކަ އަހަންނަށް ދިރުވައިލެވުނީއެވެ. އަލީގެ ލޮލަށް ބަލައިލެވުމުންނެވެ. ހަތަރުކަޅި ހަމަވުމުންނެވެ. އެ ދެ ލޮލުން އަހަންނަށް ފެނުނު ކުލަވަރުންނެވެ. ތެދުވެރި ލޯބީގެ ކުލަތަކުގެ ސަބަބުންނެވެ.\n"ބުނޭ އަހަރެން ގަބޫލުކުރާނަން. އަހަންނަށް ވެސް ނުވިސްނިގެން، ނޫނީ ނޭނގުމެއްގެ ތެރޭގައި ނަމަވެސް ޒިޔާއަށް ބުރައެއް ދެވިދާނެ. އުޅެން ޖެހިފައިވާ ގޮތުން އަހަންނަށް ވެސް ގޯހެއް ހެދިދާނެ" އަލީގެ ކަނާއަތުން އަހަރެންގެ ބުރަކަށީގައި ފިރުމައިލިއެވެ. އޭނާގެ ކަނާއަތުން އުނަގަނޑު ވަށައިލިއެވެ.\n"އަހަރެން ބޭނުންވަނީ އަލީގެ.... އަލީގެ..." އަހަންނަށް ބުނަން އުޅުނު ވާހަކައެއް ނުބުނެވުނެވެ. ބަޑިފަޅައިގެން ދިޔައީއެވެ.\nއަލީ މަޑުމަޑުން އަހަރެން ބުރަކަށީގައި ފިރުމައިލިއެވެ. އޭނާއާ ގާތްކޮށްލިއެވެ. އޭނާގެ ހޫނު އިހުސާސް ކުރެވޭހާ ގާތަށެވެ.\n"އަހަންނަށް ކުށެއް ކުރެވިފައިވާ ނަމަ މައާފުކުރޭ. އެނގިގެން ވިޔަސް ނޭނގި ވިޔަސް އަހަންނަށް ގޯހެއް ހެދިފައިވާ ނަމަ ވެސް މައާފުކުރޭ. ގަސްތުގައި އަހަރެން ޒިޔާއަށް ދެރައެއް، ލަނޑެއް ނުދޭނެކަން ޒިޔާއަށް ވެސް އެނގޭނެ. ޒިޔާ ފިކުރު ބޮޑުވާ ކަމަކީ ކޮބައިކަން އަހަންނަށް އެނގިއްޖެ ނަމަ އެކަން މިހިނދުން މި ހިނދަށް ވެސް ރަނގަޅު ކުރާނަން. އަހަރުމެން ކިތައްމެ ބޭނުން ނުވިޔަސް ތިއީ ވެސް އަހަރުމެންގެ ދަރިއެއް. ތިއީ ވެސް އަމާނާތެއް. ފުރަތަމައެކޭ ތިންވަނަ އެކޭ ވާންޖެހެނީ ހަމަހަމަ"\n"އަހަރެން ބޭނުންވަނީ އެންމެ ކަމެއް. އަހަރެންގެ އޮތީ އެންމެ ޝަކުވާއެއް. އެކަން ކޮށްދީފި ނަމަ އަހަރެން ހަމަ ކޮންމެ ހާލެއްގައި ވެސް، އުޅެވިދާނެ" ވަރަށް ހިތްވަރު ކޮށްފައި އަހަރެން ފެށީމެވެ.\n"އަވަހަށް ބުނޭ" އޯގާތެރިކަމާއެކު އަލީ ބުނެލިއެވެ.\n"އަހަރެން ބޭނުންވަނީ ދަރިންގެ ކަންކަމުގައި މިހާރަށް ވުރެ ބޮޑަށް އަލީ ޒިންމާދާރުވުން. އަހަންނަށް ވެސް އެނގޭ އަލީ ވެސް ބުރަކޮށް އުޅޭ ކަން" އިހުތިޔާރަކައި ނުލައި އަހަންނަށް ގިސްލެވެން ފެށުނެވެ.\n"މާނައަކީ؟" އަލީއަށް ސާފު ނުވުމުން އަހައިލިއެވެ.\n"އަހަންނަށް ވެސް ވަރަށް ފަސޭހަވާނެ ވަގުތުވީ މިންވަރަކުން އަލީ ވެސް ކުދިންނާއެކު ވަގުތު ހޭދަކޮށްލީމަ. އެކުދިން ވެސް އުފާވާނެ. އަލީ ގެއަށް އަތުވެއްޖެ ނަމަ އޮންނަނީ ކޮންމެ ވެސް ގޭމެއްގެ ތެރޭގަ. ނޫނީ މީސްމީޑިއާގަ. ނޫނީ ކޮންމެ ވެސް ފިލްމެއް ބެލުމުގަ. މިހާރު އާޔަން ވެސް އެހުރީ އެއްޗެހި ދަސްކޮށްދޭން ޖެހޭ ވަރުވެފަ. މި ހުރިހާ ކަމެއްގަ ފީނަށް މި ޖެހެނީ އަހަންނަށް. ހަމައެކަނި ފައިސާ ހޯދުމަކުން ދަރިންގެ ޒިންމާ އަދާކުރެވުނީއެއް ނޫން. އެހެންކަމަށް ވާނަމަ އަހަންނަށް ވެސް އަހަރެންގެ ޒިންމާ އަދާކުރެވޭ ވަރަށް މި ގެއަށް ފައިސާ ގެނެވޭ" މައުޟޫއުގެ ތެރެއަށް ވަދެވުމުން ފަސޭހަކަމާއެކު އަހަންނަށް ވާހަކަތައް އަމުނައިލެވުނެވެ. "އިއްޔެ ވެސް އާޔަން ފިލާވަޅު ދަސްނުވެގެން އެކަން ކޮށްލަދޭން ބުނީމަ އައްޔައަށް މުހިއްމުވީ މެޗު ބަލަން. އެ ކުއްޖާ ފަކީރު އެއްޗެއް ނޭނގިގެން ގޮވީމަ ވެސް އިވުނު ކަމަށް ހަދައި ނުލައި އައްޔަ އޮތީ މެޗު ބަލަން. އަހަންނަކަށް ހިޔެއް ނުވޭ މެޗެއް ނުބަލައިގެން އަޒާބެއް ލިބޭނެހެނެއް. އެކަމަކު ތިމާގެ ދަރިންނަށް އިހުމާލުވެވިއްޖެ ނަމަ އެކަމުގެ އަދަބު ލިބޭނެކަން ނޭނގެ"\nއަލީ އަހަރެންގެ ގައިގައި ބައްދާލިއެވެ. އޭނާއަށް ކަމެއް ވިސްނުމުން ބަލާ ގޮތަށް އަހަރެންގެ މޫނަށް ބަލައިލިއެވެ.\n"އަހަނަށް އެނގޭ އައްޔަ ވެސް ވަރުބަލި ވެސް ވާނެކަން ވެސް. ޑިއުޓީ ކުރަމުން އިތުރު ވަޒީފާއަށް ގޮސް ބާކީ ލިބޭ ހުސްވަގުތުގައި ވެސް ހިތް އުފާކޮށްލަން ވެސް ބޭނުންވާނެކަން ވެސް. ހަމަ އަހަރެން ވެސް އެކަންކަން ބޭނުންވޭ. ނަމަވެސް މިހުރިހާ ކަމެއް ވެސް މި ގުރުބާން ކުރަނީ ވެސް، މި ހާލުގައި ވެސް މި އުޅެނީ ހަމަ އަހަރުމެންގެ ދިރިއުޅުން ބޮއްސުން ލައިގެން ހިނގައިދާނެތީ. ދިރިއުޅުމަށް އަރާ ކޮންމެ ބުރުލަކުން ދަރިންގެ މުސްތަގުބަލު ހަލާކުވެދާނެތީ"\n"އަހަންނަށް މައާފުކުރޭ. މި އަދު އަހަންނަށް ވިސްނިއްޖެ. ވަރަށް ބޮޑު ކަމެއް ވިސްނިއްޖެ. ހަގީގަތުގައި އަހަންނަށް ކުރިން ތިކަންކަން ނުވިސްނެނީ. ބުރަބޮޑުވެގެން އައިސް އަރާމުކޮށްލަން ބޭނުންވާތީ އެގޮތަށް ކަންކަންވީ. ސިކުނޑިއަށް ލުޔެއް ލިބެނީ އެހެން ހެދީމަ ކަމަށްވާތީ އެގޮތަށް ކަންކަން ކުރެވެނީ. އިރާދަކުރެއްވިއްޔާ ދެން އެހެނެއް ނުވާނެ. އަހަންނަށް ލިބޭ ކޮންމެ ހުސްވަގުތެއް ހުސްކުރާނީ ދަރިންނާއި އަނބިމީހާގެ ހިދުމަތުގައި. ކޮންމެ ހާލެއްގައި އުޅެން ޖެހުނަސް އަހަންނަށް މުހިއްމީ އަހަރެން ދިރިއުޅުން. ފައިސާ ހޯދަނީ ވެސް މަސައްކަތް ކުރަނީ ވެސް ދިރިއުޅުން ބާއްޖަވެރި ކުރަން. ދިރިއުޅުން ބާއްޖަވެރި ނުވާނަމަ ފައިސާ ހޯދުމުގެ ބޭނުމެއް ނެތް. ދަރިންނަށް ހެޔޮ ގޮތް ހޯދައި ނުދެވޭނަމަ ގުރުބާން ވެގެން މަސައްކަތް ކޮށްގެން ފައިސާ ހޯދުމެއް ވެސް ނެތް. މިހާލުގައި ތިބި އެތައް ބަޔަކު މިއަދު މުޖުތަމައުގައި އެބަތިބި. ޒިޔާ ފަދަ އަނތްބެއްގެ ހެޔޮ ވިސްނުން ފޯރުކޮށްދީފި ނަމަ އެއިން ކޮންމެ މީހަކަށް ވެސް ވިސްނޭނެ. އެނގޭނެ. އިހްސާސް ކުރެވޭނެ"\nއަހަންނަށް ހިތާހިތާ ޝުކުރު އަދާކޮށްލެވުނެވެ. މަޑުމަޑުން އަލީގެ އަތުތެރޭގައި ފޮރުވެލެވުނެވެ. އުފާވެރިކަމުގެ ކަރުނަ ދެ ލޮލުން އޮހިގަތެވެ. ދެން އަހަންނަށް ކޮންމެ ހާލެއްގައި ވެސް ދުނިޔެ ލިބިދާނެއެވެ. ކިތައްމެ ދަތި މަގަކުން ވެސް އަހަންނަށް ދެވިދާނެއެވެ. މިކާމިޔާބު އަސްލަކީ ބަނޑުގައި މިވާ ދަރިފުޅެވެ. ބައެއް ފަހަރު ބޭނުން ނުވާ ކިތައްމެ ކަމަކުން ހެޔޮގޮތްތައް މެދުވެރިވެއެވެ. އެ ވެސް އީޖާބީ ވިސްނުމަކުން ވިސްނައިފި ނަމައެވެ.\nވަރަށް ސިމްޕަލް، އެހެނަސް އިބްރަތްތެރި ވާހަކައެއް.


ރިހެބިލިޓޭޝަން ފްރޭމްވޯކް އިފްތިތާޙް ކުރުމަށް ބޭއްވި ޙަފްލާ ނިންމާލުމަށްފަހު ނަގާފައިވާ ގްރޫޕް ފޮޓޯ\nމާފުށީ ޖަލުގައި ހުކުމް ތަންފީޒުކުރަމުން ގެންދާ އަންހެން ގައިދީންނަށް ރިހެބިލިޓޭޝަން ފްރޭމްވޯކް ފޭސް 1 އިފްތިތާހް ކޮށްފިއެވެ. މި ހަފްލާ އޮތީ ރޭ މާފުށީ ޖަލުގައެވެ.\nރޭގެ ހަފްލާގައި މާފުށީ ޖަލުގެ ޑައިރެކްޓަރ އޮފް ޕްރިޒަން އޭއެސްޕީ އަބްދުﷲ އަމީން އާއި އައިކޯސްޓްގެ އެގްޒެކެޓިވް ޑައިރެކްޓަރ އެސްޕީއޯ އަހުމަދު ޝާހިދުގެ އިތުރުން އެމްސީއެސްގެ ކޮމިޝަންޑް ރޭންކްގެ އޮފިސަރުން ބައިވެރިވެވަޑައިގެންނެވިއެވެ.\nހަތަރު ފޭސްއަކަށް ބަހާލައިގެން ކުރިއަށް ގެންދާ މި ފްރޭމްވޯކްގެ ބޭނުމަކީ މޯލްޑިވްސް ކަރެކްޝަނަލް ސަރވިސްގެ ބެލުމުގެ ދަށުގައި ހުކުމް ތަންފީޒު ކުރަމުންގެންދާ ގައިދީންގެ ހާލަތު ދެނެގަނެ، ދިވެހިރާއްޖޭގެ ޖަލުތަކާއި ޕެރޯލްގެ ގާނޫނާއި އެ ގާނޫނުގެ ދަށުން ހަދާފައިވާ ގަވާއިދުތަކަށް އަހުލުވެރި ކުރުވައި، ގައިދީން ދުޅަހެޔޮ ސިއްހަތެއްގައި ތިބުމަށް ބާރުއަޅާ އަދި ހަރުދަނާ ރިވެތި އަހުލާގުގެ މަތީގައި ތިބުމަށް ބާރުއަޅާ ދީނީ ކަންތައްތައް އެނގިފައިވާ މިންވަރު ބަލައި، ދީނީގޮތުން މީހާގެ އަގީދާ ވަރުގަދަ ކުރުމަށްޓަކައި ދަސްކޮށްދޭންޖެހޭ ކަންތައްތައް ދަސްކޮށްދިނުމެވެ.\nރޭގެ ހަފްލާގައިވަނީ މޯލްޑިވްސް ނެޝަނަލް ޔުނިވާސިޓީގެ ކައުންސެލިންގ ކޯސް ފުރިހަމަކުރަމުންދާ އެކޯހުގެ ދަސްވެނިން މަސައްކަތު ތަޖުރިބާ ހޯދުމުގެ ގޮތުން މާފުށީ ޖަލުގެ ފިރިހެން ގައިދީންނަށް ހިންގާ ރިހެބިލިޓޭޝަން ފްރޭމްވޯކް ފޭސް2އަށް ކްލާސްތައް ނަންގަވައިދެއްވާފައިވާތީއާއި ކްލާސްތައް ކުރިއަށް ގެންދިއުމަށް ކޮށްފައިވާ ބުރަ މަސައްކަތުގެ އަގުވަޒަން ކުރުމުގެ ގޮތުން ހަނދާނީ ފިލާ ހަވާލުކޮށްފައެވެ. މާފުށީ ޖަލުން ބުނީ ފޭސް 2ގެ ކްލާސްތައް ކުރިއަށް ގެންދިއުމަށް ކައުންސެލިންގ ކޯސް ފުރިހަމަކުރާ ކުދިންގެ ފަރާތުން މި ފޭސްއަށް ވަރަށް ބޮޑު ކުރިއެރުމެއް ލިބިގެންދިޔަ ކަމަށެވެ.\nޣާޒީ ބިލްޑިންގް، (ގްރައުންޑް ފްލޯރ), 20125, މާލެ, ދިވެހިރާއްޖެ | ފޯން: 2694 331 ,7998 331 | ފެކްސް: 3727 331, | އީމެއިލް: [email protected]rrections.gov.mv


މާފެއް ނުކުރާނަން ހެއްޔެވެ؟3 – Esfiya\nހަގަޑި ފަންސަވީސް ވިއިރު އަހަރެން އިނީ ޖަންނަތުމެންގޭ ތިރީގައެވެ. ދެޖީބަށް އަތްޖަހައިގެން ދެފައި ބިންމަތީގައި ތަޅަން ހުރިއިރު މަގުން ދިޔަ ބައެއް މީހުންގެ ލޯތައް އަހަންނަށް އަމާޒުވަމުން ދިޔައެވެ.\nބަރާބަރު ބައިވިއިރަށް ދުވަމުން ކަހަލަ ގޮތަކަށް ޖަންނަތު ތިރިއަށް ފޭބިއެވެ. “ސޮރީ ޔޫ ހެޑް ޓު ވެއިޓް ފޯ މީ” ޖަންނަތު މާފަށް އެދުމުން އެއީ އެވަރު ކަމެއް ނޫންކަމަށް ބުނީމެވެ. ސުކޫލަށް ދިޔަ މަގިމަތީ ޖަންނަތުއަށް ދެތިން ދިވެހި ބަހެއް ދަސްކޮށްދިނީމެވެ. އެނަންތަން މަޖާވެގެން ޖަންނަތު ބާރަކަށް ހޭންފެށިއެވެ.\nދުވަސްތައް ހަލުވިކަމާއެކު ފާއިތުވަމުން ދިޔައެވެ. ޖަންނަތުއާއި އަހަރެންގެ އެކުވެރިކަންވެސް އެއް ދުވަހަށްވުރެ އަނެއް ދުވަހު ބަދަހިވިއެވެ. އަހަރުމެން ސްކޫލަށްގޮސް އައިސް ހަދަނީ އެކީއެވެ. ކްލާސްކުދިންނަށް އެކަން އެނގިގެން ދިމާވެސް ކުރަން ފެށިއެވެ. އަހަރެންވެސް ނުސީދާކޮށް ޖަންނަތަށް ގާއުކަމުން ދިޔައީމެވެ. އަހަރެން ބުނާލެއް މާނަ ފުންކަމުން ޖަންނަތަށް ބުނާ އެއްޗެއް ދޭހައެއްނުވެއެވެ.\nޓެސްޓް ކައިރިވާން ފެށުމުން ކުލާސް ހުރިހާ ކުދިން އެކީ ގުރޫޕް ސްޓަޑީސް ހަދަން ނިންމީމެވެ. ކޮންމެ ދުވަހަކު ހަވީރު ހަތަރަކުން ހައަކަށް އަހަރުމެންގެއަށް ކިޔަވަން އަންނަ ގޮތަށެވެ. މަންމައާއި ބައްޕަ ވަރަަށް ފަސޭހައިން އެކަމަށް ހުއްދަދިނެވެ. އަހަރެން އެދޭ އެދުންތަކަށް އެއްއިރެއްގައިވެސް މަންމަމެން ދެކޮޅެއް ނަހަދާނެއެވެ.\nކޮންމެ ދުވަހަކު ހަވީރު ކުދިން އަންނައިރު މަންމަ ހުންނަނީ ޕިއްޒާ އާއި ކޭކް ފަދަ ތަކެތި ތައްޔާރުކޮށްފައެވެ. ކިޔަވާ ގަޑީ އެންމެންވެސް ތިބޭނީ އަނގައަށް ކޮންމެސް ކާއެއްޗެއް ލައިގެންނެވެ. ޖަންނަތުއަށްވެސް މަންމަ ހަދާ ކާއެއްޗިހި ވަރަށް ކަމުދެއެވެ.\nކުލާސް އެންމެން އެއްކޮށް ކިޔެވުމުގެ ނަތީޖާ ވަރަށްވެސް ފޮންނެވެ. ކުލާސް ހުރިހާ ކުދިންނަށްވެސް އޭ ރިޕޯޓް ލިބުނެވެ. ހުރިހާ ކުދިންގެ މައިންބަފައިންވެސް އަހަރެންނަށާއި އަހަރެންގެ މައިންބަފައިންނަށް ޝުކުރުއަދާކުރިއެވެ.\nކުރިއަތް އޮތް އަހަރަކީ އޭލެވެލް އަހަރުކަމުން ބަންދު ތެރޭގައިވެސް އަހަރުމެން ގްރޫޕް ސްޓަޑީޒް ހެދީމެވެ. ވަރަށް މަސައްކަތުން ދިވެހި ބަހުން ލިޔަންށާ ފަރިތަކަމާއެކު ވާހަކަ ދައްކަން ޖަންނަތުއަށް ދަސްކޮށްދިނީމެވެ.\nއާއަހަރު ފެށިގެން ދިޔައިރު މުޅި ސްކޫލްގައިވެސް ދެކެވެމުން ދިޔައި އަހަރުމެން ކުލާސް ކުދިންގެ އެކުވެރިކަމާއި ބަދަހިކަމުގެ ވާހަކައެވެ. ޓީޗަރުންނާއި ސްކޫލްގެ އިސްވެރިން އެކަން ވަރަށް ބޮޑަށް ފާހަގަކޮށް އަހަރުމެން ކުލާސް ނަމޫނާއަކަށް ބަލަން އެހެން ކުދިންނަށް ވެސް ނަސޭހަތްތެރިވިއެވެ.\nސްކޫލްފެށުނުތާ މާގިނަ ދުވަހެއް ނުވަނީސް އަހަންނާ ޖަންނަތު ލޯބިވެރިންގެ ލިސްޓަށް އެރިއެވެ. އަހަރެން ޖަންނަތުއަށް ލޯބި ހުށަހެޅީ ކުލާސް ހުރިހާ ކުދިން ބާބަކިއު ހަދަން ރަސްފަންނަށް ދިޔަރޭގައެވެ. އަހަރެން ޖަންނަތުއަށް ލޯބި ހުށަހެޅި ވަގުތު މުޅި ކުއްޖާ ލަދުން ގޮސް ހަލާކުވާވަރުވިއެވެ.\nކުލާހުގައިވެސް އަހަރުމެން ދެމީހުން ލޯބީގެ މާތަށް ފޮޅުވަމުން ދިޔައީމެވެ. ހުސްވަގުތެއް ވެއްޖެއްޔާ އަހަރެން ހުންނާނީ ޖަންނަތު ގާތުގައެވެ.\n“މިއަދު މީ ބްރޭކްއަޕްވާ ދުވަސްދޯ!” އަހަންނާ ޖަންނަތުގެ ގުޅުމަށް ހަފްތާއެއް ވީ ދުވަހު ޝައުން ބުންޏެވެ. “ނޮޕްް އައި ޑޯންޓް ތިންކް ސޯ!” އަހަރެން ދެފަރާތަށް ބޯހުރުވާލީމެވެ. އަހަރެން އެހާ އަވަހަކަށް ޖަންނަތުއާ ރުޅިއެއްް ނުވާނެމެވެ. ދެތިން މަސްވަރު އުޅޭނަމެވެ.\nދިވެހި ކިޔަވަންށޭ ކިޔާފަ ވަރަަށް ގިނައިން ޖަންނަތު އަހަރެމެން ގެއަށް ގެންނަމެވެ. އަހަންނާ ޖަންނަތުގެ ގުޅުމެއް މަންމަމެންނަކަށް ނޭންގޭނެއެވެ. އަހަރެން ރަށްޓެހިވި އެއްވެސް ކުއްޖެއް މަންމަމެންނަކަށް ނޭންގޭނެއެވެ. ކުދިންނާ ރަށްޓެހިވުމަކީ މަންމަމެން އެހާ ގަބޫލުކަމެއް ނޫނެވެ.\nއާދައިގެ މަތިން އަހަރުމެން ގޭގައި ގުރޫޕް ސްޓަޑީހެދި ދުވަހެކެވެ. ކާފަ ބަލިވެގެން ހޮސްޕިޓަލްގައި ބާއްވާފައި އޮތުމުން މަންމައާއި ބައްޕަ ދިޔައީ ހޮސްޕިޓަލަށެވެ. ގެ ހިތަކަށް އަހަރުމެންނަށް ލިބިފައި އޮތެވެ. އެހެނަސް އަހަރުމެން ހައެއް ޖަހަން ދެކަށް ކިޔެވީމެވެ. ޝައުންއާ ޔާނީ އަދި ޖަންނަތު ފިޔަވާ ދެންތިބި ކުދިން ހައެއް ޖެހުމުން ގެއަށް ދިޔައެވެ. ޝައުން އާއި ޔާނީ ބޭތިއްބީ އަހަންނާ ޖަންނަތު ގޭގައި އެކަނި ތިއްބައި މަންމަމެން އަތުވެދާނެތީއެވެ. ޔާނީއާއި ޖަންނަތު ބައިތިއްބާފަ އަހަންނާ ޝައުން ދިޔައީ މިސްކިތަށެވެ. އެނބުރި ގެއަށް އައި އިޝާވެސް ކޮށްގެންނެވެ. އޭރުވެސް މަންމަމެންނެއް ނާދެއެވެ. ޝައުންއާއި ޔާނީ ޕީއެސް ކުޅެން ބައިތިއްބާފައި އަހަންނާ ޖަންނަތު އެކަނިވެލީމެވެ. އަހަރެން ޖަންނަތު ގޮވައިގެން އަހަރެންގެ އަމިއްލަ ކޮޓަރިއަށް ވަނީމެވެ.\nއެކަކުވެސް އަނގައިން ނުބުނެ ދެމީހުންގެ މޫނަަށް ބަލަހައްޓައިގެން ތިބީމެވެ. ދެމީހުން ވެސް ސިއްސައިގެން ދިޔައީ ބެލްކަނީގެ ދޮރު ބާރަކަށް ޖެހުމުންނެވެ. އަހަރެން އެނދުން ތެދުވެގެން ބެލްކަންނަށް ދިޔައީމެވެ. ދުނިޔެމަތިވަނީ އެއްކޮށް ބަނަވެފައެވެ. ބެލްކަނީ ދޮރު ލައްޕަން އުޅެނިކޮށް ވާރޭ އޮއްސައިގަތެވެ.\nޝައުންއާއި ޔާނީ ކޮޓަރީގައި ތަޅާގަތް އަޑު އިވުނެވެ. ޖަންނަތު ދުވެފައި ގޮސް ދޮރުހުޅުވިއެވެ. “ބްރޯ ބޯ ވާރޭގަނޑެއް އެއޮއްސާލީ ހިއެއް ނުވޭ އަވަހަކަށް ހުއްޓާނެހެންނެއްވެސް. މަށަށް ހީވަނީ އަވަހަށް ގެއަަށް ދާން ވީހެން.” ބެލްކަންނާ ދިމާއަށް ބަލަހައްޓައިގެން ހުރެ ޝައުން ބުންޏެވެ. އެވަގުތު އަހަރެންގެ ފޯނުވެސް ރިންގްވާން ފެށިއެވެ. ގުޅަނީ މަންމައެވެ. “ހަލޯ. އަޝްޖައު. ކުދިން ދިޔައީތަ؟ ކާފަ ވަރަށް ސަކަރާތްވެގެން އުޅޭތީ މީރޭ ބައްޕަ އަދި މަންމައަކަށްވެސް ނެތް ގެއަށްދެވޭކަށް. ދަރިފުޅު ގޭ ހުރިހާ ދޮރުތައް ތަޅުލައިގެން އޮންނާތި. ދެން މަންމަމެން ކޮޓަރީ ބެލްކަނީ ދޮރު ލެއްޕިފަ ހުރިތޯ ބަލާލާތި. ނުލައްޕާ ހުރެއްޖެޔާ ލައްޕާލާތި. ދެން އުނދުން މަތީ ހުރި ރަތްކުލައިގެ ބޮޑުތެލީގަ ހުންނާނެ ޕާސްތާ. އެކައިގެން އަވަހަށް ނިދާ އެނގޭ” މަންމަ ފައްޗަކަަށް އަމުނާލުމަށްފަހު އަހަރެން އެއްޗެއް ބުނުނުގެ ކުރިން ފޯނު ކަނޑާލިއެވެ. މަންމަ ބުނި ވާހަކަތައް ޝައުންމެން ގާތު ބުނުމަށްފަހު އަހަރެން ދިޔައީ މަންމަމެން ކޮޓަރީ ބެލްކަނީ ދޮރު ލައްޕާފަހުރިތޯ ބަލާށެވެ. ނަސީބަކުން ހުރީ ލައްޕާފައެވެ.\nއަހަރެން އެނބުރި ކޮޓަރިއަށް ދިޔައިރު ޝައުން އާއި ޔާނީ އަދި ޖަންނަތު އެނދުގައި އިށީންދެގެން ތިއްބެވެ. ކޮޓަރިއަށް ވެރިވެފައި އޮތް ހަމަހިމޭންކަން ދުައްވާލީ ޔާނީގެ ފޯނެވެ. ޔާނީ ކަންނެއް ގޮތަކަށް ފޯނުނެގިއެވެ.\n“މްމް ޖެކް ޔާނީ ބަލާ އައިއްސި. ޖަންނަ؟” ޔާނީ އެނދުން ތެދުވަމުން އަހާލިއެވެ. ޖަންނަތު އަހަރެންގެ މޫނަށް ބަލާލިއެވެ. އެއަށްފަހު އަހަރުމެން ގޭގައި މަޑު ކުރާނީ ކަމުގައި ބުންޏެވެ.\nކުޑަކޮށް ވާރޭ ތުނިކޮށްފައި އޮތުމުން ޝައުން ވެސް ގެއަށް ދިޔައެވެ. އަހަންނާ ޖަންނަތު ގޭގައި އެކަނިވިއެވެ. ޝައުންމެން ނިކުތުމުން ދޮރު ތަޅުލާފައި އަހަރެން އެނބުރި ކޮޓަރިއަށް ދިޔައީމެވެ. އޭރުވެސް އެނދުގައި އިންގޮތަށް ޖަންނަތު އިނެވެ. “ޖާން” އަހަރެން ޖަންނަތަށް ގޮވާލީމެވެ. ލުއި މިއުޒިކެއް ފަދަ ހިތްގައިމު އަޑުން ޖަންނަތު ހޫން ލައްވާލިއެވެ. “މްމް ޖާންގެ ފެމެލީ ކިޔާދީބަ” ކުލާސް އެއްވެސް ކުއްޖަކަށް އަދި އަދަށް ދާންދެންވެސް ޖަންނަތުގެ އާއިލާއެއް ނޭންގެއެވެ.\n“ފެމެލީ ދޯ. ޖަންނަގެ ފެމެލީ އެހާ ބޮޑެއް ނުވާނެ. މަމް ޑޭޑް މީ އެންޑް މައި ލިޓިލް ސިސް. ލިޓިލް ސިސްއޭ ބުންނަސް ޝީއިޒް ސިކްސްޓީން ނައު. ކޮއްކޮ ވަރަށް ލޯބިވާނެ ޖަންނަދެކެ. އީވެން އައި ލަވް ހާ އަ ލޮޓް. އައި މިސް ހާ ސޯ މަޗް. އަސްލު ޖަންނަގެ މަންމަ އެހާ އޯކޭއެއް ނޫން ޖަންނަ އެކަނި އަންނާކަށެއް. އެކަމް ވަރަށް އާދޭސްކުރީމަ އޯކޭވީ. ކޮއްކޮވެސް ވަރަށް އާދޭސްކުރި މިކޮޅަށް އަންނަން އެކަމް މަންމަވެސް ބައްޕަވެސް އޯކޭއެއް ނުވި ކޮއްކޮ އަންނާކަށެއް. އަސްލު ޖަންނައަށް ވުރެ ކޮއްކޮ ރާއްޖެދެކެ ލޯބިވާނެ. ވަރަށް ރީތިކޮށް ދިވެހިން ވާހަކަވެސް ދައްކާނެ. ހީނުވާނެ ޔޫކޭގަ އުޅެ ބޮޑުވި ކުއްޖެއްހެން ވެސް” ޖަންނަތު ހެމުން އޭނާގެ އާއިލާގެ ވާހަކަތައް ކިޔާދިނެވެ. ކަޅިވެސް ޖަހާ ނުލާ ޖަންނަތުއަށް ބަލަހައްޓައިގެން އަހަންނަށް އިނދެވުނެވެ. ހީލާ ކޮންމެ ފަހަރަކު ކޮލަށް އެޅޭ އަޑިކޮޅުގެ ސަބަބުން ޖާންގެ ރީތިކަން އިތުރުވެގެން ދެއެވެ. އަހަރެން ބަލަހައްޓައިގެން އިންކަން ޖާންއަށް އެނގުމުން ލަދުން އިސްޖަހާލިއެވެ. ދައްކަމުން ދިޔަ ވާހަކަ ހުއްޓާލިއިރު ހީވަނީ މީހަކު ޖާންގެ އަނގައިގަ ތަޅު އެޅުވިހެންނެވެ.\nޖާންގެ ރީތި ކަމުގެ ޖާދޫގަ ހަމަ ރަނގަޅަށްވެސް އަހަރެން ހައްޔަރުވިއެވެ. ވާރޭގެ ތޫފާނު ގަދަވަމުން ދިޔައިރު އަހަރެންގެ ހަށިގަނޑުގައި އުފެދެމުން ދިޔަ ތޫފާނުވެސް ބޮޑުވަމުން ދިޔައެވެ. ހިތާ ސިކުނޑިއާ ދެމެދު ބޮޑު ހަނގުރާމައަށް ފެށުނެވެ. ކިތަންމެ ގިނަކުދިންނާ ރަށްޓެހިވިއެއް ކަމަކު އެކުދިންނާ އެހާ ގައިގޯޅިވެގެންނެއް އަހަރެން ނޫޅެމެވެ. އެހެނަސް ޖާންގެ ރީތިކަން ފެނި އަހަރެންގެ ބޮލަށް ޝައިތާނާ ސަވާރުވިއެވެ. ސިކުނޑީގެ މައްޗަށް ހިތުގެ ގޮވުންތައް ކުރި ހޯދިއެވެ. މަޑުމަޑުން ޖާންއާ ކައިރިވީމެވެ. ޖާންގެ އަމަލުތަކުން ހިތުގެ ގޮވުމަށް އިޖާބަދޭން އިތުރަށް ހިއްވަރުލިބުނެވެ.\nއަހަރުމެން ދެމީހުންނަށް ހަމަހޭވެރިކަން ވީ ޖާންގެ ފޯނު ރިންގްވާ އަޑަށެވެ. އެހެނަސް އޭރު މާ ލަސްވެއްޖެއެވެ. އުމުރު ދުވަހަށް ހިތާމަ ކުރަން ޖެހޭ ވަރުގެ ކަމެއް އަހަރުމެންނަށް ކުރެވުނެވެ.\nއެހެން ދުވަސްތަކާ ޚިލާފަށް އަހަންނަށްވުރެ ކުރިން ޖަންނަތު ސުކޫލަށް ދިޔައެވެ. އަހަރެން ގޮސް ކުލާހަށް ވަނުމާއެކު އެންމެ ފުރަތަމަ ދުވަހެކޭ އެއްގޮތަށް ލަދުން އިސްޖަހާލިއެވެ. ލާނެއް ހިނުތުންވުމަކާއެކު އަހަރެން ކުލާހަށް ވަނީމެވެ. އޭރު ކުލާހުގައި ތިބީ އަހަންނާ ޖާންއާ އެކަންނެވެ. އަހަރެން ޖާންއަށް ނޭންގެނެހެން ގޮސް ޖާންގެ ކޮލަށް ބޮސްދިނީމެވެ. އެއާއެކު ސިއްސައިގެން ގޮސް ދެލޯ ބޮޑުކޮށްފައި ޖާން އަހަންނަށް ބަލާލިއެވެ. “ޖެކް” ވައި އަޑުން ޖަންނަތު އަހަންނަށް ގޮވާލިއެވެ. މޫނަށް އަރާފައިބަމުން ދިޔަ ކުލަތަކުން ޖަންނަތު ހުރީ ވަރަށް ލަދުންކަން އަހަންނަށް އެނގުނެވެ. އަހަރެން ބޭނުންވީ އިތުރަށް ޖާން ލަދުގަންނަވާލާށެވެ. “ޖާން ޔު ވާ އޯސަމް” އެހެން ބުނުމަށްފަހު ޖާންއާ ދިމާއަށް އަހަރެން އެއް ލޯ މަރީލީމެވެ. ޖާން ހީވީ އައިސްކްރީމް ގަނޑެއްހެން ވިރިގެން ގޮއްސާނަހެންނެވެ.\nކިޔަވާދެމުން ދިޔަ ގަޑީވެސް އަހަރެން ޖާންއަށް ތަފާތު ގޯނާ ކުރީމެވެ. ޖާން އިންނަނީ ލަދުން ގޮސް ހަލާކުވާން ކައިރިވެފައެވެ.\nރޭގައިވި ކަންތައް ޝައުންއަށް އަހަރެން ކިޔާދިނީމެވެ. އެއްވެސް ވިސްނުމެއް ފިކުރެއް ނެތި ޖާންގެ އަގު ޝައުން ކުރިމަތީގައި ވައްޓާލީމެވެ. ވަރަށް މަޖާވެފައި ޝައުން ގާތު އެވާހަކަ ދެއްކިއިރު ކުރެވެނީ ކިހާ ވަރެއްގެކަމެއް ކަމެއް އަހަންނަކަަށް ނޭންގެއެވެ.\nދުވަސްތައް ހަލުވި ކަމާއެކު ފާއިތުވަމުން ދިޔައެވެ. މާގިނަ ދުވަސްވާން ފެށުމުން ޖަންނަތު މަތިން އަހަރެން ފޫހިވާން ފެށިއެވެ. ރުޅި ވާން ހިތަށް އަރާފަވެސް ޓެސްޓު ދުވަސްކޮޅަށް ވުމުން އަހަރެން މަޑުކުރީއެވެ. ޓެސްޓު ދުވަސްވަރު ރުޅިވެގެން ޖާންގެ ނަތީޖާއަށް އޭގެ އަސަރު ކުރާކަށް އަހަރެން ބޭނުމެއް ނުވިއެވެ.\nއޭލެވެލް ޓެސްޓު ނިމުނު ދުވަހަކީ އަހަރެންގެ ހަޔާތުގައި އެންމެ ދެރަވި އެއް ދުވަހެވެ. މަންމަ ގަދަކަމުން ސުކޫލަށް ފޮނުވިއެއް ކަމަކު ހިތުގައި ވަނީ ސުކޫލަށް ލޯބިޖެހިފައެވެ. ބާރަ އަހަރުގެ އެތައް އުފާވެރި ހަނދާނަކާ ހިތާމަވެރި ހަނދާންތަށް އެތަނުގައި ވަނީ ރައްކާ ކުރެވިފައެވެ. ބާރަ އަހަރު ދުވަސްވަން ދެކަށް އެކީ އުޅުނު ރަހްމަތްތެރިންނާ ވަކިވަނީއެވެ.\nޓެސްޓު ނިމުނު ދުވަހު އަހަރުމެންނަށްޓަކައި ކުޑަ ހަފްލާއެއް ސުކޫލްގެ ފަރާތުން ބޭއްވިއެވެ. ޓީޗަރުންނާ ދަރިވަރުންގެ ފަރާތުން ބައިވަރު ހަދިޔާ އަހަރުމެންނަށް ލިބުނެވެ. އަހަންނަށް އެންމެ ގިނައިން ލިބުނީ އަންހެން ކުދިންގެ ފަރާރުން ކާޑެވެ.\nއަހަންނަކީ ސްކޫލް ކެޕްޓަން ކަމުން ދެތިން ބަހެއް ބުނަށް އަހަންނަށް ޖެހުނެވެ. ދެރަވެފައި ހުރި ވަރުން އަހަންނަށް ރަނގަޅަށް ވާހަކަވެސް ނުދެއްކުނެވެ. ހަމައެކަނި ޓީޗަރުންނާ ސުކޫލްގެ އިސްވެރިންނަށް ޝުކުރު އަދާކުރުމަށްފަހު ޕޯޑިއަމުން ފޭބީއެވެ.\nގެއަށްދިޔަ ގޮތަށް އެންމެ ފުރަތަމަވެސް މިއަދު ވަރަށް ބޮޑު ވާހަކައެއް ބުނަން ބޭނުންވާތީ ޖަންނަތުއާ ބައްދަލުކުރަން ބޭނުންވާކަމަށް ބުނެ ޖަންނަތަށް މެސެޖް ކުރީމެވެ. މެސެޖް ކުރިތާ ސިކުންތެއްގެ ތެރޭ ރިޕްލައި އައެވެ. ޖަންނަތުވެސް އަހަރެން ގާތު ވަރަށް ބޮޑުވާހަކައެއް ބުނަން ބޭނުންވާ ވާހަކައެވެ. ހުޅުމާލޭ ބީޗްއަށް ހަތަރެއް ޖަހާއިރަށް ދާން ގަޑި ކިޔާފަ އަހަރެން ފޯނު އެނދުމައްޗަށް އެއްލާލީމެވެ.\nއަސްރު ނަމާދުން ފައިބައިގެން އަހަރެން ޝައުންއާ އެއްކޮށް ހުޅުމާލެއަށް ދިޔައީމެވެ. އަހަރެންގެ އެދުމުގެ މަތިން ޖަންނަތު ގޮވައިގެން އަންނަން ހުދާ ގާތު ޝައުން ބުންނެވެ.\nހަތަރެއް ޖެހިއިރު ޖަންނަތުއާ ހުދާ ތިބީ ބީޗްގައެވެ. އަހަންނާ ޖަންނަތުއަށް އެކަނި ވެލަން ފުރުސަތު ދެމުން ޝައުންއާ ހުދާ ތަންކޮޅެއް ދުރަށް ދިޔައެވެ.\nވިއްސާރަކޮށް އޮތުމާއެކު ޖައްވުތެރޭގައި ވަނީ ފިނިހިފާފައެވެ. އެހެނަސް ޖަންނަތު ހުރީ ދާހިއްލާ ފޯވެފައެވެ.\n“ސޯ ޖާން ކީކޭ ބުނަން އުޅުނީ؟” ޝައުގެއް ނެތް ގޮތަކަށް އަހަރެން ބުނީމެވެ. “ފަސްޓް ޖެކް” އިސްޖަހައިގެން އިން ގޮތަށް ޖަންނަތު ބުންޏެވެ. އަހަރެން ފާޒަގެ ތެރެއަށް ފުން ނޭވައެއް ދޫކޮށްލީމެވެ. އެއަށްފަހު އަހަރެން ބޭނުންވާ ގޮތް ޖަންނަތަށް އިއްވާލީމެވެ. “އައި ވަންނާ ބްރޭކްއަޕް” އެހެން ބުނުމާއެކު ސިހިފައި ކަހަލަ ގޮތަކަށް ޖަންނަތު އަހަންނާ ދިމާއަށް ބަލާލިއެވެ. އެއަަށްފަހު ހޭންފެށިއެވެ. “ޖެކް. ސްޓޮޕް ޖޯކިން.” “އައި އޭމް ނޮޓް ޖޯކިން. މިހާރުވެސް މާގިނަ ދުވަސް ވެއްޖެ. ޔޫ ޝުޑް ނޯ ދެޓް މަށަށް އެހާ ގިނަ ދުވަހު އެކަކާ އެކީ ނޫޅެވޭނެކަން. ހިމްޔާމެން ޔާނީމެން ކުރިންވެސް ބުންނެއްނު އެވާހަކަ. ބްރޭކް އަޕްވިއަސް ފްރެންޑްސް ގޮތަށް އުޅެވިދާނެ” ދެޖީބަށް އަތްޖަހައިގެން ހުރެ އަހަރެން ބުނީމެވެ. އޭރު ލަސްލަހުން ޖަންނަތުގެ ލޮލުން ކަރުނަ ތިއްކެއް ދޮން ކޯތާފަތް މައްޗަށް ވެއްޓުނެވެ. “އައި ލަވް ޔޫ ޖެކް.” ޖަންނަތުގެ އަޑު ނުކުތީ ކިރިޔާއެވެ. “އައި އޭމް ސޮރީ. އައި ޑޯންޓް ލަވް ޔޫ. އައި ނެވާ ލަވްޑް ޔޫ. ހަމަ އެކަނި ބޭނުންވީ އަހަރެންގެ ގާލްފްރެންޑަކަށް ހަދަން. އެންޑް އައި އޭމް ސޮރީ ފޯ ވަޓް ހެޕަންޑް. ދެން ޖަންނަ ކީކޭ ބުނަން އުޅުނީ؟” އެއްވެސް އަސަރެއް ނެތް ގޮތަށް އަހަރެން ޖަންނަތާއި ދިމާއަަށް ބަލާލީމެވެ. އޭރު މުތީތަކެއް ފަދައިން އެރީތި ލޮލުގައި ކަރުނަތައް ވިދަމުން ދިޔައެވެ. އެ ކަރުނައިން އަހަރެންގެ ހިތަކަށް އެއްވެސް އަސަރެއް ނުކުރިއެވެ. “ހިއެެއް ނުވޭ ޖަންނަ އެވާހަކަ ބުނަން ބޭނުންވާ ހެންނެއް. ނެތް ޓައިމް ވޭސްޓް ކުރެވޭކަށް. ސޯ އައި އޭމް ގޮއިން ނައު. ބާއި.” ޖަންނަތު އަނގައިން ނުބުނެ އިނުމުން އަހަރެން ދާން ހިނގައިގަތީމެވެ. އޭރު ޖެހި ބުދެއްހެން ހުއްޓުން އަރާފަ ޖަންނަތު ހުއްޓެވެ. އަހަރެން އަޅާވެސް ނުލައި ޝައުންއަަށް ގުޅަމުން އެއްގަމަށް އަރައިގެން ދިޔައީމެވެ.\n****ފަސް އަހަރު ފަސް*****\nSlaam alaikum. Hurihaa readers ge haalu kihinehtha? Miothy vaahakaige 3vana ep ves up vefa. Story aslu feshigen dhaany4vana bain. First three aky vaahakige kuda intro eh. Mi baives hurihaa kiyuntherinnah kamu dhaane kamah ummedhu kuran.\nWhen is next part? Waiting waiting\nv nice.. keep it up dear?\nwoah….. varah salhi.. dhen next part kiyaahithun indheveneekee evves noon mihaaru!!\nDnt tel me that jannath was goin to say that she is preg???\nI love this part ! Thnkyou sooooo much ehaa avahah up kureema . ??\nMasha Allah.. Kiyaa u r one of the best writer I’ve seen.. Mag God bless you.. varah reethi mi part vx and mi story ehkoh vx dhaa goiy.. looking forward for the next parts… love yuh ?????\nMaa sha Allah.. Vrh Vrh Vrh furihama mi part ves… I just wanna read 4th part.. Ekam dear up kohlandhen wait kuraanee, in sha Allah. Curiously waiting… When next kiyara?\nmi vahaka adhi kiriyaa mikiyaalee. varah reethi. class therey kanthak kiyaa dheefa oi goi v salhi. i love this storu\nvrh dhera vejje aslu jack namaadh ehchehi kuraa kujje vx ekahala faafa akah araigenfa vx ehvx ehcheh hithah naara dhera vx nuve move on kuryma… i was expecting eyna kurevunu faafa aa dhera vaane kamah.. heyo visnun dhevvaashi.. vaahaka hama reethi…\nI want jack regret vegen alun jannath gaathah dhiun.mihaaru vex v reethi.cant wait to read the next part\nJanna preg vaahka dhw bunan ulhunee aslu… n i think dhen jack loabivaany janna ge kokko dheke… mi story heevany v reethi vaanehen… mi part ves v reethi\nv v reethi vaanea hen heevane.when next?


Double tax ge kanboduvumaaeku dividend in tax nunagan govaalaifi\nޑަބްލް ޓެކުހުގެ ކަންބޮޑުވުމާއެކު ޑިވިޑެންޑުން ޓެކްސް ނުނަގަން ގޮވާލައިފި\nމަޖިލީހުގައި ތިއްބަވާ އެމްޑީޕީގެ ބައެއް މެންބަރުން: -- ފޮޓޯ: މަޖިލީސް\nއާމްދަނީން ޓެކްސް ނެގުމުގެ ބިލް ނުވަތަ އިންކަމް ޓެކްސްގެ ބިލުގައި ޑިވިޑެންޑުން ޓެކްސް ނަގާ ގޮތަށް ހިމަނާފައިވުމަކީ ޑަބްލް ޓެކުހަށްވާކަމެއް ކަމަށް ބުނެ، ސަރުކާރު ހިންގާ އެމްޑީޕީގެ ބައެއް ރައްޔިތުންގެ މަޖިލީހުގެ މެންބަރުން މިއަދު ކަންބޮޑުވުންފާޅު ކުރައްވައިފި އެވެ.\nއިންކަމް ޓެކްސް ބިލް ފުރަތަމަ އޮތް ގޮތުން ޓެކްސް ދައްކަން ޖެހޭނީ، 40،000ރ. އަށް ވުރެ އާމްދަނީ އިތުވާ ބައިން ކަމަށެވެ. ނަމަވެސް މަޖިލީހުގެ ކޮމެޓީން ވަނީ އިންކަމް ޓެކްސް ނަގާ ބްރެކެޓުތައް މަތިކޮށް، ޕަސެންޓޭޖު ދަށްކޮށްފަ އެވެ. ނަމަވެސް ކޮމިޓީން މިހާރު ފާސްކޮށްފައިވަނީ މަހެއްގެ މައްޗަށް 60،000ރ. އާއި 100،000ރ. ރުފިޔާއާ އާ ދެމެދުގެ އާމްދަނީއެއް ލިބޭ މީހުންގެ އަތުން ޓެކްސް ކުރުމަށެވެ. އަދި ޓެކްސް ކުރާނީ 5.5 ޕަސެންޓުންނެވެ. ކުރިން މި ޕަސެންޓޭޖު އޮތީ އަށް ޕަސެންޓުގަ އެވެ.\nއިންކަމް ޓެކްސް ބިލް ކުރިން އޮތް ގޮތުން 60،000ރ. އާއި 100،000ރ. އާ ދެމެދުގެ އާމްދަނީއެއް ލިބޭ ފަރާތްތަކުގެ އަތުން 10 ޕަސެންޓް ނަގާނެ އެވެ. އަދި 100،000ރ. އަށްވުރެ ބޮޑު ނަމަ 15 ޕަސެންޓް އިންކަމް ޓެކުހުގެ ގޮތުގައި ދައްކަން ޖެހެ އެވެ. ނަމަވެސް މިހާރު ބިލަށް ނެގެސްފައިވާ ބަދަލާއެކު، 100،000ރ. އާއި 150،000ރ. އާ ދެމެދުގެ އާމްދަނީ ލިބޭ މީހުންގެ އަތުން ނަގާނީ އަށް ޕަސެންޓެވެ. އަދި 150،000ރ. އާއި 200،000ރ. އާ ދެމެދުގެ އަމްދަނީއެއް ލިބޭ މީހުންގެ އަތުން 12 ޕަސެންޓް ޓެކުހުގެ ގޮތުގައި ނަގާނެ އެވެ.\nއިންކަމް ޓެކްސް ނަގަނީ ޕާސަނަލް އިންކަމް އިންނެވެ. އެހެންކަމުން ޓެކްސް ނެގޭ ބްރެކެޓު ތަކަށް ފޯލްވާ މީހުން ޓެކްސް ދައްކަން ލާޒިމްވެ އެވެ. މިހާރު ޓެކްސް ބިލް އޮތް ގޮތުން މި ބްރެކެޓުގެ ތެރެ އަށް ފައިބާނީ ބޮޑެތި މުސާރަ ވެރިންގެ އިތުރުން ރާއްޖޭގައި ތިބި ބޮޑެތި ވިޔަފާރިވެރިންނާއި އިންވެސްޓަރުންނެވެ. މިސާލަކަށް އިންވެސްޓަރެއް، އޭނާގެ ޕާސަނަލް އިންކަމް އިން، ޓެކްސް ދައްކާފަ އަދި އޭނާ ކުރާ ވިޔަފާރީއަށް ލިބޭ ޑިވިޑެންޓުން ވެސް ޓެކްސް ދައްކަން ޖެހޭނެ އެވެ.\nއެ ބިލާ ބެހޭ ގޮތުން މިއަދު މަޖިލީހުގައި ކުރިއަށްދިޔަ ބަހުސްގައި ދާންދޫ ދާއިރާގެ މެންބަރު ޔައުގޫބު އަބްދުﷲ ވިދާޅުވި ގޮތުގައި ޑިވިޑެންޑުން ޓެކްސް ނެގުމުން ޑަބަލް ޓެކުހަށްވާއިރު، އެކަމުގެ ނޭދެވޭ އަސަރު ރާއްޖޭގައި އިންވެސްޓްކޮށްފައިވާ އިންވެސްޓުތަކަށް ކުރުމުގެ ފުރުސަތު ބޮޑު ކަމަށެވެ.\n"އެހެންވީމާ، އަޅުގަނޑަށް ފެނޭ ޑިވިޑެންޑުން ޓެކްސް ނެގުމަށް މި ބިލަށް ގެނެސްފައިވާ އިސްލާހު އަނބުރާ ގެންދަން،" ޔައުގޫބު ވިދާޅުވި އެވެ.\nޔައުގޫބުގެ ހުށަހެޅުމަށް ތާއީދުކުރައްވަމުން ހުޅުދޫ ދާއިރާގެ މެންބަރު އިލްޔާސް ލަބީބު ވިދާޅުވި ގޮތުގައި، ވިޔަފާރިތަކުން ޓެކްސް ނެގުމުގެ އިތުރުން ވިޔަފާރިވެރިނަންނަށް ލިބޭ ޑިވިޑެންޑުންވެސް ޓެކްސް ނެގުމަކީ ރަނގަޅު ގޮތެއް ނޫން ކަމަށެވެ.\nއަދި ޓެކްސްގެ ނިޒާމް ފުރިހަމަވާންޖެހޭނީ އިތުރު އިންވެސްޓްމަންޓުތަކަށް ފުރުސަތު ފަހިކޮށްދެވޭ ގޮތަކަށް ކަމަށްވެސް އޭނާ ފާހަގަ ކުރެއްވި އެވެ.\nތުލުސްދޫ ދާއިރާގެ މެންބަރު އިބްރާހިމް ނަސީމް ވިދާޅުވި ގޮތުގައި އަވަށްޓެރި ގައުމުތަކުން ޓެކުހަށް ގެންނަ ބަދަލުތަކަށްވެސް ރިއާއަތްކުރަންޖެހޭ ކަމަށެވެ. އެ ގޮތުން، އިންވެސްޓުމަންޓުތަކަށް ފަހި މާހައުލެއް ގާއިމުކުރުމުގެ ގޮތުން ސްރީލަންކާއިން ވެސް ގިނަ ޓެކްސްތަކެއް ކަނޑާލަން ނިންމާފައިވާކަން އޭނާ ފާހަގަކުރެއްވި އެވެ.\n"މިފަދަ ކަންކަމާ އަޅުގަނޑުމެން ވަރަށް ވިސްނަންޖެހޭ. ޑިވިޑެންޑުން ޓެކްސް ނެގުމުގެ ކަންތައް ކުރަންޖެހެނީ ވަރަށް ވިސްނުންތެރިކަމާއެކު އިންވެސްޓުމަންޓުތަކަށް ގެއްލުންނުވާގޮތަށް،" އިބްރާހިމް ނަސީމް ވެސް ވިދާޅުވި އެވެ.\nމަޖިލީހުގެ ރައީސްގެ ވިސްނުން ތަފާތު\nޑިވިޑެންޑުން ޓެކްސް ނެގުމާ ދެކޮޅަށް ބައެއް މެންބަރުން ދައްކަވަމުން ގެންދެވި ވާހަކަފުޅުތައް އަޑުއެއްސެވުމަށްފަހު، ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވީ، ޑިވިޑެންޑުން ޓެކްސް ނަގަން ސަރުކާރުން ހުށަހެޅީ ވަކި ވިސްނުމެއްގެ ތެރެއިން ކަމަށެވެ.\nއެގޮތުން، ދިވެހި މައިންބަފައިންގެ މުޅަ މުދަލުން ލިބޭ އާމްދަނީން ޓެކްސް ދައްކަންޖެހޭ ގޮތަށް ހެދުމަކީ އެކަމުގެ މައިގަނޑު ވިސްނުން ކަމުގައި ނަޝީދު ވިދާޅުވި އެވެ.\n"މިސާލަކަށް ބައްޕަ ނުވަތަ މަންމަ ނިޔާވީމާ، އެ މީހުންގެ ރިސޯޓުން ދެ ބަނޑުގެ ހަތް ކުދީންނަށް އެބަ ލިބޭ 10 ޕަސަންޓާ ނޫނީ 12 ޕަސަންޓްގެ ހިއްސާ. އަހަރެއްގެ މައްޗަށް ދެ ތިން މިލިއަން ރުފިޔާ ލިބޭ. ތަނަވަސްކަންމަތީ އެއްވެސް އުނދަގުލެއްވެސް ނެތް. ގެއެއްވެސް ކޮޅުނބުން ގަނެފީމު،" ޑިވިޑެންޑުން ޓެކްސް ނަގަންޖެހޭ ސަބަބު ސާފުކޮށްދެއްވަމުން ނަޝީދު ވިދާޅުވި އެވެ.\n"އަޅުގަނޑުމެން އެބަ ވިސްނަންޖެހޭ ޑިވިޑެންޑް ލިބެނީ ކޮން ބަޔަކަށްތޯ. މައިންބަފައިންގެ މުޅަ މުދަލުން އާމްދަނީ ލިބޭ ކިތަންމެ ބައެއްވެސް އެބަ ތިބޭ،" އެމަނިކުފާނު ފާހަގަކުރެއްވި އެވެ.\nސަރުކާރުގެ ފަރާތުން ހުށަހެޅި ބިލަށް، މިހާރު ވަނީ ތަފާތު 26 އިސްލާހެއް ހުށަހަޅާފަ އެވެ.\nއެ އިސްލާހުތަކާއެކު، އާމްދަނީން ޓެކްސް ނެގުމުގެ ބިލް ފާސްކުރުމަށް މިއަދު މަޖިލީހުގައި ވޯޓަށް އަހާނެކަމަށް ނަޝީދު ވަނީ އިއުލާނުކުރައްވައިފަ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ޓެކްސް އިގްތިސޯދު އާމްދަނީން ނަގާ ޓެކްސް\nވައުދާ ހިލާފުވާތީ އިންކަމް ޓެކްސްގެ ބިލް ބަދަލު ކުރަންޖެހޭ


Misrun Gaza Ah Sih'hee Adhi Maalee Eheetherikan! - Vaguthu\nމިސްރުގެ ރައީސް އަބްދެލް ފައްތާހް އަލް ސީސީ އާއި ފަލަސްތީނުގެ ރައީސް މަހްމޫދު އައްބާސް\nއިސްރާއިލުން ފަލަސްތީނަށް ދެމުން ގެންދާ ހަމަލާ ތަކުގެ ސަބަބުން ސުންނާފަތިވެފައިވާ ގެދޮރުތަށް އަލުން އިމާރާތް ކުރުމަށް މިސްރުން 500 މިލިއަން ޑޮލަރުގެ އެހީއެއް ޣައްޒާއަށް ދޭން ނިންމައިފިއެވެ.\nމިސްރުން މި އެހީ ދޭން ނިންމާފައިވަނީ ފަލަސްތީނަށް އިސްރާއިލުން ދޭ ހަމަލާ ތަކުގައި ޒަހަމްވާ މީހުންނަށް މިސްރުގެ ހޮސްޕިޓަލްތަކުގައި ފަރުވާ ދެމުން އަންނަ ދަނޑިވަޅެއްގައެވެ. މިސްރުގެ ރައީސް އަބްދުލް ފައްތާހް އަލީ ސީސީ ވިދާޅުވީ، ފަލަސްތީނަށް ލިބިފައިވަނީ ފޫނުބެއްދޭ ވަރުގެ ގެއްލުން ތަކެއް ކަމަށާއި، ހަމަލާތަކުގައި އެންމެ ބޮޑަށް ގެއްލުން ވަމުން އަންނަ ޣައްޒާ އަލުން އާރާސްތުކުރުމަށް މިސްރުން އެހީވާން ތައްޔާރަށް ތިބި ކަމަށެވެ.\nއެތައް ހަރަދެއްކޮށް، އެތައް މަސައްކަތަކުން އިމާރާތް ކޮށްފައިވާ ތަންތަން ސުންނާފަތި ކޮށްލަނީ އިސްރާއީލުގެ މިސައިލް ހަމަލާތައް އަމާޒުކޮށް މަދު ވަގުތު ކޮޅެއްގެ ތެރޭގައެވެ. މީގެ ސަބަބުން ފަލަސްތީނުގެ 52،000 އަށް ވުރެ ގިނަ މީހުން މަގުމަތިވެފައިވާއިރު، 47،000 މީހުންނަށް ވަނީ އދ.އިން ހިންގާ 58 ސްކޫލަކުން ހިމާޔަތް ހޯދާފައި ކަމަށް ރިޕޯޓުތައް ބުނެއެވެ. މީގެ އިތުރުން އިސްރާއީލުގެ ރޮކެޓް ހަމަލާތައް އަމާޒު ނުވާނެ ކަމަށް ފެންނަ "ފަޅު" އިމާރާތްތަކުގައި ވެސް އެތައް އާއިލާތަކެއް އުޅެމުން އަންނަ ކަމަށް ރިޕޯޓްތަކުން ބުނެއެވެ.\nމިސްރުގެ ރައީސް ވިދާޅުވީ، ގެދޮރު އިމާރާތް ކުރުމަށް މިސްރުން ދޭން ނިންމާފައިވާ 500 މިލިއަން ޑޮލަރުގެ އިތުރުން މަސައްކަތް ކުރުމުގައި މިސްރުގެ ކުންފުނި ތަކުގެ އެހީތެރިކަން ލިބޭނެ ކަމަށެވެ.\nވޭތުވެ ދިޔަ ދެ ހަފުތާގެ ތެރޭގައި އެކަނި ވެސް އިސްރާއިލުގެ ހަމަލާތަކުގައި ފަލަސްތީނުގެ 200 އަށްވުރެން ގިނަ މީހުން ޝަހީދުވެފައިވާއިރު، 1،500 އަށްވުރެން ގިނަ މީހުންނަށް ވަކި އެކި ކަހަލަ ޒަހަމްތަކެއް ލިބިފައެވެ.\nހަމަލާތަކުގައި ޒަހަމްވެފައިވާ ގިނަ އަދަދެއްގެ މީހުން ތިބިއިރު، ޢައްޒާގެ ހޮސްޕިޓަލުތައް މިހާރު ވަނީ ފުރިފައެވެ. ހޮސްޕިޓަލުތަކަށް އަމާޒުކޮށް އިސްރާއިލުން ހަމަލާ ދިނުމުގެ ސަބަބުން ބައެއް ތަންތަނަށް ގެއްލުން ވެފައިވާއިރު، ފަރުވާ ދިނުމަށް ބޭނުންކުރާ ސިރިންޖު ފަދަ ތަކެތީގެ ދަތިކަން މިހާރު ވަނީ ކުރިމަތިވެފައެވެ. އެހެން ކަމުން މިސްރުން ވަނީ 60 ޓަނުގެ ސިއްހީ އާލަތްތައް ވެސް ޢައްޒާއަށް ފޯރުކޮށްދީފައެވެ.\nމެއި 19, 2021 18:19\nމެއި 20, 2021 09:33\nސީސީއަށް ސެލިއުޓް ކުރަން 3>\nމެއި 20, 2021 12:10\nސީސީއަކީ އެމެރިކާގެ މިތުރެއް. ފަލަސްތީނު ރައްޔިތުން މަރަމުންދާއިރު ސީސީ ކޮބާ؟


January mahu green tax ge gothugai dhaulathah 78 million ah vure gina rufiyaa January mahu green tax ge gothugai dhaulathah 78 million ah vure gina rufiyaa\nޖަނަވަރީ މަހު ގްރީން ޓެކުހުގެ ގޮތުގައި ދައުލަތައް 78 މިލިއަނަށްވުރެ ގިނަ ރުފިޔާ\nފަތުރުވެރިންތަކެއް ރާއްޖޭގެ ރިސޯޓެއްގައި - ފައިލް ފޮޓޯ: ވިޒިޓް މޯލްޑިވްސް\nޖަނަވަރީ މަހު ގްރީން ޓެކްސްގެ ގޮތުގައި ދައުލަތައް 78 މިލިއަނަށްވުރެ ގިނަ ރުފިޔާ ލިބިއްޖެއެވެ.\nފިނޭންސް މިނިސްޓްރީން އާންމުކޮށްފައިވާ ތަފާސްހިސާބުތައް ދައްކާގޮތުން ޖަނަވަރީ މަހު ގްރީން ޓެކްސްގެ ގޮތުގައި ދައުލަތައް ޖުމްލަ 78،248،272 މިލިއަން ރުފިޔާ ވަނީ ލިބިފައެވެ.\nފިނޭންސް މިނިސްޓްރީން ނެރެފައިވާ ތަފާސްހިސާބުތައް ދައްކާގޮތުން ގްރީން ޓެކުހުގެ ގޮތުގައި އެއް އަތޮޅަކުން އެންމެ ގިނައިން އާމްދަނީ ލިބިފައިވަނީ ކ. އަތޮޅުންނެވެ. އެއީ 28 މިލިއަނަށްވުރެ ގިނަ ރުފިޔާއެވެ. ގްރީން ޓެކްސްގެ ގޮތުގައި ދެވަނައަށް އެންމެ ގިނަ އަދަދަކަށް އާމްދަނީ ލިބިފައިވަނީ، އދ. އަތޮޅުންނެވެ. އެއީ 9.1 މިލިއަން ރުފިޔާއެވެ. ތިންވަނައަށް އެންމެ ގިނަ އަދަދަކަށް ގްރީން ޓެކްސް ދައްކާފައިވަނީ އއ. އަތޮޅުންނެވެ އެއީ 6.3 މިލިއަން ރުފިޔާއެވެ.\nޓޫރިސްޓުން ބައިތިއްބާ ތަންތަނުގެ ތެރެއިން ރިސޯޓްތަކުން ޖަނަވަރީ މަހު ގްރީން ޓެކްސްގެ ގޮތުގައި 70 މިލިއަނަށްވުރެ ގިނަ ރުފިޔާ ލިބިފައިވާއިރު، ހޮޓާތަކުން 1 މިލިއަނަށްވުރެ ގިނަ ރުފިޔާ އަދި ގެސްޓްހައުސްތަކުން3މިލިއަނަށްވުރެ ގިނަ ރުފިޔާ ވަނީ ލިބިފައެވެ. މި މުއްދަތުގެ ތެރޭގައި ސަފާރީ އުޅަނދުތަކުން ގްރީން ޓެކްސްގެ ގޮތުގައި2މިލިއަނަށްވުރެ ގިނަ ރުފިޔާ ލިބިފައިވާކަމަށް ފިނޭންސް މިނިސްޓްރީގެ ތަފާސްހިސާބުތަކުން ދައްކައެވެ.\nދިވެހިރާއްޖޭގެ ޓޫރިޒަމް ގާނޫނުގައި ބުނާގޮތުން ދިވެހިރާއްޖޭގައި ހިންގާ ޓޫރިސްޓުންނަށް ޙިދުމަތްދޭ ތަންތަނަށް އަންނަ ޓޫރިސްޓުން، އެއިން ތަނެއްގައި ހޭދަކުރާ ކޮންމެ ދުވަހަކަށް، މީހަކަށް6ޑޮލަރުގެ ރޭޓުން ގްރީން ޓެކްސް ނަގަން ޖެހެއެވެ. ގްރީން ޓެކްސް ނަގަން ފަށާފައިވަނީ 2016 ވަނަ އަހަރުގެ ތެރޭގައެވެ.


ކާމިޔާބުގެ ރަމްޒަކަށް އެދުވަހު ވެގެން ދިޔައީ، ޢަސްކަރިއްޔާގެ ހިތްވަރާއި ދިވެހި ރައްޔިތުންގެ ފަންވަރު: ރައީސް | Jazeera\tކާމިޔާބުގެ ރަމްޒަކަށް އެދުވަހު ވެގެން ދިޔައީ، ޢަސްކަރިއްޔާގެ ހިތްވަރާއި ދިވެހި ރައްޔިތުންގެ ފަންވަރު: ރައީސް - Jazeera\nކާމިޔާބުގެ ރަމްޒަކަށް އެދުވަހު ވެގެން ދިޔައީ، ޢަސްކަރިއްޔާގެ ހިތްވަރާއި ދިވެހި ރައްޔިތުންގެ ފަންވަރު: ރައީސް\nފާތިމަތު ފަޔާޟާ November 4, 2019 38 views0\nކާމިޔާބުގެ ރަމްޒަކަށް އެދުވަހު ވެގެން ދިޔައީ، ޢަސްކަރިއްޔާގެ ހިތްވަރާއި ދިވެހި ރައްޔިތުންގެ ފަންވަރު ކަމަށް ރައީސުލް ޖުމްހޫރިއްޔާ އިބުރާހިމް މުޙައްމަދު ޞޯލިހު ވިދާޅުވެއްޖެއެވެ. އެމަނިކުފާނު މިހެން ވިދާޅުވީ ނަޞްރުގެ ދުވަހުގެ މުނާސަބަތުގައި އެމްއެންޑީއެފުން ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\n31ވަނަ ނަސްރުގެ ދުވަސް ފާހަގަކުރުމަށް ކަޅުތުއްކަލާ ކޮށީގެ ހެވިކަމުގެ މައިދާނުގައި ބޭއްވި ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވަނީ 1988ވަނަ އަހަރުގެ ނޮވެމްބަރު މަހުގެ 3ވަނަ ދުވަހަކީ ދިވެހިން ތަޖުރިބާކުރި ހިތްދަތި ކަޅު ދުވަހެއްކަމަށް ސިފަކުރައްވައި ވާހަކަފުޅު ދައްކަވާފައެވެ. ރައީސް ވިދާޅުވީ، ނޮވެމްބަރު 3ގެ ޢުދުވާނުން އެތައް ޢިބްރަތަކާއި ފިލާވަޅުތަކެއް ދިވެހިންނަށް ލިބިގެންގޮސްފައިވާކަމަށެވެ. އެ ޙާދިސާއިން ދިވެހިން ލިބިގަންނަންވީ އެންމެ މުހިންމު ފިލާވަޅަކީ، ދެވަނަ ފަހަރަށް އެފަދަ ކަމެއް ތަކުރާރުވިޔަ ނުދިނުމަށްޓަކައި، ކުރަންވީ ކަންކަމަކީ ކޮބައިކަން ދެނެގަނެ، އެފަދަ ކަމެއް ހިނގިޔަ ނުދިނުންކަމަށް ރައީސް ވިދާޅުވިއެވެ."މިތުރުންގެ ހިތަށް ދަތިކުރި ކަޅު ކޮންމެ ރެޔެއް، އެއަށް ވުރެ މާއުޖާލާ ފަތިހަކަށް ނިމިގެންދާ އުޞޫލުން، ނޮވެންބަރު3ވަނަ ދުވަހުގެ އިރު އުދަރެހާ ފަރުދާވެގެން ދިޔައީ، ދިވެހި އުޑުގައި، ކާމިޔާބީގެ ރަން ދޯދިތައް ފަތުރަމުން. އާދެ، ނަޞްރާއި ނަސީބާއި ކާމިޔާބުގެ ރަމްޒަކަށް އެދުވަހު ވެގެން ދިޔައީ، ޢަސްކަރިއްޔާގެ ހިތްވަރާއި ދިވެހި ރައްޔިތުންގެ ފަންވަރު." ރައީސް ވިދާޅުވިއެވެ.\nރައީސް ވިދާޅުވީ ދިވެހި ފަސްގަނޑަކީ، ޤައުމީ އެތައް އަބުޠާލުންގެ ފުރާނައާއި ލެއިން ދިރުން ލިބެމުންއަންނަ ފަސްގަނޑެއްކަމަށެވެ. މާތް ވެގެންވާ އިސްލާމް ދީނާއި، ރާއްޖޭގެ މިނިވަންކަމުގެ ދިފާޢުގައި، ތެދުވެވަޑައިގެންނެވި ކޮންމެ ބަޠަލެއްގެ އެންމެ ބާރުގަދަ ސިލޭހައަކަށްވީ، އެ ބަޠަލުންގެ ފަހަތްޕުޅުގައި ސާބިތުވެ ތިބި ޢާންމު ފަރުދުންކަމަށް ރައީސް ވިދާޅުވިއެވެ.ރައީސްގެ ވާހަކަފުޅުގައި ޤައުމަށް ދިމާވާ ކޮންމެ ބޮޑުކަމެއްގައި، ހަށިގަނޑާއި ފުރާނައިން ޤުރްބާންވާން ތައްޔާރަށް ތިބި، ރައްޔިތުންތަކެއް އާލާވަމުން އަންނަކަން ފާހަގަކުރައްވައި ވިދާޅުވީ، އެއީ ޤައުމުގެ ހަމަޖެހުމާއި ޞުލްހަމަސަލަސްކަމަށް ރައްޔިތުން އިސްކަންދޭކަމުގެ ހެއްކެއްކަމަށެވެ.އެމަނިކުފާނު ވިދާޅުވީ، ދުނިޔެއަށް އަންނަ ޒަމާނީ ބަދަލުތަކާއި، އާ ޓެކްނޮލޮޖީގެ ޒަރީޢާއިން އަންނަ ކުރިއެރުންތަކާއެކު، ޤައުމުތަކުގެ ޢަސްކަރީ އަދި ދިފާޢީ ބާރަށްވެސް ބަދަލުތަކެއް ގެންނަން ޖެހިފައިވާކަމަށެވެ."ރާއްޖޭގެ ނިސްބަތުން ބަލާއިރު، ސިފައިންގެ ކޯސްޓް ގާޑަކީ، ޢަސްކަރީ އަދި މަދަނީ ވަރަށް ގިނަ ޚިދުމަތްތަކާ ގުޅިފައިވާ ބައެއް. ރާއްޖޭގެ މިބިޔަ ކަނޑުގެ ސަރަޙައްދު ބެލެހެއްޓުމުގެ އެންމެ ބުރަ މަސައްކަތްކުރާ ބަޔަކީ ކޯސްޓް ގާޑްގެ ސިފައިން. ކަނޑުމަތީގެ ހާދިސާތަކުގައި، މީހުންގެ މުދަލާއި ފުރާނަ ސަލާމަތްކުރުމުގައިވެސް، ކޯސްޓް ގާޑުން އަދާކުރަނީ، ވަރަށް މުހިންމު ދައުރެއް. އެހެންކަމުން، ކޯސްޓް ގާޑްގެ ވަސީލަތްތައް ފުރިހަމަކޮށް، ތަމްރީނާއި ފަންނީ ޤާބިލްކަން އިތުރުކުރުމަށް، އިތުރު މަސައްކަތްތަކެއް ކުރަންޖެހިފައިވާ ކަމަށް އަޅުގަނޑު ޤަބޫލުކުރަން." ރައީސް ވިދާޅުވިއެވެ.ރައީސުލްޖުމްހޫރިއްޔާ ވަނީ ދިވެހި ސިފައިންގެ ކޮންމެ މީހެއްގެ ހަނދާނުގައި އެންމެ ބޮޑަށް ހަރުލާފައި ހުންނަންޖެހޭނީ، ސިފައިން ކޮށްފައިވާ ހުވާކަން ހަނދާންކޮށްދެއްވާފައެވެ. އެހެންކަމުން، ޤާނޫނުތަކާއި ޤަވާޢިދުތަކަށް ފުރިހަމައަށް ޢަމަލުކުރުންމަތީ ދެމިތިބުމަށް، ދިވެހި ސިފައިންނަށް ރައީސުލްޖުމްހޫރިއްޔާ ވަނީ އިލްތިމާސްކުރައްވާފައެވެ.


Dhookolli harukashi fikuruge meeha hayyarukoffi\nފުލުހުންގެ ވެހިކަލެއް:ސުޕްރީމް ކޯޓުން ދޫކޮށްލި ހަރުކަށި ފިކުރުގެ މީހަކު އަނެއްކާ ހައްޔަރުކޮށްފި\nޓެރަރިޒަމަށް ވާގިވެރިވާ ކަމަަށް ތުހުމަތުކޮށް އައްޑޫ ސިޓީން ހައްޔަރުކުރި ނުވަ މީހުންގެ ތެރޭ ހިމެނޭ މަފްތޫހް ސައީދު ސުޕްރީމް ކޯޓުން ދޫކޮށްލާފައި ވަނިކޮށް އަނެއްކާވެސް ހައްޔަރުކޮށްފި އެވެ.\nކޯޓު އަމުރެއްގެ ދަށުން އޭނާ އަލުން ހައްޔަރުކޮށްފައި ވަނީ މިދިޔަ ބުރާސްފަތި ދުވަހު އެވެ. ފުލުހުން ބުނީ ކޯޓުން މަފްތޫހުގެ ބަންދަށް 14 ދުވަސް ޖަހައިފައިވާ ކަމަށެވެ.\nފުލުހުން މަފްތޫހު އެންމެ ފުރަތަމަ ހައްޔަރު ކުރިއިރު އޭނާއަށް ކުރި ތުހުމަތަކީ ހަރުކަށި ފިކުރު ފެތުރުމަށްޓަކައި ޓެރަރިޒަމްގެ އަމަލުތަކަށް ހިތްވަރުދީ، އައިއީޑީ ހެދުމަށް ބޭނުންކުރާ ތަކެތި ރައްކާކޮށްގެން ގެންގުޅެ، އެ ތަކެތި ބޭނުންކޮށްގެން ބަޔަކަށް ނުވަތަ ބައެއްގެ މުދަލަށް ގެއްލުމެއް ދީފާނެ ކަމުގެ ތުހުމަތެވެ.\nޓެރަރިޒަމަށް ވާގިވެރިވުމުގެ ތުހުމަތުގައި އައްޑޫ ސިޓީން ނުވަ މީހަކު ހައްޔަރުކޮށްފައި ވަނީ މިދިޔަ މާޗް މަހުގެ 15 ވަނަ ދުވަހު އެވެ. އެ މީހުން ދަށު ކޯޓުން ދޫކޮށްލުމުން މަފްތޫހު ހިމެނޭހެން އަލުން އެމީހުން ހައްޔަރު ކުރުމަށް ހައި ކޯޓުން އަމުރުކުރި އެވެ.\nމަފްތޫހުގެ ފަރާތުން ހައިކޯޓުގެ ނިންމުން ސުޕްރީމް ކޯޓުގައި ވަނީ އިސްތިއުނާފް ކޮށްފަ އެވެ. ނަމަވެސް އޭނާގެ ބަންދު އަމުރު ސުޕްރީމް ކޯޓުން މިދިޔަ ބުދަ ދުވަހު ވަނީ ބާތިލްކޮށްފަ އެވެ.\nސުޕްރީމް ކޯޓުގެ ހުކުމްގައި ބުނެފައިވަނީ އޭނާއާ ދެކޮޅަށް އިންޓެލިޖެންސް ރިޕޯޓެއް ފިޔަވައި އެހެން ހެއްކެއް ހުރިތޯ ބަލައި، އެ ހެކިތަކަށް ރިއާޔަތްކޮށް އޭނާ ބަންދުކުރަން ހިތަދޫ ކޯޓަށް ހުށަހެޅުމުގެ އިހުތިޔާރު ފުލުހުންނަށް ލިބިގެންވާ ކަމަށެވެ.\nފުލުހުން މަފްތޫހު އަނެއްކާ ހައްޔަރުކޮށްފައި ވަނީ އޭނާ އަކީ ހަރުކަށި ފިކުރު ފަތުރާ މީހެއް ކަމަށް ތުހުމަތުކޮށްފަ އެވެ.\nމޯލްޑިވްސް ޕޮލިސް ސާވިސް ސުޕްރީމް ކޯޓް ޓެރަރިޒަމް + ހައިކޯޓް އައްޑޫ ސިޓީ ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ


SunOnline: #VAAHAKA: Thiya loabi edhigen - Episode 04\nތިޔަ ލޯބި އެދިގެން... - 04\nމަރިޔަމް ހިމްނާ (ހިމީ) 12 Sep 2021, 09:12\n"ލީން..." ޔޫލިންއަށް ހަމަހޭވެރިކަންވީ މިންހާ ގޮވައިލުމާއެކުގައެވެ.\nމިންހާ ޔޫލިންއަށް ބަލައިލަމުން ދެފަރާތަށް ބޯ ހޫރައިލިއެވެ. އެ ބުނުމުން އޭނަ އެހެން އުޅެންޏާ ރައިހާންއަށް ހުރިހާކަމެއް އެނގޭނެޔޭ ބުނާފަދަ އަސަރުތަކެއް މިންހާގެ މޫނުމަތީގައިވެއެވެ. މިންހާ ކުޑަކޮށް ކަޅި ރައިހާންއާ ދިމާލަށް ހިންގައިލުމުން، ޔޫލިންއަށް މިންހާ އެ ބުނަން މަސައްކަތްކުރަނީ ކީކޭކަން ދެނެގަނެވުނެވެ. އޭނާ މޫނުމަތީގައިވީ އަސަރުތައް ފޮރުވައިލިއެވެ. އޭރުވެސް ރައިހާން ޖޯލިފަތީގައި އޮތެވެ. އޭނާ މިންހާއަށް ބަލައިލިއެވެ. އެ ހިތުގައި ހިނގަމުންދިޔަ ހައިޖާނުގަނޑުގެ ޒަައްރެއްގެ މިންވަރުވެސް މިންހާއަށް ނޭނގޭނެކަން، އޭނާއަށް އެނގެއެވެ. މިންހާ އޭނާއަށް ނޫނޭކޭ ބުނިފަހުން އެފަދަ ގޮތަކަށް މިންހާއާ ވާހަކަ ނުދެއްކިނަމަވެސް، އަދިވެސް އޭނާގެ ހިތުގައި ހަމަ އެ އިޙްސާސްތައް ވެއެވެ. އަސަރާ ޖަޒުބާތުތައްވެސް މެއެވެ. އެހެންނަމަވެސް، އަލުން މިންހާއަށް ލޯބި ހުށައަޅަން އޭނާ ޖެހިލުންވެއެވެ. މިންހާގެ ފަރާތުން ކުރިން ދެފަހަރު ދިން ޖަވާބު ތަކުރާރުވެދާނެތީ އޭނާ ޖެހިލުންވަނީއެވެ.\nމާގިނަ ވާހަކަތަކެއް އެ ތިން މީހުން ދޭތެރޭ ނުދެކެވެއެވެ. އެހެން ތިއްބާ އައިހަމް ނުކުތެވެ. އަތްކުރު، ކަނޑުނޫ ކުލައިގެ ޓީޝާޓަކާއި ސޯޓެއްގައި އޭނާ ފެންނަލެއް ކިތަންމެ ހާވެސް ފިރިހެންވަންތައެވެ. މިންހާ ޔޫލިންގެ އަތުގައި ނުވާކަމަކަށް ކޮށްޓައިލުމަށްފަހު، އެ ދިމާ ދައްކައިލިއެވެ. ޔޫލިން އެ ދިމާލަށް ބަލައިލި ގޮތަށް ހުއްޓުން އެރިއެވެ.\n"ހިނގާ ދާން..." ރައިހާންއަށް ބަލައިލަމުން އައިހަމް ބުނެލިއެވެ. ރައިހާން ޖޯލިން ތެދުވެލަމުން މިންހާއަށާއި ޔޫލިންއަށް ބަލައިލިއެވެ.\n"ބަލައިގެން ދުއްވާތި..." އައިހަމް ޔޫލިންއަށް ބަލައިލުމާއެކު، އައިހަމްއަށް ނަޒަރު ހުއްޓާލައިގެން ހުރި ޔޫލިންއަށް އަވަސްއަވަހަށް ބުނެވުނެވެ. އޭނާ ހުރީ އެއްޗެކޭ ބުނާކަށް ނޫނެވެ. އެހެންނަމަވެސް ހާސްވެފައި ހުރިވަރުން ވިސްނާނުލާ އެބަސްތައް ބޭރުކޮށްލެވުނީއެވެ.\n"ދޮންބެ ކައިރީ ބުނޭ ބަލައިގެން ދުއްވަން. އޭނައޭ ދުއްވާނީ..." އައިހަމް ލާނެއްގޮތަކަށް ބުނެލުމާއެކު، ޔޫލިން ރަކިވާގޮތްވިއެވެ. އޭނާއަށް ބޭއިޚްތިޔާރުގައި އިސްޖަހައިލެވުނެވެ. ތުންފަތުގައި ދަތް އަޅައިލުމާއެކު، އޭނައަށް ލަދުވެތި ހިނިތުންވުމެއް ތުންފަތަށް ވެރިކޮށްލެވުނެވެ.\n"އޯކޭ އޯކޭ އޭ... އަހަރެން ބުނެފާނަން... ރައިހާން! ބަލައިގެން ދުއްވާތި!" އެކުވެރިޔާ ލަދުން ސަލާމަތްކުރުމުގެ ގޮތުން މިންހާ އެހެން ބުނެލިއެވެ. އެއާއެކު ރައިހާންގެ ތުންފަތް މަތީގައި ހިނިތުންވުމެއް ދައުރުކޮށްލިއެވެ. މިންހާގެ އެ ޖުމްލައިންވެސް އޭނާގެ މެއަށް ފިނިވެލިއެވެ. އެއީ މަޖަލަކަށް ބުނި ޖުމްލައެއް ނަމަވެސް، އެކަމުންވެސް ރައިހާންއަށް އަސަރުތަކެއް ކުރިއެވެ. ރައިހާންއާ އައިހަމްއާ ދެމީހުން ޔޫލިންމެން ގޯއްޗާ ދިމާލަށް ހިނގައިގަތުމުން، މިންހާ ފޯނަށް ބަލައިލީ އޭނާއަށް އެވަގުތު ފޯނެއް އައުމުންނެވެ. ގުޅަނީ އާހިލްކަމުން އޭނާ އުފާވެފައިހުރެ، ފޯނު ނަގާ ކަންފަތުގައި ޖައްސައިލިއެވެ.\n"ހެލޯ ބޭބް... އައި މިސް ޔޫ..." ފުރަތަމަވެސް ކަންފަތަށް އިވިގެންދިޔަ ޖުމްލަތަކުގެ ސަބަބުން މިންހާގެ ތުންފަތް މައްޗަށް ހިނިތުންވުމެއް ވެރިވެގެންދިޔައެވެ.\n"މިސް ޔޫ ޓޫ..." މިންހާ މަޑުމަޑުން ބުނެލިއެވެ.\n"ކީއްކުރަނީ؟" އާހިލް ސުވާލުކޮށްލުމާއެކު، މިންހާ އެ ސުވާލަށް ޖަވާބުދެމުން އަހައިލީ މިގަޑީގައި އެއްވެސް ކަމެއް ނެތީތޯއެވެ.\n"އަހަރެން އަބަދުވެސް މިންނުއަށް ގުޅަން ފްރީވާނެޔޭ... އަހަރެން އަބަދުވެސް މިންނުއަށް ބޭނުންވޭ... ލޯބިވޭ... ދުވަހަކު ހަނދާން ނައްތައިލާކަށް ބޭނުމެއް ނުވޭ...” އާހިލް ބުނަމުންދިޔައެވެ. މިންހާ ލުއިކޮށް ހީލިއެވެ.\n"ކިހިނެއްވީ؟ އެހެންބުނީމަ މަލާމާތް ކުރަނީތަ؟ ހީވަނީތަ ދޮގެކޭ؟" އާހިލް ސުވާލުކޮށްލިއެވެ.\n"ނޫނޭ އަހަރެން ދެކެ އާހިލް ލޯބިވާކަން އަހަންނަށް އެނގެޔޭ..." މިންހާ ބުނެލިއެވެ.\n"އަހަރެން ދުވަހަކުވެސް މިންނު ދޫކޮށެއް ނުލާނަން... ތީ އަހަރެންގެ މީހެއް..." އާހިލް ބުނެލިއެވެ. މިންހާ ދެކެ އިންތިހާ ލޯބިވާކަން، އޭނާ ބުނަމުންދިޔަ ކޮންމެ ޖުމްލައަކުން މިންހާއަށް އިޙްސާސްކޮށްދެމުން އާހިލް ދިޔައެވެ.\n"އޯކޭ އާހިލް. އަހަރެން ފަހުން ގުޅާނަން... މިއުޅެނީ ބެސްޓީއާ އެކީ..." މިންހާ ފޯނު ބާއްވާ ހިތް ނުވެ ހުރެފައިވެސް އެހެން ބުނެލީ އޭނާގެ ކައިރީގައި ޔޫލިން ހުރި ހަނދާންވެފައެވެ. މިންހާ ފޯނު ބާއްވަމުން ޔޫލިންއަށް ބަލައިލިއެވެ. އޭރު ޔޫލިންވެސް ހުރީ އޭނާއަށް ބަލަހައްޓައިގެންނެވެ.\n"ދެމީހުން މާ ފަށެއްވެސް ފޮޅުވާލައޭ... ސާބަސް އިނގޭ މިންނުއަށް..." ދިމާކޮށްލުމުގެ ނިޔަތުގައި ޔޫލިން ބުނެލިއެވެ. އޭރު ޔޫލިންގެ މޫޑުވެސް ހަމައަކަށް އެޅިފައިވުމުން، އިތުރަށް އައިހަމްގެ ވާހަކަ ދައްކާކަށް މިންހާވެސް ބޭނުމެއް ނުވިއެވެ. އެ ދެމީހުން އެތަނުގައި އެތައް އިރަކު ވާހަކަ ދައްކަން ތިއްބެވެ.\nރޭގަނޑު ރައިހާންމެން ގެއިން ކައިގެން އައިސް އައިހަމްއާ ރައިހާންއާ ދެމީހުން މިންހާމެން ގޭ ގޯތިތެރެއަށް ވަތްއިރު ވެސް ވާހަކައިގައި މިންހާއާ ޔޫލިން ތިއްބެވެ. ޔޫލިން އޮތީ އެތާ ހުރި ގަހެއްގައި އެލުވާފައި ހުރި އުނދޯއްޔެއްގައެވެ. މިންހާ އޮތީ ޖޯލީގައެވެ.\n"މިތިބީނު އެދެމީހުން..." ރައިހާން ބުނެލިއެވެ.\n"ކީއްކުރަނީ އަހަރެމެން ހޯދަނީ؟" މިންހާ ސުވާލުކޮށްލިއެވެ.\n"މިއަދު ހަވީރު ދިޔަ މަގުމަތީގައި ނާއިފްމެންނާ ދިމާވީ... މާދަމާ ކައިރީގައި އޮތް ފަސްގަނޑަށް ދަތުރު ދާންވެގެން... ދާނަންދޯ؟" ރައިހާން ޔޫލިންއާ މިންހާއަށް ބަލައިލިއެވެ.\n"ކޮންބައެއް ދަނީ؟" ޔޫލިން ސުވާލުކޮށްލިއެވެ.\n"ނާއިފްމެން ގްރޫޕްގައި އުޅޭ ތިން މީހުންނާ ދެން ނާއިފްގެ ކޮއްކޮ ނަދާ އާ ރީމާއާ..." ރައިހާން އޮޅުންފިލުވައިދެމުން އަނެއްކާވެސް އެދެމީހުން ދާނުތޯ ސުވާލުކޮށްލިއެވެ.\n"ދެން ހިނގާބަލަ ދާން... ލީންވެސް ނުދާނަންތަ؟ މިންނު ބުނޭ ދާނަމޭ އޭރުން ލީންވެސް ދާނެ..." އައިހަމް ޖޯލީގައި އިށީނދެލިއެވެ.\n"އަހަރެން އެއްފަހަރުވެސް ބުނެފިންތަ ނުދާނަމޭ... ނުބުނަމެއްނު..." ޔޫލިން އައިހަމްއަށް ބަލައިލަމުން ބުމަ އަރުވައިލުމާއެކު، އައިހަމް ބޯ ކަހައިލިއެވެ.\n"ދެން ބުނެބަލަ! ދާނަންތަ؟ މިންނު ދާނަން ދޯ!" ރައިހާން ސުވާލުކޮށްލިއެވެ. މިންހާ ޔޫލިންއަށް ބަލައިލަމުން ބޯ ޖަހައިލިއެވެ. ޔޫލިންވެސް އޭނާ ދާނެކަމުގައި ބުނެލިއެވެ. ދަތުރުގެ ވާހަކަ ދައްކަން އެމީހުން އެތައްއިރަކު ތިއްބެވެ.\n"ގުޅާބަލަ ނާއިފްމެންނަށް، ބުނެބަލަ ޕްލޭން ކުރަން މިގޭ ދޮށަށް އަންނާށޭ..." އައިހަމް ރައިހާންއަށް ބަލައިލިއެވެ. ރައިހާން ނާއިފްމެންނަށް ގުޅުމާއެކު، ލަސްތަކެއް ނުވެ ރީމާ އާއި ނަދާ ގޮވައިގެން އެމީހުން އަތުވެއްޖެއެވެ. ގެންދާނެ އެއްޗެއްސާ ކުރާނެކަންތައްތަކުގެ އިތުރުން ކުޅޭނޭ ކުޅިވަރުތައްވެސް އެމީހުން ރާވާ ނިންމައިލިއެވެ. ކައްކަން ނިންމީ އެތަނަށް ގޮހެވެ. މެންދުރު ނަމާދުކޮށްގެން ގޮސްފައި އިރުއޮއްސޭއިރަށް އަންނަން އެންމެންވެސް އެއްބަސްވިއެވެ.\nމަޝްވަރާތަށް ނިންމާލާފައި، ނާއިފްމެން ދިޔުމުންވެސް މިންހާމެން އެތަނުގައި ވާހަކައިގައި އެތައް އިރަކު ތިއްބެވެ. އެގާރަޖެހިފަހުން ނިދި އައި ކަމަށްބުނެ އައިހަމް ކޮޓަރިއަށް ވަނުމުން ރައިހާންވެސް ދިޔައެވެ. ޔޫލިންއާ މިންހާއާ ދެމީހުން ގެއަށް ވަނީ ބާރަޖަހާ ބޮޑުވީފަހުންނެވެ. ގޭތެރެއަށް ވަތްއިރު މިންހާގެ ބައްޕަ ކޮޓަރިން ނުކުންނަނީއެވެ.\n"ދަރިފުޅާ... ހާދަ ލަސްވަންދެން ބޭރުގަ؟" ހަނީފް ސުވާލުކޮށްލިއެވެ. އޭރު އޭނާގެ އަތުގައި ހުސް ފުޅިއެއް އޮތެވެ.\n"އެއީ ލީންއާ ވާހަކަ ދައްކަން އޮވެވުނީ... ފެންފުޅި ހުސްވީތަ؟ ގެނޭ ފެން އަޅައިލަދޭނަން." ހަނީފްގެ އަތުން ފުޅި އަތުލަމުން މިންހާ އެ ހިފައިގެން ގޮސް ފެންއަޅައިގެން ގެނެސްދިނެވެ.\n"ބައްޕާ...." ހަނީފް ކޮޓަރިއަށް ވަންނަން ތަޅުގައި ހިފައިލި ވަގުތު މިންހާ ހަނީފްއަށް ގޮވައިލިއެވެ.\n"ކީކޭ ދަރިފުޅާ؟" ހަނީފް މަޑުޖެހިލަމުން ފަހަތަށް ބަލައިލިއެވެ.\n"މާދަން ދަތުރު ދާންވެގެން މިއުޅެނީ... އެވާހަކަ މި ދެއްކީ..." މިންހާ ބުނެލިއެވެ.\n"ކޮންބައެއް ދަނީ؟ ރައިހާންމެންތަ؟" ހަނީފް ސުވާލުކޮށްލިއިރު ވެސް އެ ސުވާލުގެ ޖަވާބު އޭނާއަށް އެނގޭފަދައެވެ. އައިހަމް ރަށަށް އަންނަ ފަހަރުތަކުގައި ރައިހާންމެން ދަތުރު ދިޔުމަކީ، އާއްމުކޮށް ވެސް ކުރާކަމެއްކަން އޭނާއަށް އެނގެއެވެ.\n"ކުރިންވެސް ދާ މީހުން ހަމަ..." މިންހާ އެހެން ބުނެލުމާއެކު، ހަނީފް ބުނީ އެންމެ ރަނގަޅުކަމުގައެވެ.\n"ކޮން އިރަކުން ފުރަނީ؟ ހެނދުނު؟" ހަނީފް ސުވާލުކޮށްލިއެވެ.\n"ނޫނޭ! މެންދުރު ނަމާދުކޮށްގެން. ދެން ކައްކާ ހަދާފަ ދާނީ. ކާން ހަދާފަ ދިޔައިމަ މެންދުރު ބައްޕައަށް ކެވޭނެއެއްނު." މިންހާ އޭނާ ރާވާފައިވާ ގޮތް ހަނީފްއަށް ކިޔައިދިނެވެ. ހަނީފް ބޯ ޖަހާލާފައި އެތެރެއަށް ވަނުމުން މިންހާވެސް ފޯނަށް ބަލަމުން ހުރެ ގޮސް ކޮޓަރިއަށް ވަނެވެ. އެންމެ ރެއަކުވެސް އާހިލްއާ ވާހަކަ ނުދައްކާ ނިދުމަކީ އޭނާ ކުރާކަމަކަށް ނުވާތީ، ފޯނުން އާހިލްގެ ނަންބަރަށް ޑައިލްކޮށްލިއެވެ. އެހެން ރޭރޭ އާހިލް ގުޅާނެއެވެ. މިރޭ ނުގުޅުމުން އަނެއްކާ އާހިލްއަށް ކަމެއްވީބާއޭ ވެސް މިންހާގެ ހިތަށް އެރިއެވެ. އާހިލް ފޯނެއް ނުނަގައެވެ. ފޯނު ބިޒީކޮށްލަނީއެވެ. މިންހާ އަނެއްކާވެސް އާހިލްއަށް ގުޅައިލިއެވެ. މިފަހަރުވެސް އާހިލް ފޯނު ބިޒީކޮށްލީއެވެ. ދެން އައީ މެސެޖެކެވެ. އޭގައި އޮތީ އޭނާ ބިޒީކަމުގައެވެ. މިރޭ ފަހަރެއްގައި ނުގުޅޭނޭ ކަމުގައެވެ. އެހެންނަމަވެސް އޭނާ މާދަމާ ހެނދުނު މިންހާ ހޭލަން ވާއިރަށް މިންހާއަށް ގުޅާނޭކަމުގައި މެސެޖުގައި އޮތެވެ. މިންހާ އެ މެސެޖަށް ރިޕްލައިކޮށްލަމުން ޑްރެސިން ޓޭބަލް މަތީގައި ފޯނު ބާއްވަމުން ފާޚާނާއަށް ވަނީ ނިދުމުގެ ކުރިން ތާޒާ ވެލުމުގެ ބޭނުމުގައެވެ.\nފަތިހުގެ ފަނޑުއަލިކަމުގެ މައްޗަށް އިރުގެ އަލި އަތްގަދަ ކުރަމުންދިޔައެވެ. ފަޒާގައި ހިފާލާފައިހުރި ތެތްފިނިކަން ފިލުވަމުން ދިޔައީ އިރުގެ ހޫނެވެ. ޖެހެމުންދިޔަ ތެތްފިނި ވައިރޯޅިތައްވެސް ވަނީ އެކީ ހިނދިފައެވެ. އުޑުމަތި ސާފެވެ. ވިލާކޮޅެއްހާ ހިސާބުވެސް ފެންނާކަށް ނެތެވެ. ނިދިފައި އޮތް މިންހާއަށް ހޭލެވުނީ ފޯނު އެލާމްވި އަޑާއެކުގައެވެ. ތެދުވެ މޯޅިއަކަށް ދެމިލަމުން، އޭނާ ފޯނު ނަގާ އެލާރމް ނިއްވައިލަމުން ފޯނަށް ބަލައިލިއެވެ. އާހިލްގެ މިސްކޯލެއް ނެތެވެ. އާހިލް އޭނާއަށް ގުޅާނެކަމަށް ބުނެފައިވުމުންނާ، މިސްކޯލެއް ނެތުމުން އާހިލް އަދި ނުހޭލަނީކަން އޭނާއަށް އެނގުނެވެ. އާފުރިލަމުން މިންހާ އެނދުން ތެދުވީ ކަންނެއްކަމާއެކުގައެވެ. އެ އަރާމު ތަންމަތި ދޫކޮށްލާފައި ދުރަށް ދާން އޭނާގެ ހަށިގަނޑު ބޭނުން ނުވާފަދައެވެ. ފައި ކާއްތަމުން ކާއްކަމުން ކަހަލަ ގޮތަކަށް ގޮސް، ތުވާލި ހިފައިގެން ފާހާނާއަށް ވަތް މިންހާގެ ދެލޮލުގައި އޭރުވެސް ވަނީ ނިދީގެ އަސަރެވެ. ރޭގައި ލަހުން ނިދުނީމައި ކަމަށް ވެސް ވެދާނެއެވެ. އޭނާގެ ދެލޯ އޭރުވެސް ރަނގަޅަށް ނުހުޅުވެއެވެ.\nފެންވަރާ ހަދާލައިގެން ނުކުމެ އޭނާ ބަދިގެއަށް ވަދެ ކާއެއްޗެހި ތައްޔާރުކޮށްލިއެވެ. އެއަށްފަހު ގޭ ގޯތިތެރެ ކުނި ކަހައިލިއެވެ. ޔޫލިން ނުކުތީ އޭނާ އެ މަސައްކަތް ނިންމާލިފަހުންނެވެ.\n"އަދި ދޯ ތި ހޭލީ؟" މިންހާ ސުވާލުކޮށްލިއެވެ.\n"އާނ... ނުހޭލައިގެން މަންމަ ގޮވީ..." ޔޫލިން ބުނެލިއެވެ. އެއަޑުގައި އޭރުވެސް ނިދި މޯޅިކަންވެއެވެ. މިންހާ ޖޯލީގައި ހިނދުކޮޅަކަށް ޖައްސައިލީ ވެފައިހުރި ވަރުބަލި ފިލުވައިލުމުގެ ބޭނުމުގައެވެ. ޔޫލިން ކުނި ކަހާ ނިންމާލާފައި ދިޔައީ، އޭނާގެ މަންމަ ގޮވައިލުމާއެކުގައެވެ. މިންހާ އާހިލްއަށް ގުޅައިލިއެވެ. އާހިލް ފޯނު ނެގިއެވެ.\n"ހެލޯ ބޭބީ!" އާހިލްގެ އަޑުން އޭނާ ދެންމެ ހޭލީކަން ދެނެގަންނާކަށް އުނދަގުލެއް ނުވެއެވެ.\n"އަދި ކިރިޔާ ދޯ ތިހޭލީ؟ އަހަރެން ހޭލަންވާއިރަށް ގުޅާނަމޭ ކިޔާފަވެސް ނުގުޅުނެއްނު. އެހެންވެ ރުޅިއައިސްފަ މިހުރީ." މިންހާ ބުނެލިއެވެ.\n"މިންނު ރުޅިއަޔަސް އަހަރެން މިންނު ދެކެ ރުޅިއެއް ނާންނާނަން. މިންނުއަކަށް ދުވަހަކުވެސް އަހަރެން ރުޅިއެއް ނޭރުވޭނެ! ދެން ހީލަބަލަ!" އާހިލް ބުނެލިއެވެ. އޭނާ މިންހާ ހެއްވާލުމުގެ ނިޔަތުގައި ލާނެއް ޖުމްލައެއް ވެސް ބުނެލިއެވެ. އެއާއެކު މިންހާގެ ތުންފަތް މައްޗަށް ލުއި ހިނިތުންވުމެއް ވެރިވިއެވެ. އޭނާ ގޭތެރެއަށްވަނީ އިރުކޮޅަކު އާހިލްއާ ވާހަކަ ދައްކައިލަން އިނުމަށްފަހުއެވެ.\nމެންދުރު ނަމާދުކޮށްގެން މިންހާ ހަނީފް ކައިރީގައި އޭނާ ދަނީކަމަށް ބުނެ ނުކުތްއިރު، ގޯތިތެރޭގައި ހުރި ބަނބުކެޔޮ ގަސްދޮށުގައި އައިހަމްއާއި ރައިހާންގެ އިތުރުން ޔޫލިން ވެސް ތިއްބެވެ. އޭރު އޭނާގެ އަތުގައި އަޅަންގެންގުޅޭ ތޮފި އޮތެވެ. މިންހާ އޭނާ ލާފައިހުރި ފްލޯރަލް ޓޮޕްކޮޅު ރީތިކޮށްލަމުން، އޭނާގެ އިސްތަށިގަނޑުގައި އަތް ފުނާ އަޅައިލަމުން އެދިމާލަށް ހިނގައިގަތެވެ. އެއްވެސް ކަހަލަ މޭކަޕެއް ކޮށްފައި ނުވާއިރުވެސް، މިންހާގެ އެ ސާދާކަމާއި ރީތިކަމަށް ހިތާހިތުން ރައިހާންއަށް ތަޢުރީފް ކުރެވެމުންދިޔައެވެ.\nއެ ހިސާބާ އަރާ ހަމަވެފައި ޔޫލިންއަށް ބަލައިލި މިންހާއަށް ބުމަ އަރުވައިލެވުނީ، ޔޫލިންއާ އައިހަމްއާ ލާފައި ހުރި ހެދުމަށް ބަލައިލުމަށްފަހުއެވެ.\n"މި ދެމީހުން ހީވަނީ އެއްބަހެއް ކިޔައިގެންހެން ދޯ... އެއް ކުލައެއްގެ ހެދުމެއް ލައިގެން..." ރައިހާން ބުނެލިއެވެ. އައިހަމް ލާފައިހުރީ މަޑު ނޫކުލައިގެ އަތްކުރު ޓީޝާޓަކާއި ސޯޓެކެވެ. އިއްތިފާގަކުން ޔޫލިންއަށްވެސް ލެވިފައިހުރީ މަޑުނޫކުލައިގެ ހެދުމެކެވެ.\n"އަހަރެން ދެން ހެދުން ބަދަލުކުރަން ދާނީ އިނގޭ ދޮންބޭ... އޭރުން ލަސްވާނީ ހަމަ ދޮންބެމެންނަށް..." ޔޫލިން ތުންކޮޅު އޫކޮށްލިއެވެ. އައިހަމްގެ ގާތަށްވެސް ހިނި އަންނަ ގޮތްވިއެވެ. މިންހާއަށް ބަލައިލުމަށްފަހު، އޭނާ ދެ ކޮނޑު އަރުވައިލިއެވެ.\n"ކޮބާ އެއްޗެހި ހަމަތަ؟" އެތަނުގައި ބަހައްޓާފައިހުރި ބައެއް ސާމާނަށް ބަލައިލަމުން މިންހާ ސުވާލުކޮށްލިއެވެ.\n"އާނ. މިކޮޅުން ގެންދާ ހުރިހާ އެއްޗެއް މިހުރީ... ބާކީ ހުރި އެއްޗެހި ދެން ގެންދާނީ ނާއިފްމެން..." ރައިހާން ބުނެލިއެވެ. ރައިހާންއާއި އައިހަމްއާ ދެމީހުން ސާމާނުތައް ހިފައިގެން ހިނގައިގަތްއިރު، އެމީހުންނަށް ހިފޭ ފަދަ އެއްޗެހި ހިފައިގެން މިންހާއާއި ޔޫލިންވެސް އެމީހުންގެ ފަހަތުން ހިނގައިގަތެވެ. ދަމުންދަމުން މިންހާ އޭނާގެ ބޮލުގައި ތޮފި އަޅައިލިއެވެ.\nއެމީހުންނަށް ބަނދަރާ ހިސާބަށް ދެވުނުއިރު ނާއިފްމެން ވެސް އެތަނުގައި ހުުރި ގަހެއްގެ ދޮށުގައި މަޑުކޮށްލައިގެން ތިއްބެވެ.\n"ކާކު މަދީ؟" އައިހަމް ސުވާލުކޮށްލިއެވެ.\n"ނަބީލް... އޭނަ އައިމަ ދޯ ދެވޭނީ... އޭނަ ނޫނީ ނޫޅޭނެ ޑިންގީ ދުއްވަން އެނގޭ މީހަކު..." ރައިހާންވެސް ބުނެލިއެވެ. އަވި ގަދަނަމަވެސް، ޖެހެމުންދިޔަ ވައިރޯޅިތަކުގެ ސަބަބުން، ތަނުގައިވި އުދާސްކަން ކޮންމެވެސް ވަރަކަށް ދުރުކޮށްދީފައިވެއެވެ.\n"އޭނައަށް ގުޅާބަލަ!" ނާއިފްގެ އެކުވެރި ސަމާހު ބުނެލިއެވެ. އޭރު ރީމާއާއި ނަދާއާ ދެމީހުންވެސް މިންހާމެން ކައިރިއަށް ޖެހިލާ ވާހަކައިގައި ތިއްބެވެ.\n"ގައިމު ބުނާނެ އަހަރެމެން އަންހެން ވެރިން ލަސްވާ ވާހަކަ...ހީވޭ ކަމެއްހެން..." އެއްޗެކޭ ނުބުނެ ނުހުރެވިގެން އެންމެ ފަހުން ނަދާ ބުނެލައިފިއެވެ. ނަދާގެ ވާހަކައަށް ހުރިހާ އަންހެން ކުދިން އެއްބަސްވިއެވެ. އެފަދަ ވާހަކަަތަކެއްގައި އެމީހުން ތިއްބާ ދުރުން ނަބީލް އަންނަތަން ފެނުމާއެކު، ރައިހާން އެދިމާލަށް އިޝާރާތް ކޮށްލިއެވެ.\n"އޭތް ހާދަ ލަސްވީ ބްރޯ..." އައިހަމް ނަބީލްގެ ކޮނޑަށް އަތް ވައްޓައިލަމުން ބުނެލިއެވެ.\n"އާނ. ހަމަ ނުކުންނަނިކޮށް ކަމެއް ދިމާވީއޭ... ހިނގާ އަރަންދާން..." ނަބީލް އެހެން ބުނެލާފައި ހިނގައިގަތުމުން، އެހެން އެންމެންވެސް ނަބީލްގެ ފަހަތުން ހިނގައިގަތެެވެ. އެ ދިޔަ ދިޔުމުގައި ވެސް ރައިހާންގެ ނަޒަރު ހުރީ މިންހާއަށް ހުއްޓިފައެވެ. ތޮފި އަޅާލައިގެން ހުރި ނަމަވެސް އޭރުވެސް ކޮޕާ ބްލޮންޑް ކުލަ ޖައްސާފައިވާ އޭނާގެ ދިގު އިސްތަށިގަނޑު ދިޔައީ ވަޔާ ސަމާސާ ކުރަމުންނެވެ. ރައިހާންގެ ތުންފަތްމަތީގައި ލުއި ހިނިތުންވުމެއް ދައުރުކޮށްލިއެވެ.\nރީމާއާއި ނަދާގެ އިތުރުން ނާއިފްމެން ވެސް އަރާ ހަމަޖެހިލިއެވެ. މިންހާވެސް އަރާ އިށީނދެލިއެވެ. ރައިހާން އެއްޗެހިތައް ހަމަޖައްސަން އުޅުނެވެ. އެކަނި އަރަން ނުކެރިފައިހުރި ޔޫލިން ލޮލުގައި އަޅައިގަތުމާއެކު، އައިހަމް އެދިމާލަށް ގޮސް ޔޫލިންއާ ދިމާލަށް އޭނާގެ އަތް ދިއްކޮށްލިއެވެ. ޔޫލިންއަށް ބަލައިލެވުނީ އައިހަމްގެ މޫނަށެވެ.\n"އަތުގައި ހިފާފަ އަރާބަލަ!" ޔޫލިން ފާޑަކަށް އޭނާއާ ދިމާލަށް ބަލަން ހުންނަން ފެށުމުން، އައިހަމް ހީލަމުން ބުނެލިއެވެ. ޔޫލިން ދެ ވިސްނުމެއްގައި ހުރެފައި އައިހަމްގެ އަތުގައި ހިފާލައިގެން ޑިންގީއަށް އެރިއެވެ.


ހުޅުދޫއާއި މީދޫގައިކޮވިޑް-19ގެ ހާލަތު ކަންބޮޑުވާ މިންވަރެއްގައި - Voice of Meedhoo\nހުޅުދޫއާއި މީދޫގެ ކޮވިޑް-19ގެ ހާލަތު ކަންބޮޑުވާ ހާލަތަކަށް އުފުލިއްޖެއެވެ. މިގޮތުން އިއްޔެ (9 މެއި 2021) އެކަނި ވެސް7މީހުން ހުޅުދޫއާއި މީދުން ވަނީ ކޮވިޑް-19 އަށް ޕޮޒިޓިވްވެފައެވެ.\nއިއްޔެ ޕޮޒިޓިވް ކޭސްތަކާއި ހަމައަށް ހުޅުދުން 35 ގެއާއި މީދުންވެސް 35 ގެއެއް މޮނިޓަރިން އަށް ގެނެވިފައިވާއިރު ހުޅުދުއާއި މީދުން މިހާތަނަށް 34 މީހަކުވަނީ ކޮވިޑް 19 އަށް ޕޮޒިޓިވް ވެފައެވެ.\nމިފަދަ ހާލަތެއްގައި ކޮންމެ މީހެއްގެ ވެސް ކޮންޓެކްޓް މަދުކުރުމަށް ކަމާބެހޭ ފަރާތްތަކަށް އެއްބާރުންލުން ދިނުމުގެ ގޮތުން ކޮންޓެކްޓް ރޭސިންގެ ތެދުމައުލޫމާތު ހިއްސާކުރުމަށާ ބަލިއިތުރަށް ފެތުރުން ހުއްޓުވުމަށް ސާމްޕަލް ނަގާ ފަރާތްތަކުން ވެސް ނަތީޖާ ލިބެންދެން ސެލްފް އައިސޮލޭޝަންގައި ތިބުމަށް ކަމާބެހޭ ފަރާތްތަކުން ދަނީ އިރުޝާދު ދެމުންނެވެ.\nއަދި ބަލިމީހުންނާއި ކޮންޓެކްޓް ވެފައިވާ ފަރާތްތަކުންވެސް އެކަން ސިއްރުނުކޮށް ސިއްހީމަރުކަޒުގެ 6894680 ނަމްބަރު ފޯނަށް ގުޅުއްވައިގެން މައުލޫމާތު ހިއްސާ ކުރުމަށްފަހު ކަމާ ބެހޭ ފަރާތްތަކުން ވަކި ގޮތެއް އަންގަވަންދެން ސެލްފް އައިސޮލޭޝަނުގައި ތިބުމަކީ ބަލިއިތުރަށް ފެތުރިޔަ ނުދިނުމަށް އެޅޭ މުހިއްމު ފިޔަވަޅެކެވެ.\nފަރުދީ ޒިންމާގެ ދަށުން އެންމެންގެ އެއްބާރުލުމާއެކު ބަލި ކޮންޓޯލް ކުރެވިދާނެކަމަށް ކަމާބެހޭ ފަރާތްތަކުން އިރުޝާދު ދެމުންދާއިރު އަޅުގަޑުމެން އެންމެވެސް އެއިރުޝާދުތަކަށް އަމަލުކުރުމަކީ ވަރަށް މުހިއްމުކަމެކެވެ.


Rani Mukherji aai Abhishek Bachchan ekeegai alun fennaane | Mihaaru\nއަބީޝެކާއި ރާނީ: "ބަންޓީ އޯރް ބަބްލީ" ގެ ދެވަނަ ބައިން ފެންނާނެ.\nރާނީ މުކަރްޖީ އާއި އަބީޝެކް ބައްޗަން އެކީގައި އަލުން ފެންނާނެ\n21 އޯގަސްޓް 2018 - 05:59 1 comment\nއެ ފިލްމަކީ ރާނީގެ ފިރިމީހާ އަދިތިޔާ ޗޯޕްޅާގެ ފިލްމް ކުންފުނި ޔާޝްރާޖް ފިލްމްސް (ވައިއާރްއެފް) އިން ޕްރޮޑިއުސްކޮށް، ޝާދް އަލީ 2005 ގައި ޑައިރެކްޓް ކުރި ފިލްމެކެވެ.\n"ބަންޓީ އޯރް ބަބްލީ" ގެ ދެވަނަ ބައެއް ހަދާ ވާހަކަ ދެކެވެން ފަށާފައި މި ވަނީ އެ ފިލްމްގެ ދެވަނަ ބަޔަކަށް ޝައުގުވެރިވާ ކަމަށް ރާނީ ވެސް ބުނެފައި ވަނިކޮށެވެ.\nޔާޝްރާޖްގެ އޮފިޝަލަކާ ހަވާލާދީ ބޮލީވުޑްގެ ހަބަރުތައް ގެނެސްދޭ ބައެއް ނޫސްތަކުން ބުނީ "ބަންޓީ އޯރް ބަބްލީ" ގެ ދެވަނަ ބައިގައި ވެސް ލީޑް ރޯލް ކުޅޭނީ ރާނީ އާއި އަބީޝެކް ކަމަށެވެ. އަދި ދެ ތަރިން ވެސް އަލުން އެކީގައި މަސައްކަތް ކުރަން ފުރުސަތު ލިބޭތީ ވަރަށް އުފަލުން ތިބި ކަމަށްވެ އެވެ.\nކުރިން ލޯބީގެ ގުޅުމެއް ވެސް ބޭއްވި މި ދެ ތަރިން އެންމެ ފަހުން އެކުގައި ކުޅުނީ 2007 ގެ "ލާގަ ޗުނުރީ މޭ ދާގް" އެވެ.\nވައިއާރްއެފްގެ އޮފިޝަލް ބުނި ގޮތުގައި "ބަންޓީ އޯރް ބަބްލީ" ގެ ދެވަނަ ބައެއް ހަދަން އަދިތިޔާ ވެސް ހުރީ ވަރަށް ބޮޑަށް ބޭނުންވެފަ އެވެ. އެކަމަކު މި ފަހަރު ފިލްމް ޑައިރެކްޓް ކުރާނީ ޝާދް ނޫން ކަމަށްވެ އެވެ.\nއޭނާ އެންމެ ފަހުން ވައިއާރްއެފް އަށް ޑައިރެޓްކޮށް ދިން ފިލްމަކީ ރަންވީރް ސިންގް އާއި އަލީ ޒަފަރާއި ޕަރިނީތީ ޗޯޕްޅާ އަދި ގޯވިންދާ މުހިއްމު ރޯލްތައް ކުޅުނު 2014 ގެ ފްލޮޕް ފިލްމް "ކިލް ދިލް" އެވެ.\n"ކަޖްރާ ރޭ" ލަވަ.\nބެލުންތެރިންގެ ފަރާތުން ބޮޑު ތަރުހީބެއް ލިބުނު އަދި ވަރަށް ހިތްގައިމު ލަވަތަކެއް ވެސް ހިމެނުނު "ބަންޓީ އޯރް ބަބްލީ" އެންމެ މަޝްހޫރު ލަވައަކީ "ކަޖްރާ ރޭ" އެވެ. އެ ލަވައިގައި އަބީޝެކާ އެކު އަންހެނުން އައިޝްވާރިޔާ ރާއީ ބައްޗަން އާއި ބައްޕަ އަމީތާބު ބައްޗަން ވެސް ފެނިގެން ގޮސްފައިވެ އެވެ.\nރާނީ އެންމެ ފަހުން ފެނިފައި ވަނީ މާޗް މަހު ރިލީޒް ކުރި "ހިޗްކީ" އިންނެވެ.\nއަބީޝެކް ދެން އެންމެ އަވަހަށް ފެނިގެން ދާނެ ފިލްމަކީ އަންނަ މަހުގެ 14 ގައި ރިލީޒް ކުރާ "މަންމަރްޒިޔާން" އިންނެވެ.\nއިތުރު ލިޔުންތައް ބޮލީވުޑް އަމީތާބް ބައްޗަން އަބީޝަކް ބައްޗަން އައިޝްވާރްޔާ ރާއީ ޔާޝްރާޖް ފިލްމްސް ރާނީ މުކަރުޖީ


ފިރިހެނުންނާ އަންހެނުން މޫނު ނިވާކޮށްގެން ވަޒީފާއަދާކުރާތާ2އަހަރު! އެހެންވީމާ ވަޒީރު ކަމަނާ އެއުޅެނީ އެހެންކަމަކާ ނޫންތޯ؟\nސްކޫލެއްގައި ކިޔަވައިދިން ނަމަވެސް އޮފީހެއްގައި ވަޒީފާއަދާކުރިނަމަވެސް މަގުމަތީގައި އުޅުނު ނަމަވެސް އަންހެނުންނާއި ފިރިހެނުންވެސް މޫނު ނިވާކޮށްގެން ތިބޭތާ2އަހަރުވީއެވެ. އެކަން ފާހަގަކުރައްވައި ޝައިޚް ޒަމްޒަމް ފާރިޝް ވިދާޅުވެފައިވަނީ މިފަދައިންނެވެ.\n"ވޭތިވެ ދިއަ ދެ އަހަރަކީ މާސްކްއަޅައިގެން މޫނު ފޮރުވައިގެން ވަޒީފާ އަދާކުރެވޭނެކަން ސާބިތުކޮށްދިން2އަހަރު. އެހެންވީމާ ހިލޭ ފިރިހެނުންގެ ކުރިމަތީގައި މޫނު ނިވާކޮށްގެން ވަޒީފާއަދާނުކުރެވެންވީ އެއްވެސް ސަބަބެއް މިހާރަކު ނޯންނާނެ!"\nމިފަދަ ޑްރާމާތަކަކީ ރާއްޖެއިން އިސްލާމް ދީން ފުހެލަން ސަރުކާރުން ދުރާލައި ރާވައިގެން ހިންގަމުންގެންދާ ޖަރީމާތަކެއްކަން ކަށަވަރުކުރެވޭ ސަބަބުތައް ދުވަހުން ދުވަހަށް މިދަނީ އިތުރުވަމުންނެވެ. ﷲ ތަޢާލާއަށް ޢަދާވާތްތެރިވެގެން ތިބި ބުރަކަށިފިކުރުގެ ވާހަކަ ކުރިން ދެއްކެވިނަމަވެސް މިހާރުވަނީ ބުރަކަށިފިކުރުގެ ވާހަކަތައް ދެއްކެވުން ހުއްޓަވާލައްވައި ހަމައެކަނި ހަރުކަށިފިކުރަށް އަމާޒުކުރައްވާފައިކަން ތަޤްރީރުތަކުން ދަނީ ފާހަގަކުރެވެމުންނެވެ.\nVeyruve dhiya2aharakee mask alhaigen moonu foruvaigeb vazeefaa adhaa kureveynekan saabithu koddhin2aharu. Ehenveema hiley firihenun kurimatheegai moonu nivaakoggen vazeefaa adhaa nukurevenvee evves sababeh mi udu dhashaku noannaane. https://t.co/0ueJDdSt9N\n— ZamzamFarish - ޒަމްޒަމް ފާރިޝް (@ZamzamFarish) November 25, 2021


Team Ori Balikoh Rodhi Fc in Ummeedhu Aakoffi | ungoofaaru.com\nބަނޑޭރިގަނޑު/ކުޅިވަރު/އޮރި ބަލިކޮށް ރޮދި އެފްސީން އުންމީދު އާކޮށްފި\n0 55 މިނެޓެއް ނުވަނިސް ކިޔާލެވޭ\nވެސްޓްބީޗް ތިޔަމަސް އެކްސް ފުޓްސަލް ޗެލެންޖް - ރޮދި އެފްސީ އަދި އޮރި ބައްދަލުކުރި މެޗު\nމިހާރު އުނގޫފާރުގައި ކުރިއަށްދާ ފުޓްސަލް މުބާރާތް “ވެސްޓް ބީޗް ތިޔަމަސް އެކްސް ފުޓްސަލް ޗެލެންޖް 2019” ގައި ރޮދި އެފްސީން ޓީމް އޮރި ބަލިކޮށް މުބާރާތުގައި ކުރިއަށް ދިއުމުގެ އުންމީދު އާކޮށްފިއެވެ. ރޭގެ މެޗު ރޮދި ކާމިޔާބު ކުރީ 2-0 އިންނެވެ.\nރޭގެ މެޗުގައި ރޮދި އެފްސީ އަށް ލަނޑުތައް ކާމިޔާބުކޮށް ދިނީ މެޗުގެ މޮޅު ކުޅުންތެރިޔާގެ މަޤާމަށް ހޮވުނު ހަސަން އިނާޒްގެ އިތުރުން ފަތުހުﷲ އެވެ.2ޓީމުން ވެސް ކުޅުނު2މެޗުގެ ތެރެއިން 1 މެޗު ކާމިޔާބުކޮށްފައި ވާއިރު މި ނަތީޖާއާ އެކު މުބާރާތުގެ ފޯރި މި ވަނީ އިތުރަށް ގަދަވެފައެވެ.\nމުބާރާތުގައި މިރޭގެ މެޗުތަކުގައި ރޮދި ކޭޑީ އެފްޓީއާ ވާދަކުރާއިރު އޮރި ވާދަކުރާނީ ޑިކްޓޭޓާސްއާއެވެ. ރޮދި، ކޭޑީ އަދި އޮރިއަށް ވެސް މުބާރާތުގައި ކުރިއަށް ދާން މިރޭގެ މެޗުތައް މުހިންމު އިރު ޑިކްޓޭޓާސް ވަނީ މުބާރާތުގެ ފައިނަލުން ޖާގައެއް ކަށަވަރުކޮށްފައެވެ.


GA Atholhun Iyye Positive vee 16 Meehun - AO News\nގއ އަތޮޅުން އިއްޔެ ކޮވިޑަށް ޕޮޒިޓިވްވީ 16 މީހުން ކަމަށް ގއ އަތޮޅު ހޮސްޕިޓަލުން ހާމަކޮށްފިއެވެ.\nގއ އަތޮޅުން ހޮސްޕިޓަލުން އާންމުކޮށްފައިވާ ތަފާސް ހިސާބުތަކަށް ބަލާއިރު ގއ އަތޮޅު ރަށްތަކުން މިހާތަނަށް ޖުމްލަ 609 މީހަކު ކޮވިޑަށް ޕޮޒިޓިވްވި އިރު 477 މީހަކު ވަނީ ބަލިން ފަސޭހަވެފައެވެ. މިހާރު އެ އަތޮޅުގެ އެކްޓިވް ކޭސްތަކުގެ އަދަދަކީ 129 އަށް އަރައެވެ. އަދި މި ބަލީގައި ނިޔާވި މީހުންގެ އަދަދު3ކަށް އަރައެވެ.\nގއ އަތޮޅުން އިއްޔެ ހަވީރުގެ6:00 އާއި ހަމައަށް 24 ގަޑި އިރުތެރޭގައި ޖުމްލަ 16 މީހަކު ވަނީ ކޮވިޑަށް ޕޮޒިޓިވްވެފައިވެއެވެ. އެއީ ގއ ވިލިނގިލިން އެކަކު، ގއ މާމެންދޫއިން 03 މީހުން، ގއ ދާންދޫ އެކަކު، ގއ ގެމަނަފުށިން 02 މީހުން، އަދި ގއ ކޫއްޑޫއިން 09 މީހުންނެވެ.\nގއ އަތޮޅުގައި ހަލުވި ކަމާއިއެކު ކޮވިޑް 19 ފެތުރެމުން ދާތީ ބައެއް ރަށްތަކުގައި ވަނީ ފިޔަވަޅުތައް ވަރުގަދަ ކޮށްފައެވެ. އެގޮތުން ގއ ވިލިނގިލި، ގއ މާމެންދޫ، ގއ ގެމަނަފުށި އަދި ގއ ދާންދޫގައި ދަނީ ކާފިޢު ހިންގަމުންނެވެ.


ގައުމީ ސަލާމަތަށް ނުރައްކާވާފަދަ ދޮގު މައުލޫމާތު ނުފެތުރުމަށް ހޯމް މިނިސްޓަރު ގޮވާލައިފި | Jazeera\tގައުމީ ސަލާމަތަށް ނުރައްކާވާފަދަ ދޮގު މައުލޫމާތު ނުފެތުރުމަށް ހޯމް މިނިސްޓަރު ގޮވާލައިފި - Jazeera\nގައުމީ ސަލާމަތަށް ނުރައްކާވާފަދަ ދޮގު މައުލޫމާތު ނުފެތުރުމަށް ހޯމް މިނިސްޓަރު ގޮވާލައިފި\nއީމާ މުހައްމަދު ވަހީދު April 22, 2019 90 views0\nއެއްވެސް ހާލެއްގައި ގައުމީ ސަލާމަތަށް ނުރައްކާވާ ފަދަ އެއްވެސް ދޮގު މައުލޫމާތެއް ނުފެތުރުމަށް ހޯމް މިނިސްޓަރު ޝެއިޚު އިމްރާނު އަބްދުﷲ ގޮވާލައްވައިފިއެވެ.\nހޯމް މިނިސްޓަރު އިމްރާނު އަބްދުﷲ މިއަދު ކުރެއްވި ޓުވީޓެއްގައި ވިދާޅުވީ، އިއްޔެ ސްރީލަންކާއަށް ހުއްޓުމެއްނެތި ދީފައިވާ ބޮމުގެ ހަމަލާތަކާއި ގުޅުވައިގެން ރާއްޖޭގެ ގައުމީ ސަލާމަތަށް ނުރައްކަވާ ވެދާނެ ފަދަ އެއްވެސް ހަގީގަތެއް ނެތް ދޮގު މައުލޫމާތު ނުފެތުރުމަށް ހުރިހާ ރައްޔިތުންނަށް އިލްތިމާސް ކުރެއްވިއެވެ.\n"ސްރީލަންކާގައި ހިންގާފައިވާ ނިރުބަވެރި ހަމަލާތަކާ ގުޅިގެން ރާއްޖޭގެ ގައުމީ ސަލާމަތަށް ނުރައްކަވާ ފަދަ ހަގީގަތާއި ހިލާފު މައުލޫމާތު ފެތުރުމާ އެފަދަ މައުލޫމާތެއް ފެތުރުމުގައި އެއްވެސް ސިފައެއްގެ ބައިވެރިވުމުން އެއްކިބާވެ ތިބުމަށް އެންމެހާ ލޮބުވެތި ރައްޔިތުންނަށް އިލްތިމާސް ކުރަން" ހޯމް މިނިސްޓަރު އިމްރާން އަބްދުﷲ އެބޭފުޅާ ކުރެއްވި ޓުވީޓުގައި ވިދާޅުވިއެވެ.\nލަންކާ އަށް ދިން ބޮމުގެ ހަމަލާތަކަށްފަހު، ހަތިޔާރު އެޅި ސިފައިން ކުއްތާތަކާއެކު ވަދެ ދިވެހިން އުޅޭ ގެތައް ފާސްކުރަމުންދާކަމަށް ބުނެ ގިނަ ބަޔަކު ވަނީ ކަންބޮޑުވުން ފާޅުކޮށްފަ އެވެ. އަދި މިކަމާ ގުޅިގެން ލަންކާގައި ހުންނަ ދިވެހި އެމްބަސީން މިއަދު ބުނެފައިވަނީ، ދިވެހިން ދިރިއުޅޭ ގެތައް ލަންކާގެ ސަލާމަތީ ބާރުތަކުން ފާސްކުރުމަކީ އިއްތިފާގެއް ކަމަށާއި، މިއީ ވަކި ދިވެހިންނަށް އަމާޒުކޮށްގެން ހިންގާ އޮޕަރޭޝަނެއް ނޫން ކަމަށެވެ.


America ah dhathuru kurun5gaumakah manaa koffi\nއެމެރިކާއަށް ދަތުރުކުރުން5ގައުމަކަށް މަނާކޮށްފި\nއެމެރިކާގެ ކުރީގެ ރައީސް ޓްރަމްޕް: ޖޯޖް ޑަބްލިއު ބުޝްގެ ސަރުކާރުގައި އިސްކޮށް އުޅުއްވި ބައެއް ބޭފުޅުން ރިޕަބްލިކަން ޕާޓީން ވަކިވެވަޑައިގަންނަވަން ވަނީ ފަށްޓަވާފައި\nއެމެރިކާއަށް ފަސް ގައުމަކުން އެތެރުވުން މަނާކޮށްފިއެވެ.\nއެމެރިކާގެ ރައީސް ޑޮނާލްޑް ޓުރަމްޕު އިއުލާނުކުރެއްވި ދަތުރުކުރުން މަނާކުރާ ގަރާރު އިތުރަށް ފުޅާކޮށް، ނައިޖީރީއާގެ އިތުރުން ފަސް ގައުމެއްގެ މީހުން އެމެރިކާއަށް ދަތުރުކުރުމަށްވަނީ މަނާކޮށްފައެވެ. ޓްރަމްޕްގެ މިނިންމެވުމަކީ، ބަޔަކާމެދު ތަފާތުކުރާ ގަރާރެއްކަމުގައި ބުނެ އޭނާއަށް ފާޑިކުޔުންވެސްވަނީ އަމާޒުވެފައެވެ.\nމިނިންމެވުމާއެކު އެމެރިކާއަށް އެގައުމުގެ ރައްޔިތުންނަށް ދަތުރުނުކުރެވޭނެ ގައުމުތަކުގެ ލިސްޓަށް އިތުރު ހަ ގައުމެއް އިތުރުވެފައިވެއެވެ. އެ ހަގައުމުތަކުގެ ތެރޭގައި ހިމެނެނީ އެފްރިކާއަށް ނިސްބަތްވާ ހަތަރު ގައުމެކެވެ. އަދި އެގައުމުތަކުގެ ތެރެއިން ތިން ގައުމަކީ މުސްލިމުންގެ އާބަދީ ބޮޑު ގައުމުތަކެވެ.\nދާއިމީ ރައްވެރިކަމެއް އެމެރިކާއިން ލިބުމުގެ ފުރުސަތު ލިބޭ ފަދަ ވިސާތައް ދެން ނުލިބޭނެ ގައުމުތަކުގެ ތެރޭގައި މިފަހަރު ހިމަނާފައިވަނީ ނައިޖީރިއާއާއި، އެރިޓޭރިއާއާއި ކިރްގިސްތާނާއި މިޔަންމާއެވެ. މިނިންމެވުމުގެ ސަބަބުން ވިޔަފާރި ބޭނުންތަކަށާއި، ތަޢުލީމަށާއި އެނޫންވެސް ބޭނުންތަކަށް ވަގުތީ ވިސާއެއް ހޯދުމަށް ހުރަހެއް ނޯންނާނެއެވެ.\nމިގައުމުތަކުގެ އިތުރުން އެމެރިކާއިން ފޯރުކޮށްދެމުންދިޔަ ޑައިވާސިޓީ ވިސާތައް ސޫދާނާއި ޓެންޒޭނިއާގެ ރައްޔިތުންނަށް ދިނުން ހުއްޓާލާނެ ކަމުގައިވެސް އެމެރިކާ ރައީސްގެ ރިޔާސީ ގަރާރުގައިވެއެވެ.


Wadde Ungoofaaru Rayyithunnaa Mirey Bahdhalukuravvanee | ungoofaaru.com\nބަނޑޭރިގަނޑު/ޚަބަރު/ވައްޑެ، އުނގޫފާރު ރައްޔިތުންނާ މިރޭ ބައްދަލު ކުރައްވަނީ\nމުނާޒު މުޙައްމަދު 24 ޑިސެމްބަރ 2019\nރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު މުޙައްމަދު ވަހީދު (ވައްޑެ)، އުނގޫފާރު ރައްޔިތުންނާ މިރޭ ބައްދަލު ކުރައްވާ ގޮތަށް ހަމަޖެހިއްޖެއެވެ. މި ބައްދަލު ކުރެއްވުން އޮންނާނީ މިރޭ 8:30 ގައި ކުލަބު ޔޫތުސްޓާރގެ ހޯލުގައެވެ.\nއުނގޫފާރު ދާއިރާގެ3ރަށް ކަމުގައިވާ ހުޅުދުއްފާރު، އުނގޫފާރު އަދި މާކުރަތުގެ ރައްޔިތުންނާ ވައްޑެ ބައްދަލުކުރައްވާ ގޮތަށް ވަނީ ހަމަޖެހިފައެވެ. އެ ގޮތުން ރޭ ވަނީ ހުޅުދުއްފާރުގެ ރައްޔިތުންނާ ބައްދަލުކުރައްވާފައެވެ. އަދި މާދަމާ ރޭ މާކުރަތުގެ ރައްޔިތުންނާ ބައްދަލު ކުރައްވާ ގޮތަށް ވަނީ ހަމަޖެހިފައެވެ.\nމި ބައްދަލުވުން ތަކުގައި ރައްޔިތުންގެ ކަންބޮޑުވުން ތަކާއި، ރަށްރަށުގެ ތަރައްޤީއަށް ކުރިއަށްދާ މަޝްރޫޢުތަކާއި އަދި އަންނަ އަހަރުގެ ބަޖެޓުގައި ކުރިއަށް ރޭވިފައި ހުރި މަޝްރޫއު ތަކާ ބެހޭ ގޮތުންނާއި ދާއިރާގެ ތަރައްޤީ އަށް ކުރެވިދާނެ ކަންކަމާ ބެހޭ ގޮތުން މަޝްވަރާ ކުރުމަށް ވަނީ ހަމަޖެހިފައެވެ.\nމުޙައްމަދު ވަހީދު (ވައްޑެ)\nފައިނުގެ ފޭސް ކަޕުގެ އެންމެ މޮޅު ކުޅުންތެރިޔަކަށް އަލީ އުނައިސް "އުންނި"\nވައްޑޭ މިފަހަރުވެސް ހުރިހައި ޖަލްސާ އަކަށް ވަޑައިގެންނެވި


Fiyaage agu aiy nufoaraa varah araifi, basthaa eh 1000 rufiyaa ah! | ThePress\nEnglish Edition Monday, February 17, 2020 29 °C broken clouds\nފިޔާގެ އަގު އަތްނުފޯރާ ވަރަށް އަރައިފި، ބަސްތާއެއް 1000 ރުފިޔާ!\n09 October 2019, 21:23\nބާޒާރު މަތީ ފިހާރައެއްގައި ފިޔާ ބަސްތާތައް ޖަހާފައި، 1000 ރުފިޔާއަށް ބަސްތާއެއް / ފޮޓޯ: އާއިޝަތު ޝާޒްލީން | ދަ ޕްރެސް\nބާޒާރު މަތީގައި ފިޔާގެ އަގު އުފުލިއްޖެއެވެ.\nއާންމުކޮށް ކެއުން ބުއިމަށް ބޭނުންކޮށް އުޅޭ ފިޔާ، ބަސްތާއެއް މިހާރު ބާޒާރު މަތިން ލިބެން ހުރީ 900 ރުފިޔާ އާއި 1000 ރުފިޔާގެ ދެމެދުގައެވެ.\nބާޒާރުމަތީގައި ތަރުކާރީ ވިއްކާ ވިޔަފާރިވެރިއަކު "ދަ ޕްރެސް" އަށް މައުލޫމާތު ދެމުން ބުނީ މިހާރު އެމީހުންނަށް އިންޑީއާއިން ފިޔާ ގެންނަން ނުލިބޭތީ ފިޔާގެ އަގު އުފުލިފައިވާ ކަމަށެވެ.\n"ހަމަ އެއްގޮތަކަށް ވެސް އިންޑިއާއިން ގެންނަން ފިޔާ ނުލިބޭ. އެހެން ބާވަތުިގެ އެއްޗިސް ލިބުނަސް ފިޔާ ލިބުމުގެ ދަތިތަކެއް އެބަހުރި. އެކަމަކު ލަފާ ކުރެވެނީ ކުރިއަށް އޮތް ހަފްތާއެއް ފަހުން ފިޔާ ލިބޭނެ ކަމަށް"\nބާޒާރުމަތީ ފިހާރައެއް ހިންގާ ވިޔަފާރިވެރިއެއް\nއޭނާ ބުނީ އިނޑިއާއިން ފިޔާ ލިބުމުގައި ދަތިތަކެއް ހުރި ކަމަށެވެ. އަންނަ ހަފްތާތެރޭގައި ފިޔާ ލިބޭނެ ކަމަށް ލަފާ ކުރެވޭ ކަމަށާއި ފިޔާ ލިބެން ފެށުމުން އަގު ހެޔޮވެގެންދާނެ ކަމަށެވެ. ފިޔާ ކިލޯއެއް ވިއްކާ އަގަކީ 45 ރުފިޔާއަށް ކަމަށް އެ ވިޔަފާރިވެރިޔާ ބުންޏެވެ.\nބާޒާރު މަތީ ފިހާރައެއްގައި ފިޔާ ބަސްތާތައް ޖަހާފައި، 900 ރުފިޔާއަށް ބަސްތާއެއް / ފޮޓޯ: އާއިޝަތު ޝާޒްލީން | ދަ ޕްރެސް\nމިއަހަރުގެ ޖޫން މަހުން ފެށިގެން އިންޑިއާއަށް ކުރަމުންދާ މޫސުމީ ގަދަ ވިއްސާރާގައި އެ ގައުމުގެ ދަނޑުބިންތަކަށް ވަރަށް ބޮޑެތި ގެއްލުންތައްވެފައި ވާކަމަށް އިންޑިއާގެ ތަފާސްހިސާބުތަކުން ދައްކައެވެ. މިދިޔަ މަހުގެ 24 ވަނަ ދުވަހު "ރޮއިޓާޒް" ނޫހުގައި ބުނެފައިވަނީ އިންޑިއާއަށް މި ދުވަސްކޮޅު ކުރަމުންދާ ވިއްސާރައިގައި އިންޑީއާގެ ފިޔާ ދަނޑުތަކަށް ބޮޑެތި ގެއްލުންތަކެއް ލިބިފައިވާ ކަމަށެވެ. އަދި ހަމައެއާއެކު އެފަރާތުން ބުނެފައިވަނީ މިކަމުގެ ސަބަބުން ފިޔާގެ ސްޓީކްތައް ލިބުގައިވެސް ދަތިތަކެއް ހުންނާނެ ކަމަށެވެ.\nބާޒާރު މަތީ ފިހާރައެއްގައި ފިޔާ ކިލޯއެއް ވިއްކާ އަގު / ފޮޓޯ: އާއިޝަތު ޝާޒްލީން | ދަ ޕްރެސް\nއިންޑިއާގެ މޫސުމާ ބެހޭ އިދާރައިން ބުނީ، މަހަރާސްތްރައާއި ގުޖުރާތުގެ ފިޔާ ދަނޑުތައް ހުރި ސަރަހައްދަށް މެދުނުކެނޑި 10 ދުވަސް ވަންދެން ބޯކޮށް ވާރޭވެހި ފެންބޮޑުވެފައިވާ ކަމަށެވެ.\nފިޔާ އަކީ އިންޑިއާގެ ކާނާތަކުގައިވެސް އާންމުކޮށް ބޭނުންކުރާ ބާވަތަކަށް ވެފައި އަހަރަކު ތިން ފަހަރު ހައްދާ ފިޔާ ދަނޑުތަކަށް މިފަދަ ބޮޑު ގެއްލުމެއް ލިބުމުން ފިޔާ ލިބުމުގައި ދަތިތަަކާ ކުރިމަތިވާނެ ކަމަށް އިންޑިއާއިން ބުނެފައި ވެއެވެ.\nހަބަރު ބާޒާރު އިޖުތިމާއީ މައްސަލަ\nހާސްނުވޭ އެޖެންޑާ ނަވާރައިގެ ދަށުން /1000ރ އަކީ އެއީ /10ރ ކަމައްބަލާ


Adheeb fonuvanee India ah, vadaigannavanee fuluhunnai correctional...\nއަދީބް ފޮނުވަނީ އިންޑިއާއަށް، ވަޑައިގަންނަވަނީ ފުލުހުންނާއި ކަރެކްޝަންސްގެ އޮފިސަރުންނާ އެކު!\nދެ ދުވަހެއްގެ ތެރޭގައި އިންޑިއާ އަށް ފުރާވަޑައިގަންނަވާނެ\nއަދީބުގެ ލޮލަށް ވަނީ ގްލޮކޯމާ ޖެހިފައި ކަމަށް އާއިލާއިން ބުނޭ\nއަދީބަށް އިއްވި 33 އަހަރުގެ ޖަލު ހުކުމްތަކުން ބުރާސްފަތި ދުވަހު މިނިވަން ވާނެ\nކ. މާލެ 12 ޖޫން 2019 | ބުދަ 10:21 8,200\nއަދީބް ކްރިމިނަލް ކޯޓަށް ހާޒިރުކުރުމަށް ފަހު އަނބުރާ ޖަލަށް ގެންދިއުމަށް ފުލުހުންގެ ވެހިކަލަށް އަރުވަނީ - މުހައްމަދު ޝަރުހާން\nކުރީގެ ނައިބު ރައީސް އަހްމަދު އަދީބް ބޭސްފަރުވާއަށް ރާއްޖޭން ބޭރަށް ވަަޑައިގަންނަވާއިރު، އެ މަނިކުފާނާ އެކު ފުލުހުންނާއި މޯލްޑިވްސް ކަރެކްޝަނަލް ސާވިސްގެ އޮފިސަރުން ވަޑައިގަންނަވާކަން ރާއްޖެއެމްވީއަށް އެނގިއްޖެ އެވެ.\nރާއްޖެއެމްވީއަށް އެނގިފައިވާ ގޮތުގައި އަދީބަށް ހުއްދަ ދީފައި ވަނީ އިންޑިއާ އަށް ވަޑައިގަތުމަށެވެ. ދެ ދުވަހެއްގެ ތެރޭގައި އެ މަނިކުފާނު ފުރާވަޑައިގަންނަވާނެ އެވެ.\n"ބައެއް ބޭފުޅުންނަށް ހީވަނީ އަދީބު ފުރުވާލަނީއޭ. ހަގީގަތަކީ އެއީއެއް ނޫން. އަދީބުއާ އެކު ދާނެ ފުލުހުނާއި ކަރެކްޝަންސްގެ އޮފިސަރުން ވެސް،"\n~ ސަރުކާރުގެ އޮފިޝަލެއް\nރާއްޖޭން ބޭރުން އަދީބު ފަރުވާ ހޯއްދެވުމުގެ ހުއްދަ މޯލްޑިވްސް ކަރެކްޝަލް ސާވިސްގެ މެޑިކަލް ބޯޑުން ދިނުމުގެ ކުރިން، ރާއްޖެއިން ލޮލުގެ ހާއްސަ ޑޮކްޓަރުން ގެނެސްގެން އެ މަނިކުފާނު ލޮލުގެ ހާލަތު ބެއްލެވި އެވެ. އެ ޑޮކްޓަރުން ވެސް ލަފާ ދެއްވީ ރާއްޖޭން ބޭރުން ލޮލުގެ އޮޕަރޭޝަން ކުރުމަށް ކަމަށް ރާއްޖެ އެމްވީއަށް ވަނީ އެނގިފަ އެވެ.\nއަދީބުގެ ލޮލަށް ވަނީ ގްލޮކޯމާ ޖެހިފައި ކަމަށް އާއިލާ އިން ބުނެ އެވެ.\nއަދީބު ޖަލުގައި ހުންނެވިއިރު ކޯޓަށް ހާޒިރުކުރުމަށް ފަހު އަނބުރާ ޖަލަށް ގެންދަނީ\nރާއްޖެއިން ބޭރުން ބޭސްފަރުވާ ކުރުމުގެ ހުއްދަ އަދީބަށް ދިނުމާ ގުޅިގެން އާންމުންގެ ފާޑުކިޔުން އަމާޒުވެފައިވާތީ އެކަމާ ގުޅޭ ގޮތުން މިއަދުގެ ވަގުތެއްގައި ހޯމް މިނިސްޓްރީން ބަޔާނެއް ނެރޭނެކަން ރާއްޖެ އެމްވީއަށް ވަނީ އެނގިފަ އެވެ.\nރައީސް އަބްދުﷲ ޔާމީންގެ ވެރިކަމުގައި ވެސް ރާއްޖޭ ބޭރުން ފަރުވާ ހޯދުމަށް އަދީބް އެތައް ފަހަރަކު ހުށަހެޅުއްވި ނަމަވެސް، ހުއްދަ ދިނުމުގެ ބަދަލުގައި ރައީސް ޔާމީނާއި އެ މަނިކުފާނުގެ ސަރުކާރުގެ އިސް ވެރިން ވިދާޅުވީ އަދީބަށް ހުއްދަ ދެވޭނީ، އެ މަނިކުފާނުގެ އަތުގައި ހުރި އެމްއެމްޕީއާރުސީގެ ފައިސާ ރައްދުކުރުމުން ކަމަށެވެ.


Anil amalu kuravvaa gothaa medhu hiyhamanujehigen AG offihuge Iss beyfulhaku isthiufaa dhevvaifi | Mihaaru\nއޭޖީ އޮފީހުން މިއަދު އިސްތިއުފާ ދެއްވި ޝަފީއާ: އޭނާ އިސްތިއުފާ ދެއްވީ ކުއްލި ހާލަތާ ގުޅިގެން އޭޖީ އަމަލު ކުރައްވަމުން ގެންދަވާ ކަންކަމާ މެދު ހިތްހަމަނުޖެހިގެން ކަމަށް އެނގިފައިވޭ --ފޮޓޯ/ސޯޝަލް މީޑިއާ\nއަނިލް އަމަލުކުރައްވާ ގޮތާ މެދު ހިތްހަމަނުޖެހިގެން އޭޖީ އޮފީހުގެ އިސް ބޭފުޅަކު އިސްތިއުފާ ދެއްވައިފި\n22 ފެބުރުއަރީ 2018 - 21:40 25 comments\nކުއްލި ނުރައްކަލުގެ ހާލަތު ރައްޔިތުންގެ މަޖިލީހުން އިތުރުކުރި މައްސަލައިގައި އެޓާނީ ޖެނެރަލް މުހައްމަދު އަނިލް އަމަލު ކުރައްވަމުން ގެންދަވާ ގޮތާ މެދު ހިތްހަމަޖެހިވަޑައިނުގެން އެޓާނީ ޖެނެރަލް (އޭޖީ) އޮފީހުގެ އިސް ވަކީލަކު މިއަދު އިސްތިއުފާ ދެއްވައިފި އެވެ.\nކުއްލި ނުރައްކަލުގެ ހާލަތާ ގުޅިގެން އޭޖީ އަމަލުކުރައްވާ ގޮތުން، ނުރުހުންވެވަޑައިގެން އިސްތިއުފާ ދެއްވީ، އޭޖީ އޮފީހުގެ ޑެޕިއުޓީ ކައުންސެލާ ޖެނެރަލްގެ މަގާމުގައި ހުންނެވި ޝަފީއާ ރިޒާ އެވެ.\nޝަފީއާ އިސްތިއުފާ ދެއްވިއިރު އެޓާނީ ޖެނެރަލްގެ އޮފީހުގެ އިސް ވަކީލަކު ވެސް މިރޭ ވަނީ ކުއްލި ހާލަތުގެ އިއުލާންކުރީ ގާނޫނާ ޚިލާފަށް ކަމަށް ބުނެފަ އެވެ. އެ އޮފީހުގެ އިސް ވަކީލެއް ކަމަށްވާ މަރިޔަމް ޝުނާނާ ކުރެއްވި ޓްވީޓެއްގައިވަނީ ކުއްލި ހާލަތު އިއުލާންކުރީ ގާނޫނުއަސާސީއާ ޚިލާފަށް ކަމަށާއި އެހެންވެ ކުއްލި ހާލަތު އުވާލަން އެ ޓްވީޓްގައި އޭނާ ގޮވާލާފައިވެ އެވެ. މިއީ ކުއްލި ހާލަތާ ދެކޮޅަށް ދައުލަތުގެ ވަކީލަކު ސޯޝަލް މީޑިިއާގައި ޚިޔާލެއް ފާޅުކުރި ފުރަތަމަ ފަހަރެވެ.\nDearest Mr. President, Please lift the unconstitutional SoE imposed. SoE should not be used asaweapon to restrict non-derogable liberties under Art 255 of the Constitution. Thank you.\n— M_SHUNA (@shuna_007) February 22, 2018\nކުއްލި ހާލަތާ ދެކޮޅަށް އޭޖީ އޮފީހުގެ ވަކީލް ކުރި ޓްވީޓް\nމިހާރު ހިނގަމުންދާ ކަންކަމާ މެދު ހިތްހަމަނުޖެހިގެން އެޓާނީ ޖެނެރަލްގެ އޮޕީހުގެ މުވައްޒަފުންތަކެއް ދާދިފަހުން ޕެޓިޝަނެއް ވެސް ހަދަން އުޅުނެވެ. އެކަމަކު ވަކި ހިސާބަކުން އެކަން ވަނީ ހުއްޓާލައިފަ އެވެ.\nމިމަހުގެ ފަސް ވަނަ ދުވަހުން ފެށިގެން 15 ދުވަހަށް އިއުލާންކުރި ކުއްލި ހާލަތު ރައްޔިތުންގެ މަޖިލީހުން ފާސްކޮށް، އެ ގަރާރުގެ މުއްދަތު އިތުރު 30 ދުވަހަށް ވަނީ އިތުރުކޮށްފަ އެވެ. އެކަމަކު ކުއްލި ހާލަތު އިއުލާންކުރަންޖެހޭ ސަބަބެއް ނެތް ކަމަށާއި އަދި އެ ގަރާރުގެ މުއްދަތު މަޖިލީހުން އިތުރުކުރީ ގާނޫނާ ޚިލާފަށް ކަމަށް ގާނޫނީ ބައެއް ބޭފުޅުން ގެންދަވަނީ ވިދާޅުވަމުންނެވެ.\nއިތުރު ލިޔުންތައް ރައްޔިތުންގެ މަޖިލިސް އެޓާނީ ޖެނެރަލް އެޓާނީ ޖެނެރަލްގެ އޮފީސް ކުއްލި ނުރައްކަލުގެ ހާލަތު\nމެމްބަރުންގެ ގޮނޑީގެ މައްސަލަ އަންގާރަ ދުވަހު ބާއްވަނީ\n2 years ago 252


SunOnline: Zero Tolerance ge eki meehunnah eki goi Siyaasathu!\nޒީރޯ ޓޮލަރެންސްގެ އެކި މީހުންނަށް އެކި ގޮތް ސިޔާސަތު!\nއަހުމަދު ނާއިފު 16 Jan 2020, 14:36\nޒީރޯ ޓޮލިރަންސް ޓު ކޮރަޕްޝަން ސިޔާސަތުގެ ދަށުން ރައީސް އޮފީހުން ވިސުލްބުލޯވާ ޕޯޓަލް އިފްތިތާހު ކުރުން -- ފޮޓޯ/ ރައީސް އޮފީސް\nމީގެ ތިން މަސްކުރިން، މިދިޔަ އޮކްޓޯބަރު، 16 ވަނަ ދުވަހު ރައީސް އޮފީހުގެ އެންގުމަކުން މޯލްޑިވްސް ގޭސްގެ އެމްޑީއަކަށް ހުންނެވި ޝަޒައިލް ސިޔާމް ސަސްޕެންޑް ކުރީ، ރައީސް އޮފީހުގައި ގާއިމްކޮށްފައިވާ ކޮރަޕްޝަންގެ މައްސަލަތައް ހުށަހަޅާ އޮންލައިން ޕޯޓަލްއަށް ބަޔަކު ފޮނުވާލި "ސީރިއަސް" މައްސަލަތަކަކާ ހުރެ، އެކަންކަން ބަލައި ނިމެންދެންނެވެ. އެ ދުވަހަށް ފަހު ކޮރަޕްޝަނަށް ޒީރޯ ޓޮލަރެންސް ބޭއްވުމުގެ ސިޔާސަތުގެ ދަށުން އޭނާ ހުންނެވީ އަދި ވެސް އެ "ވާނުވާ" ސަސްޕެންޝަންގަ އެވެ.\nއެހެން ނަމަވެސް، އޭގެ ދުވަސްކޮޅެއް ފަހުން ހަމަ އެ ޒާތުގެ އެހެން މައްސަލައެއް ފެންމަތިވީ، ގްރޭޓާ މާލޭ އިންޑަސްޓްރިއަލް ޒޯންގެ އެމްޑީގެ މައްޗަށެވެ. ވަކި ބަޔަކަށް މަންފާވާ ގޮތަށް، އަދި ފިނޭންސްގެ އެންގުމާ ވެސް ހިލާފަށް ތިލަފުށީ ފަޅުގައި އޮތް ބޮޑު ބޯޓެއްގެ މިލްކުވެރިކަން އަމިއްލަ ބަޔަކަށް ދިން މައްސަލައެއްގެ ތުހުމަތު އޭނާގެ މައްޗަށް ކުރެވި މަޖިލީހުގެ، އެސްއޯއީ ކޮމިޓީއިން ތަހުގީގެއް ހިންގި އެވެ. ކޮމިޓީއިން ބުރަވީ، އެ މުއާމަލާތުގައި ނާޖާއިޒު ކަންތައްތަކެއް ހިމެނޭ ކަމަށެވެ. އެހެން ނަމަވެސް، މިއަދާ ޖެހެންދެން ވެސް އޭނާ ހުންނެވީ އަދި ވެސް އެ މަގާމުގަ އެވެ. ފުރިހަމަ ބާރުގަ އެވެ.\nރައީސް އޮފީހުގެ ތަރުޖަމާން އިބްރާހިމް ހޫދު މީގެ ކުރިން ވިދާޅުވި ގޮތުގައި ގްރޭޓާ މާލޭ ކުންފުނީގެ އެމްޑީގެ މައްޗަށް ތުހުމަތުތަކެއް ކުރެވޭކަން އެނގިފައެއް ނެތެވެ. އަދި އެފަދަ މައްސަލައެއް ހުށަހެޅިފައެއް ވެސް ނެތެވެ. ޕޯޓަލްއަށް މައްސަލައެއް ލިބިއްޖެ ނަމަ، އެ މައްސަލައެއްގެ ފެކްޓަށް ބަލައި ކޮންމެ މީހަކަށް ވިޔަސް ސަސްޕެންޝަން އަންނާނެ ކަމުގެ ޔަގީންކަން ހޫދުދެއްވި އެވެ.\nމޯލްޑިވް ގޭހުގެ އެމްޑީ ސަޒައިލް: އޭނާ ސަސްޕެންޝަންގައި ހުންނަތާ ތިންމަހެއްހާ ދުވަސް.\nރައީސް އޮފީހުގެ ފަރާތުން އެ ޔަގީންކަން ދިން ނަމަވެސް، މޯލްޑިވްސް ގޭހުގެ އެމްޑީގެ މައްސަލަ އާއި ގްރޭޓާ މާލޭގެ އެމްޑީގެ މައްޗަށް ކުރެވުނު ތުހުމަތުތަކަކީ އެއްބާވަތެއްގެ، އެއްޒާތެއްގެ ތުހުމަތުތަކެކެވެ. ސަޒައިލްގެ މައްޗަށް ކުރެވުނު ތުހުމަތަކީ، މާކެޓް އަގަށް ވުރެ މާބޮޑުކޮށް ސަޕްލަޔަރެއްގެ އަތުން ގޭސް ގަނެ، އޭގެއިން ނާޖާއިޒު ފައިދާ ނަގާ މައްސަލަ އެވެ. ގްރޭޓާ މާލޭގެ އެމްޑީގެ މައްޗަށް ވެސް ކުރެވުނު ތުހުމަތަކީ، ކުންފުނީގެ މިހާރުގެ ބޯޑްގެ އެއްވެސް މަޝްވަރާއެއް ނެތި، އެމްޑީ އަމިއްލަފުޅަށް ތިލަފުށީ ފަޅުގައި އޮތް ބޯޓެއް ކުންފުންޏަކަށް ދީ އެ މުއާމަލާތުން މަންފާ ނެގުމެވެ. އަދި އެކަމުގެ ތެރޭގައި ހިނގި ކަންތައްތަކާ ހެދި، އެ ކުންފުނިން ވަނީ ހަތް ލައްކަ ޑޮލަރު ބަދަލުގެ ގޮތުގައި ހޯދަން ކޯޓަށް މައްސަލައެއް ވެސް ވައްދައިފަ އެވެ. އޭގެ ސަބަބުން ދައުލަތަށް ބޮޑު ބުރައެއް އައުމުގެ ދޮރު ހުޅުވުނީ އެވެ.\nމި ހުރިހާ ތުހުމަތަކާއި ކަންތައްގަނޑެއް ހިނގައި ދިޔައިރު ވެސް، ރައީސް އޮފީހުގެ ސަމާލުކަމަށް އިންޑަސްޓްރިއަލް ޒޯންގެ އެމްޑީގެ މައްސަލަ އައި ކަމަކަށް ނުވި އެވެ. އެހެން ނަމަވެސް، އެސްއޯއީ ކޮމިޓީއިން މާލޭ އިންޑަސްޓްރިއަލް ޒޯން ކުންފުނީގެ މައްސަލަ ވެސް ތަހުގީގު ކުރީ ލައިވް ޓީވީގަ އެވެ. އެ ވާހަކަތައް ނޫސްތަކުން ރިޕޯޓް ވެސް ކުރި އެވެ. މޯލްޑިވްސް ގޭސްގެ އެމްޑީގެ ވާހަކަ ވެސް ރިޕޯޓްކުރި އެވެ. އެކަމަކު، ރައީސް އޮފީހުގެ ސަމާލުކަމަށް އައީ، މޯލްޑިވް ގޭހުގެ އެމްޑީގެ މައްޗަށް ކުރި ތުހުމަތުތަކެވެ. އޭނާ މަގާމުގައި އެންމެ ހިނދުކޮޅަކަށް ވެސް ނުބަހައްޓާ ގެއަށް ދާން އެންގީ، ޒީރޯ ޓޮލަރެންސް ހަރުދަނާ ސިޔާސަތުގެ ދަށުން ކަމަށް ރައީސް އޮފީހުން އޭރު ހާމަކުރި އެވެ.\nއެ ސިޔާސަތު ކިތަންމެ ހަރުދަނާ ނަމަވެސް، އެ ސިޔާސަތު ތަންފީޒު ކުރުމުގައި ގެންގުޅޭ އުސޫލާ މެދު ސުވާލު އުފަންވާ ހާލަތް މި އޮތީ ކުރިމަތިވެފަ އެވެ. އެއްކަހަލަ ތުހުމަތެއް ހިމެނޭ އެއްބާވަތުގެ ކަމެއްގައި ދެ މީހަކަށް އެޅި ފިޔަވަޅު ތަފާތުވީ އެވެ. އެކަކު ގެއަށް ފޮނުވާލި އިރު އަނެއްކަކު މަގާމުގަ އެވެ. ރައްޔިތުން މަޖިލީހުގެ ރައީސް އާއި ރައީސުލްޖުމްހޫރިއްޔާގެ އަރިހުގައި އެބޭފުޅާ ހުންނެވީ، "އިރުވައި ކޮންފަރެންސްގައި" ސައްލާގަ އެވެ. އަނެއް ބޭފުޅާ ވާއެއް ނުވާއެއް ނޭނގޭ ސަސްޕެންޝަނެއްގަ އެވެ.\nރައްޔިތުން މަޖިލީހުގެ އެސްއޯއީ ކޮމިޓީގައި މާލޭ އިންޑަސްޓްރިއަލް ޒޯންގެ އެމްޑީ، އިބްރާހިމް ރަޝީދު (މާމިގިލީ އިބޫ) -- ސަން ފޮޓޯ/ މުޒައްޔިން ނާޒިމް\nމި މަންޒަރުން ބުނެދެނީ، ކޮރަޕްޝަން ޒީރޯ ޓޮލަރެންސް ދިނުމުގެ ސިޔާސަތު ތަންފީޒު ކުރުމުގައި އޮތް ދެ ފުށް ދެގޮތް ކަމެވެ. ނޫނީ ސަރުކާރުގެ އެ ސިޔާސަތު ވަނީ ނުފޫޒުތަކުގެ ދަށުވެ ބާރު ކެނޑިފައި އެވެ. ފެންނަ ފެނުމާއި އިވޭ އަޑުތަކަށް ބަލާއިރު، އެމްޑީޕީއަށް ނިސްބަތްވާ ނުފޫޒުގަދަ އެމްޑީއަކަށް ވާނަމަ، އޭނާއަށް ފިޔަވަޅެއް ނޭޅެ އެވެ. އެކަމަކު ޖެހިލުމެއް ނެތި ސަޒައިލްއަށް ފިޔަވަޅު އެޅުނީ، ކޯލިޝަންގައި ހިމެނޭ އެންމެ ކުޑަ ޕާޓީ، އެމްއާރުއެމްގެ ބޭފުޅަކަށް ވީމާ ހެއްޔެވެ؟ އެކަމަކު ކޮރަޕްޝަނަށް ޒީރޯ ޓޮލަރެންސް ސިޔާސަތެއް އޮންނަ ނަމަ، ކުޑައެއް ބޮޑެއް، ޕާޓީއެއް، ނުފޫޒެއް އަދި ބާރަކަށް ބަލާކަށް ނުޖެހެ އެވެ. އެ ސިިޔާސަތު އެންމެންގެ މައްޗަށް ތަންފީޒުވާން ޖެހޭނީ ހަމަހަމަ ކޮށެވެ.\nކޮރަޕްޝަންގެ ޒީރޯ ޓޮލަރެންސް ސިޔާސަތު ތަންފީޒު ކުރުމަށް އޮތް މުއައްސަސާ، އެންޓި ކޮރަޕްޝަނުން ކަންކުރާ ގޮތާ މެދުވެސް ރައީސްގެ ހިތްޕުޅު ހަމަޖެހިވަޑައިނުގަންނަވާކަން އެމަނިކުފާނު ސީދަލަށް މި ވަނީ ވިދާޅުވެފަ އެވެ. ވިދާޅުވީ؛ ބޮޑެތި މަޝްރޫއުތަކާ މެދު ކޮރަޕްޝަންގެ ތުހުމަތު ކުރެވި އެ ކަންކަން ހުއްޓާލަން އޭސީސީއިން އަންގާ ކަމަށެވެ. އެހެން ނަމަވެސް، ބޮޑެތި މަޝްރޫއުތައް ހުއްޓި ގިނަ ދުވަސްވެފައި ހުރެގެން ވާނެ ކަމަށް އެމަނިކުފާނު ގަބޫލު ނުކުރައްވާ ކަމަށެވެ. ތަރައްގީގެ ބޮޑެތި މަޝްރޫއުތަކާ މެދު ކޮރަޕްޝަންގެ ތުހުމަތު ކުރެވުނަސް، އެކަންކަން ހުއްޓާލުނާނެ ކަމަށް ވިދާޅުވެ، ރައީސް އަބްދުﷲ ޔާމީން ވެސް ދެއްކެވި ހުއްޖަތަކީމި އެވެ. އެކަމަކު ކޮރަޕްޝަނަށް ޒީރޯ ޓޮލަރެންސް އޮންނަ ނަމަ، ބޮޑު މަޝްރޫއެއް ކުޑަ މަޝްރޫއެއްގައި އޮތީ ވަކި ކޮންތަފާތެއް ހެއްޔެވެ؟ ކޮރަޕްޝަން ތުހުމަތެއް ކުރެވޭ ނަމަ، އަމަލު ކުރެވެން ޖެހޭނީ އެއް ހަމައަކުންނެވެ.\nއޭސީސީއިން ވެސް ގަބޫލު ކުރަނީ ކޮރަޕްޝަންގެ ތުހުމަތެއް އޮތް ނަމަ، އެކަން ބަލައި ސާފު ނުވަނީސް މަޝްރޫއެއް ކުރިއަށް ގެންދެވިގެން ނުވާނެ ކަމަށެވެ. އަދި ކޮމިޝަންގެ ރައީސާ ޔަގީންކަމާ އެކު ވިދާޅުވަނީ، މަޝްރޫއެއް ކުރިއަށް ނުގެން ގޮސް، މަޑުޖައްސާލަން ކޮމިޝަނުން އަންގާނީ އެކަށީގެންވާ ސަބަބުތައް ހުރުމުން ކަމަށެވެ. އެހެންވީއިރު، ކޮރަޕްޝަނަށް ޒީރޯ ޓޮލަރެންސް ދިނުމުގެ ސިޔާސަތު ތަންފީޒުކުރުމުގައި ކުޑަ ބޮޑުމިނަށް ބަލައި އަދި ކަމުގައި ބާވަތަށް ބަލައި ތަފާތު އޮވެގެން ނުވާނެ އެވެ. އެހެން ނުވާ ނަމަ، ޒީރޯ ޓޮލަރެންސް ވާނީ ސިޔާސީ ހަތިޔާރަކަށެވެ. އެހެން ނުވާން އޮތް ހަމަ އެކަނި ގޮތަކީ، ކޮރަޕްޝަނަށް ޒީރޯ ޓޮލަރެންސް ދިނުމުގެ ސިޔާސަތު ތަންފީޒު ކުރުމުން ދެ ފުށް ދެގޮތްކަން މުޅީން ފިލުވާލުމެވެ.


7 އޮކްޓޯބަރ 2020 | ބުދަ 03:48\nލ. އިސްދޫ ބަނދަރު ތަރައްޤީ ކުރުމުގެ މަޝްރޫޢުގެ މަސައްކަތުގެ 12 ޕަސެންޓު ނިމިފައިވާ ކަމަށް އެމްޓީސީސީން ބުންޏެވެ. އަދި ބ. ފެހެންދޫ ބަނދަރު ތަރައްގީ ކުރުމުގެ މަޝްރޫއުގެ ދަށުން، އެއްގަމުތޮށި ލުމަށް ބޭނުންވާ ކޮންކްރީޓް ގާ އެތުރުމުގެ މަސައްކަތް ފަށާފައިވާކަމަށް އެ ކުންފުނިން ބުންޏެވެ.\nލ. އިސްދޫ ބަނދަރު ތަރައްޤީކުރުމުގެ މަޝްރޫއުގެ މަސައްކަތް ކުރިއަށްގެންދަނީ - އެމްޓީސީސީން ބުނީ މި މަޝްރޫޢުގެ ތެރެއިން ބަނދަރު ފުންކުރުމުގެ މަސައްކަތުގެ 26 ޕަސެންޓް މިހާރު ނިމިފައިވާ ކަމަށް - ފޮޓޯ: އެމްޓީސީސީ\nލ. އިސްދޫ ބަނދަރު ތަރައްޤީކުރުމުގެ މަޝްރޫއުގެ މަސައްކަތް ކުރިއަށްގެންދަނީ - އެ މަޝްރޫއުގެ ދަށުން 27،129 ކިއުބިކް މީޓަރުގެ ސަރަހައްދެއްގެ ބަނދަރު ފުންކުރުމާއި، 230 މީޓަރުގެ ސަރަހައްދެއްގައި އެއްގަމު ތޮށި ލުމާއި، 208 މީޓަރުގެ ސަރަހައްދެއްގައި ބޭރުތޮށި ލުމާއި، 98 މީޓަރުގެ ސަރަހައްދެއްގައި ރިވެޓްމަންޓް ޖެހުމުގެ މަސައްކަތް ކުރުމަށް ވަނީ ހަމަޖެހިފަ - ފޮޓޯ: އެމްޓީސީސީ\nލ. އިސްދޫ ބަނދަރު ތަރައްޤީކުރުމުގެ މަޝްރޫއުގެ މަސައްކަތް ކުރިއަށްގެންދަނީ - މި މަސައްކަތް އެމްޓީސީސީއާ ހަވާލުކޮށްފައި ވަނީ މިދިޔަ އަހަރުގެ ޑިސެމްބަރު މަހު. މި މަސައްކަތް އެކުންފުނިން ފަށާފައި ވަނީ މިދިޔަ އޮގަސްޓު މަހުގެ 27ވަނަ ދުވަހު - ފޮޓޯ: އެމްޓީސީސީ\nބ. ފެހެންދޫ ބަނދަރު ތަރައްޤީކުރުމުގެ މަޝްރޫއުގެ މަސައްކަތް ކުރިއަށްގެންދަނީ - ބ. ފެހެންދޫ ބަނދަރު ތަރައްގީ ކުރުމުގެ މަޝްރޫއުގެ ދަށުން، އެއްގަމުތޮށި ލުމަށް ބޭނުންވާ ކޮންކްރީޓް ގާ އެތުރުމުގެ މަސައްކަތް މިއަދު ފަށާފައިވާ ކަމަށް އެމްޓީސީސީން ބުނެފި އެވެ. Advertisement އެމްޓީސީސީން ބުނީ އެ މަޝްރޫއުގެ ދަށުން، 25،000 ކިއުބިކް މީޓަރުގެ ސަރަހައްދެއްގެ ނެރު ފުންކުރުމާއި، 18،500 ކިއުބިކް މީޓަރުގެ ސަރަހައްދެއްގެ ފަޅު ފުންކުރުމާއި، 214 މީޓަރުގެ ސަރަހައްދެއްގައި އެއްގަމު ތޮށި ލުން ހިމެނޭ ކަމަށެވެ. އަދި 130 މީޓަރުގެ ސަރަހައްދެއްގައި ބޭރު ތޮށިލުމާއި، 282 މީޓަރުގެ ސަރަހައްދެއްގައި ރިވެޓްމަންޓް ޖެހުން އަދި މަގުބައްތި އާއި ނެރު ބައްތި ހަރުކުރުމާއި، 558 އަކަ މީޓަރު ސަރަހައްދެއްގައި ޕޭވްމަންޓް ހެދުން ހިމެނޭ ކަމަށް އެމްޓީސީސީން ބުނެއެެވެ. މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާގެ ފަރާތުން އެމްޓީސީސީ އާއި ހަވާލުކޮށްގެން ކުރިއަށްގެންދާ އެ މަޝްރޫއުއަކީ 49.66 މިލިއަން ރުފިޔާގެ މަޝްރޫއުއް - ފޮޓޯ: އެމްޓީސީސީ\nބ. ފެހެންދޫ ބަނދަރު ތަރައްޤީކުރުމުގެ މަޝްރޫއުގެ މަސައްކަތް ކުރިއަށްގެންދަނީ - އެ މަޝްރޫއު މޮބިލައިޒް ކުރެވިފައި ވަނީ 10 ނޮވެމްބަރު 2019 ގައި - ފޮޓޯ: އެމްޓީސީސީ\nބ. ފެހެންދޫ ބަނދަރު ތަރައްޤީކުރުމުގެ މަޝްރޫއުގެ މަސައްކަތް ކުރިއަށްގެންދަނީ - އެމްޓީސީސީން ބުނީ އެ މަޝްރޫއުގެ ދަށުން، 25،000 ކިއުބިކް މީޓަރުގެ ސަރަހައްދެއްގެ ނެރު ފުންކުރުމާއި، 18،500 ކިއުބިކް މީޓަރުގެ ސަރަހައްދެއްގެ ފަޅު ފުންކުރުމާއި، 214 މީޓަރުގެ ސަރަހައްދެއްގައި އެއްގަމު ތޮށި ލުން ހިމެނޭ ކަމަށް - ފޮޓޯ: އެމްޓީސީސީ\nބ. ފެހެންދޫ ބަނދަރު ތަރައްޤީކުރުމުގެ މަޝްރޫއުގެ މަސައްކަތް ކުރިއަށްގެންދަނީ - 130 މީޓަރުގެ ސަރަހައްދެއްގައި ބޭރު ތޮށިލުމާއި، 282 މީޓަރުގެ ސަރަހައްދެއްގައި ރިވެޓްމަންޓް ޖެހުން އަދި މަގުބައްތި އާއި ނެރު ބައްތި ހަރުކުރުމާއި، 558 އަކަ މީޓަރު ސަރަހައްދެއްގައި ޕޭވްމަންޓް ހެދުންވެސް ހިމެނޭ - ފޮޓޯ: އެމްޓީސީސީ


Badi gengulhunu kamah bunaa massala eh alun balan HC in angaifi | Mihaaru\nބަޑި ގެންގުޅުނު ކަމަށް ބުނާ ދެ މީހެއްގެ މައްސަލަ އަލުން ބަލަން ހައި ކޯޓުން އަމުރުކޮށްފި\nހައި ކޯޓް: ހަތިިޔާރު ގެންގުޅުނު ކަމަށް ބުނާ މައްސަލައެއް އަލުން ބަލަން ވަނީ އަންގާފައި -- ފޮޓޯ/މިހާރު\n14 ޖެނުއަރީ 2021 - 12:07\nބަޑި އާއި ހަތިޔާރު އުފައްދަން ބޭނުންކުރާ ތަކެތި ގެންގުޅުނު ކަމަށް ބުނެ ދެ މީހެއްގެ މައްޗަށް ކުރި ދައުވާ އަލުން ބަލަން ހައި ކޯޓުން މިއަދު އަމުރުކޮށްފި އެވެ.\nސެޕްޓެމްބަރު، 2013 ގައި މާލޭގެ ގެއަކުން ބަޑި އާއި ގޮވާ ތަކެތި އުފައްދަން ބޭނުންކުރާ ތަކެތި ފެނިފައިވާ މައްސަލައެއްގައި ދައުލަތުން ޓެރަރިޒަމްގެ ދައުވާކުރީ ލ. ގަން، ހިމާޔަތް މޫސާ ޔޫސުފާއި ދަފްތަރު ނަމްބަރު 7102 ހަސަން ނަސީމުގެ މައްޗަށެވެ. އެކަމަކު، ތަހުގީގު މަރުހަލާގައި ގާނޫނާ ޚިލާފަށް ފުލުހުން ހެކި ހޯދި ކަމަށް ބުނެ ދަށު ކޯޓުން 2016 ގައި އޮތީ އެ މީހުންގެ މައްޗަށް ކުށް ސާބިތުނުވާ ކަމަށް ހުކުމްކޮށްފަ އެވެ.\nއެ މައްސަލަ ދައުލަތުން އިސްތިއުނާފު ކުރުމުން ހައި ކޯޓުން ކުރި ހުކުމުގައި ވަނީ ގާނޫނާ ޚިލާފަށް ހެކި ހޯދި ކަމަށް ދަށު ކޯޓުން ނިންމީ ބަޑި އާއި ގޮވާތަކެތި އުފަައްދަން ބޭނުންކުރާ ތަކެތި ފެނުނު ގެ ފާސް ކުރުމުގައި އެ ގޭގެ ވެރިފަރާތް ނެތީސް، އެތަން ފުލުހުން ފާސް ކޮށްފައިވާތީ ކަމަށެވެ. ނަމަވެސް އެއީ ދައުވާ ލިބޭ ނަސީމު ކުއްޔަށް ހިފާފައިވާ ތަނެއް ކަމަށާއި ނަސީމު ނޫޅޭ ވަގުތުތަކުގައި ދައުވާ ލިބޭ މޫސަ ވެސް އެ ގެ އަށް ވަދެ، އެ ގެ ބޭނުން ކުރަމުން ދިޔަ ކަމަށް ހުކުމުގައިވެ އެވެ.\nހައި ކޯޓުގެ ހުކުމުގައި ވަނީ ކޯޓު އަމުރުގެ ބޭނުމަށް ވެރިފަރާތް ކަމަށް ބަލަން ވާނީ އެ ތަނުގެ މައްޗަށް އެ ވަގުތު ބާރު އޮތް ފަރާތެއް ކަމަށެވެ. އެ އަމުރުގެ ދަށުން އެ ތަން ބަލައި ފާސްކުރި ވަގުތު އެ ތަނުގެ މައްޗަށް ބާރު އޮތް ފަރާތަކީ މޫސާ ޔޫސުފް ކަމަށާއި އެހެންވެ، އެތަން ފާސްކޮށް ހެކި ހޯދީ ގާނޫނާ ޚިލާފަށް ކަމަށް ނުބެލެވޭ ކަމަށް ހުކުމުގައިވެ އެވެ.\nއެކަމަކު ހެކިތައް ވަޒަންކޮށް، މައުޟޫއީ ގޮތުން ދަށު ކޯޓުން މައްސަލަ ނިންމާފައި ނެތުމުން އެ މައްސަލަ އަލުން ބެލުމަށް ކްރިމިނަލް ކޯޓަށް ތަހުވީލްކުރީ ކަމަށް ތިން ފަނޑިޔާރުންގެ އިއްތިފާގުން ކުރި އެ ހުކުމުގައިވެ އެވެ.\nއެ މައްސަލަ ހައި ކޯޓުން ބެއްލެވީ އިސް ފަނޑިޔާރު ހާތިފް ހިލްމީ އާއި ފަނޑިޔާރު މުހަައްމަދު ނިޔާޒުގެ އިތުރުން ފަނޑިޔާރު ހުސައިން ޝަހީދެވެ.\nކުށްކުރުން ޓެރަރިޒަމް ހައި ކޯޓް ޓެރަރިޒަމާ ދެކޮޅު ހަނގުރާމާ ނުރައްކާތެރި ހަތިޔާރު\nމީހެއްގެ އަލަމާރިންވެސް ފިސްތޯލައެއް ފެނުނު .. އެކަން ނިމުނުގޮތެއް އެނގޭމީހެއް ނެތް\n2013 ވަނަ އަހަރުގެ ކަމެއް؟ މިއީ 2021 ދެއްތޯ؟؟\nކޮބާތޯ އަދީބު ފިސްތޯލަ ގެންގުޅުނު މައްސަލަ


Mi halathu gai isthiunaaf ge dhoru bandhu, badhalu kuran jeheytha?\nމިހާލަތުގައި އިސްތިއުނާފުގެ ދޮރު ބަންދު، ބަދަލު ކުރަންޖެހޭތަ؟\nކުރިމިނަލް ކޯޓުގެ ޝަރީއަތްކުރާ މާލަމެއް: ޝަރީއަތުގައި އިއްވާ ބަންދު އަމުރު އިސްތިއުނާފެއް ނުކުރެވޭ - ފޮޓޯ: އަހުމަދު ޝުރާއު \_ އަވަސް\nގާނޫނު އަސާސީގެ 56 ވަނަ މާއްދާގައި ވަނީ މިހެނެވެ. ޖިނާއީ އަދި މަދަނީ މައްސަލަތަކުގައި ކޯޓުތަކުން ކުރާ ހުކުމްތަކާއި ނެރޭ އަމުރުތަކާ މެދު ހިތްހަމަނުޖެހޭ ނަމަ އެ ނިންމުމެއް މަތީ ކޯޓެއްގައި އިސްތިއުނާފް ކުރުމުގެ ހައްގު މައްސަލައާ ގުޅުންހުރި ކޮންމެ މީހަކަށް ލިބިގެންވާ ކަމަށެވެ. ގާނޫނު އަސާސީގައި މިހެން އޮތް ނަމަވެސް ކޯޓުތަކުން ނެރޭ އަމުރެއް އިސްތިއުނާފު ނުކުރެވޭ އުސޫލެއް އެބަ އޮތެވެ. އެއީ، ހިނގަމުންދާ މައްސަލައެއްގައި މައްސަލަ ބައްލަވާ ގާޒީ، ބަންދާމެދު ނިންމަވައި ނިންމުންތަކެވެ.\nހިނގަމުންދާ މައްސަލައެއްގައި އެ މައްސަލަ ބައްލަވާ ގާޒީއަކު ބަންދާމެދު ނިންމަވައި ނިންމުންތައް އިސްތިއުނާފު ނުކުރެވެނީ، ހައިކޯޓުން 2012 ވަނަ އަހަރު ކުރި ހުކުމެއްގައި ކަނޑައަޅާފައިވާ އުސޫލެއްގެ ސަބަބުންނެވެ. އެ ހުކުމަކީ މަސްތުވާތަކެތީގެ ބޮޑު މައްސަލައެއްގައި ކުރި ހުކުމެކެވެ. އެ ހުކުމަކީ އެ މައްސަލާގައި ދައުވާ ލިބޭ ބަޔަކު ގޭބަންދަށް ބަދަލު ކުރުމުން އެކަމާ ހިތްހަމަނުޖެހިގެން އިސްތިއުނާފު ކުރުމަށް ދައުލަތުން ހައިކޯޓަށް ދިޔުމުން ކުރި ހުކުމެކެވެ.\nއެ ހުކުމުގައިވާ ގޮތުން ދައުވާ ލިބޭ މީހުންގެ ބަންދާ މެދު ގޮތެއް ކަނޑައަޅަން އެންމެ އެކަށޭނެ ފަރާތަކީ އެ މައްސަލަ ބައްލަވާ ގާޒީއެކެވެ. ކަން ހިނގާފައިވާ ގޮތާއި ހެކިތަކާއި ގަރީނާތަކުގެ މައްޗަށް ބަލައި ބަންދު އެންމެ އެކަށޭނެ ގޮތެއްގައި ވަޒަން ކުރެވޭނީ ވެސް އެ ގާޒީއަކަށް ކަމަށެވެ. އަދި ޝަރީއަތުގެ މަޖިލީހުގައި ބަންދާ މެދު ގޮތެއް ނިންމުމުގެ މައްސަލަތަކުގައި ގޮތެއް ކަނޑައެޅުމަކީ އެ މައްސަލައެއް ބައްލަވާ ގާޒީއަކަށް ލިބިގެންވާ ބާރެއް ކަމަށް ބަންދާ މެދު ގޮތެއް ނިންމުމުގެ ގަވާއިދުގެ 13 ވަނަ މާއްދާގައިވެ އެވެ. މާނައަކީ އެކަން އެ ގާޒީއަށް ނޫން އެހެން ފަރާތަކަށް ބަދަލެއް ނުކުރެވޭނެ އެވެ.\nމިހެން އޮންނާތީ ޝަރީއަތުގެ މަޖިލީހުގައި ބަންދާމެދު ނިންމާ ނިންމުންތައް އިސްތިއުނާފުކުރި ނަމަވެސް ހައިކޯޓުން އެ ބަލައެއް ނުގަނެ އެވެ.\nމިކަން މިހެން އޮތުމަކީ ބައެއް ވަކީލުން ހިތްހަމަޖެހޭ ކަމެއް ނޫނެވެ. އެ ވަކީލުން ދެކޭ ގޮތުގައި ބަންދާމެދު ނިންމައި ނިންމުންތަކަކީ އޭގައި ވަރަށް ބޮޑު އަސާސީ ހައްގުތަކެއް އެކުލެވޭ ކަމެކެވެ. އެހެންކަމުން ޝަރީއަތުގައި ހިނގަމުންދާ މައްސަލައެއް ކަމަށްވީ ނަމަވެސް އެއްވެސް ހުރަހެއް ނެތި އެ އިސްތިއުނާފު ކުރެވެން ޖެހޭނެ ކަމަށް އެފަދަ ވަކީލުން ދެކެ ވަޑައިގަންނަވަ އެވެ.\nމާލޭ ޖަލަށް ކުށްވެރިންތަކެއް ވައްދަނީ - ފޮޓޯ: މުހައްމަދު އަޒާން \_ އަވަސް\nމިސާލަކަށް ވަރަށް ކުޑަ ކަމެއް ކޮށްގެން ހައްޔަރުކޮށް، ޝަރީއަތް ފަށާ މީހާ ވެސް ޝަރީއަތް ނިމެންދެން ބަންދުކޮށްފިނަމަ އެކަން ބަދަލު ކުރުމަށް ދާނެ އިތުރު ތަނެއް ނެތެވެ. ކުދި މައްސަލަތަކުގެ ޝަރީއަތްތައް ވެސް ގިނަ ފަހަރަށް ދިގުލައިގެންދެ އެވެ. އޭނާއަކީ މުޖުތަމައުއަށް ނުރައްކާތެރި މީހެއް ކަމަށް ކަނޑައަޅައި ބަންދުގައި ބެހެއްޓުމުން ލިބެންޖެހޭ އަދަބަށްވުރެ ގިނަ ދުވަހު ވެސް ބަންދުގައި ހުންނަންޖެހޭ ފަހަރުއާދެ އެވެ.\nގާނޫނު އަސާސީގެ 49 ވަނަ މާއްދާގައިވާ ގޮތުން މީހަކު ބަންދުގައި ބެހެއްޓޭނީ ހަތަރު ހާލަތެއްގަ އެވެ. އެއީ، ހެއްކަށް ނުފޫޒު ފޯރުވައި، ހެކި ފޮރުވަން މަސައްކަތް ކޮށްފާނެ ކަމަށްޓަކައި ނޫނީ މުޖުތަމައުއަށް ނުރައްކަލަކަށްވެދާނެ ކަމަށްޓަކައި ނޫނީ ކޯޓަށް ހާޒިރު ނުވެދާނެ ކަމަށްޓަކައި ނޫނީ ފިލައިފާނެ ކަމަށްޓަކަ އެވެ. ކޮފީ ދަޅެއް ވަގަށް ނަގައިގެން ހައްޔަރުކުރާ މީހެއް މިފަދަ ހާލަތަކަށް ފެތޭތޯ ވަކީލުން ސުވާލު އުފައްދަ އެވެ. އެހެނަސް ކޮފީ ދަޅެއް ވަގަށް ނަގާ މީހާ ވެސް ޝަރީއަތް ނިމެންދެން ބަންދުކޮށްފިނަމަ އެކަން އިސްތިއުނާފު ކުރެވޭކަށް ނޯވެ އެވެ. އެފަދަ ކަމެއް ވެސް ވަނީ ދިމާވެފަ އެވެ.\nމީގެ އަނެއްކޮޅު ވެސް އެބަ އޮތެވެ. ވަރަށް ފަހުން ދިމާވި ކަމެކެވެ. މީގެ ދެ އަހަރު ކުރިން އައްޑޫ ސިޓީ ހިތަދޫ އަހުމަދު މަފާޒު މަރާލި މައްސަލާގައި ޓެރަރިޒަމްގެ ދައުވާ އުފުލާފައިވާ ތިން މީހުން ވަނީ ކުއްލި ގޮތަކަށް ކަރެކްޝަންސްގެ ބެލުމުގެ ދަށުން ދޫކޮށްލުމަށް އެ މައްސަލަ ބައްލަވާ ގާޒީ އަމުރުކުރައްވާފަ އެވެ. އެއީ ބޮޑެތި ކުށެއްގެ ތުހުމަތު ލިބޭ ބައެކެވެ. މުޖުތަމައުއަށް ނުރައްކަލަކަށް ވެސް ވެދާނެ އެވެ. އެހެންކަމުން ފުލުހުން ވަނީ އެމީހުން ދޫކޮށްލަންކުރި އަމުރު އިސްތިއުނާފު ކޮށްދިނުމަށް ދައުލަތުގައި އެދިފަ އެވެ. ނަމަވެސް އެކަން ދައުލަތަށް ވެސް ކުރެވޭކަށް ނެތެވެ. އެމީހުން މިހާރު ވެސް އެތިބީ މިނިވަންކޮށެވެ. މިފަދަ މައްސަލަތަކަކީ އާންމު ގޮތެއްގައި ދައުވާ ލިބޭ މީހުން ޝަރީއަތް ނިމެންދެން ބަންދުގައި ތިބޭ ފަދަ މައްސަލަތަކެވެ.\nއުސޫލު މިގޮތަށް އޮތުމުން ގާނޫނު އަސާސީގެ 49 މާއްދާ އާއި 56 ވަނަ މާއްދާ ހަނިވާ ކަމަށް ބައެއް ވަކީލުން ދެކޭއިރު އަނެއް ވަކީލުން ގަބޫލުކުރާ ގޮތުގައި މި އުސޫލު ރަނގަޅެވެ. އެއީ، މައްސަލަ ބައްލަވާ ގާޒީ ލުއި ދިނުމަށް ބޭނުންވި ނަމަވެސް ގިނަ ފަހަރަށް ދައުލަތުން އެގޮތް ބޭނުމެއް ނުވާތީ ކަމަށް އެ ވަކީލުން ބުނެ އެވެ. އެފަދަ ވަކީލަކު ވިދާޅުވާ ގޮތުގައި މީހެއްގެ ބަލި ހާލަތު ހުރި ގޮތުން ގާޒީ އޭނާ ގޭބަންދަށް ބަދަލު ކުރުމުން ވެސް އެކަމާ ދައުލަތް ހިތްހަމައެއް ނުޖެހެ އެވެ. އެ މައްސަލަ އިސްތިއުނާފުކޮށް އެ ގޮތް ބަދަލުކުރަން ބޭނުންވެ އެވެ. މި އުސޫލު މިހެން އޮތުމުން އެކަމަށް ދޮރު ބަންދުވާ ކަމަށް އެ ވަކީލު ވިދާޅުވެ އެވެ.\nކުރިމިނަލް ކޯޓުގައި ދައުވާ ލިބޭ މީހުން ބައިތިއްބުމަށް ހަދާފައިވާ ގޮޅި: - ފޮޓޯ: އަހުމަދު ޝުރާއު \_ އަވަސް\nއެ ވާހަކައަށް ރައްދުދެމުން އެހެން ވަކީލަކު ވިދާޅުވި ގޮތުގައި ދަށު ކޯޓުން ނެރޭ އަމުރުތައް މަތީ ކޯޓުން ބަލައި ގޮތެއް ކަނޑައަޅާނީ އެއް ފަނޑިޔާރުންނަށްވުރެ ގިނަ ފަނޑިޔާރުންގެ އިއްތިފާގުންނެވެ. އެހެންކަމުން ލުއި ދޭން ޖެހޭ ހާލަތްތަކުގައި ވެސް ދައުލަތުން އިސްތިއުނާފުކުރި ނަމަވެސް މަތީ ކޯޓުން އެ ރިވިއު ކުރާނީ ރަނގަޅަށެވެ. އެ ވަކީލު ގަބޫލު ކުރައްވާ ގޮތުގައި ޝަރީއަތުގެ މަޖިލީހުގައި ނެރޭ ބަންދާމެދު ނިންމާ ނިންމުންތައް ވެސް އިސްތިއުނާފުކުރެވޭ ގޮތަށް އޮތުމުން އެފަދަ ނިންމުންތައް ނިންމެވުމުގައި ވެސް ގާޒީން ރަނގަޅަށް އަމަލުކުރަން ބާރަކަށްވެގެންދާނެ އެވެ.\nމިފަދަ ނިންމުންތައް ހައިކޯޓުގައި އިސްތިއުނާފު ނުކުރެވުމުން ސުޕްރީމް ކޯޓަށް އެކަން ވެއްދުމުގެ ދޮރު ވަނީ ހުޅުވިފަ އެވެ. އެހެނަސް މި މައްސަލަ އަދި އެއްވެސް ފަރާތަކުން ސުޕްރީމް ކޯޓާ ހަމައަށް ނުގެންދެ އެވެ.\nމި މައްސަލާގައި ހިތްހަމަނުޖެހޭ ވަކީލުން ދެކޭ ގޮތުގައި އުސޫލު ބަދަލު ކުރުމަކީ އެންމެ ރަނގަޅު ގޮތެވެ. އަދި އެ އުސޫލު ބަދަލު ކުރުމުގެ ފުރުސަތު ވެސް ހައިކޯޓަށް އެބަ އޮތެވެ. އެ ކޯޓުން އެކުލަވާލި އުސޫލެއް އެ ކޯޓަށް ބަދަލު ކުރެވޭނެ އެވެ. އަދި އުސޫލު އިތުރަށް މާނަކޮށްދީ، އިސްތިސްނާ ހާލަތްތަކެއް ވެސް ކަނޑައެޅިދާނެ އެވެ.\nގާނޫނު އަސާސީން ލިބިދީފައިވާ އިސްތިއުނާފު ކުރުމުގެ ހައްގަކީ ވަރަށް އަސާސީ ހައްގެކެވެ. ޝަރުއީ ތިން މަރުހަލާއެއް އެކުލަވާލައި އިސްތިއުނާފު ކުރުމުގެ ފުރުސަތު ދީފައިވެސް އޮންނަނީ ސަބަބުތަކަކަށްޓަކަ އެވެ. އެއީ އިންސާފު ލިބުމުގެ ކަށަވަރުކަން ހޯދައިދިނުމަށާއި ގާޒީން ވެސް އިންސާފުވެރިކަމާއެކު ހުކުމް ކުރުމަށް ބާރު އެޅުމުގެ ގޮތުންނެވެ.\nއެހެނެއް ކަމަކު ކޯޓަށް ހާޒިރުވާން ނެެރޭ އަމުރުތަކާއި ހިނގަމުންދާ މައްސަލަތަކުގައި ނިިިންމާ އިޖްރާއީ ނިންމުންތައް އިސްތިއުނާފު ނުކުރެވޭ ގޮތަށް އޮންނަ އޮތުން ރަނގަޅެވެ. އެއީ، އެކަމުގެ ސަބަބުން އިންސާފަށް ހުރަސް އެޅުމުގެ ގޮތުން އިސްތިއުނާފީ މަރުހަލާގެ ބޭނުން ހިފުމުގެ ފުރުސަތު އޮތަތީ އެވެ.


އަޟްޙާ ޢީދަކީ، ޙައްޖުގެ އަޅުކަމާ ވިދިގެން އަންނަ އުފާވެރި މުނާސަބަތަކަށް ވާއިރު، ޙައްޖުގެ އަޅުކަމާއި އަޟްޙާ ޢީދުގެ އުފާ ފާޅުކުރުމާ ދެމެދުގައި އޮތް ގުޅުމާ މެދު ވިސްނުން ހިންގައި، އެ ގުޅުން ދެމެހެއްޓުމަށް ޚާއްޞަ އިސްކަމެއް ދޭންޖެހޭކަމަށާއި، ޢީދުގެ އުފާ ފާޅުކުރުމުގައިވެސް، އެންމެ ބޮޑު އިސްކަމެއް ދޭންޖެހިފައިވަނީ، ޤައުމީ އެއްބައިވަންތަކަށް އާލާކޮށް، މުޖްތަމަޢުގެ ހަމަޖެހުމާއި ޞުލްޙަވެރިކަން ދެމެހެއްޓުމަށްކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވެފައި ވަނީ 1442 ވަނަ އަހަރުގެ އަޟްޙާ ޢީދު ދުވަހުގެ މުނާސަބަތުގައި ފޮނުއްވާ ތަހުނިޔާގެ ޚިޠާބުގައެވެ.\nރައީސުލްޖުމްހީރިއްޔާ ވަނީ ޢީދު ދުވަހުގެ މުނާސަބަތުގައި، ރާއްޖޭގެ ލޮބުވެ ރައްޔިތުންނަށާއި، އިސްލާމީ އުންމަތުގެ އެންމެހައި އަޚުންނާއި އުޚުތުންނަށް ވެސް އަޟްޙާ ޢީދުގެ ތަހުނިޔާ އާއި ހެޔޮއެދުންތައް ފޮނުއްވައި، މިއަހަރުގެ ޙައްޖުގެ މަތިވެރި އަޅުކަމުގައި ބައިވެރިވާ އެންމެހައި މުސްލިމުންނަށް، މަބްރޫރު ޙައްޖެއް މިންވަރުކުރެއްވުން އެދި އެކަލާނގެ ޙަޟްރަތުގައި ދުޢާ ދަންނަވާފައެވެ.\nއެމަނިކުފާނުގެ ޚިޡާބުގައި ވިދާޅުވިގޮތުގައި ކޮވިޑްގެ ހިތި ތަޖުރިބާތައް ދިވެހިންގެ ދިރިއުޅުމަށް ބޮޑެތި ބަދަލުތަކެއް ގެނުވާފައިވާ މި ދަނޑިވަޅުގައި، އެންމެ މުހިންމު އިސްކަމެއް ދޭންޖެހިފައިވަނީ، ޢާއިލީ ގުޅުންތައް ބަދަހިކުރުމަށާއި، ރަޙްމަތްތެރިކަމާއި އެކުވެރިކަމުގެ ގުޅުންތައް އާލާކޮށް ދެމެހެއްޓުމަށްކަމުގައެވެ. އަދި އިސްލާމް ދީނުގައި ކަނޑައަޅާފައިވާ ދެ ޢީދަކީވެސް، މުސްލިމުންގެ މެދުގައިވާ އެކުވެރިކަމާއި އެއްބަނޑުއެއްބަފާކަމުގެ ގުޅުން އިތުރަށް ބަދަހިކޮށް، ހިތްހެޔޮކަމާއެކު އެކަކު އަނެކަކާ ބައްދަލުކޮށް، ޙާލުއަހުވާލު އޮޅުންފިލުވައި އުޅުމަށް ޚާއްޞަ ދެ މުނާސަބަތުކަން ފާހަގަކުރައްވަމުން އެމަނިކުފާނު ވިދާޅުވީ ކޮންމެ މީހަކުވެސް މިއަދު އަވަސްވެގަންނަންވީ، ގާތްތިމާގެ މީހުންނަށާއި އެކުވެރި ރަޙްމަތްތެރިންނަށާއި އެންމެހައި މުސްލިމުންނަށް، ޢީދުގެ ތަހުނިޔާއާއި ހެޔޮއެދުންތައް ފޮނުވުމަށްކަމުގައެވެ.\nމީގެ އިތުރުން ރައީސުލްޖުމްހޫރިއްޔާ ވިދާޅުވިގޮތުގައި މިއަދު ކުރިމަތިލާންޖެހިފައި މިވާ ކޮވިޑްގެ ދަތި އުނދަގޫތަކުން އަރައިގަތުމުގައި ވެސް، އެންމެ ވަރުގަދަ ބާރަކީ، އެކުވެރިކަމާއި އެއްބައިވަންތަކަން ކަމަށާ، ޢީދުގެ އުފާ ފާޅުކުރާއިރު، ޤައުމީ ފެންވަރުގައި ވިސްނުން ހިންގަން ޖެހިފައވަނީ، ބައިބައިވުންތަކާއި ދެކޮޅުވެރިކަމުގެ އެންމެހައި ވިސްނުންތައް އަޅުގަނޑުމެންގެ ސިކުނޑިތަކުން އެއްފަރާތްކޮށް، އެންމެން ގުޅިގެން މަސައްކަތް ކުރުމަށްކަމުގައެވެ.


August mahu MIRA ah 862.91 Million Ruffiya balaiganefi\nއޮގަސްޓު މަހު މީރާއިން 862.91 މިލިއަން ރުފިޔާ ބަލައިގަނެފި\nއޮގަސްޓު ގައި މީރާއަށް 862.91 މިލިއަން ރުފިޔާ ބަލައިގަނެފައިވާކަމަށް އެ އޮތޯރިޓީން ބުނެފި އެވެ.\nމި އަހަރު އޮގަސްޓް މަހު އޮތޯރިޓީއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ %55.8 ނުވަތަ 481.72 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ބީ.ޕީޓީ އިންނެވެ. އެއީ %13.3 ނުވަތަ 114.67 މިލިއަން ރުފިޔާއެވެ.\nމީގެ އިތުރުން ގްރީން ޓެކްސްގެ ގޮތުގައި 72.09 މިލިއަން ރުފިޔާ (8.4%)، އެއަރޕޯޓް ޑިވެލޮޕްމަންޓް ފީގެ ގޮތުގައި 53.36 މިލިއަން ރުފިޔާ (6.2%)، އެއަރޕޯޓު ސަރވިސް ޗާޖްގެ ގޮތުގައި 52.13 މިލިއަން ރުފިޔާ (6.0%) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 88.94 މިލިއަން ރުފިޔާ (10.3%) ހިމެނެއެވެ.\nމި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ %14.8 ދަށް އަދަދެކެވެ. އަދި، މިއީ މި އަހަރުގެ މި މުއްދަތުގައި ލިބޭނެކަމަށް އަންދާޒާކުރި އަދަދަށްވުރެ %3.4 ދަށް އަދަދެކެވެ.\nވޭތުވެދިޔަ އަހަރުގެ އޮގަސްޓު މަހު ލިބުނު އާމްދަނީއަށްވުރެ މި އަހަރުގެ އޮގަސްޓު މަހު ލިބިފައިވާ އާމްދަނީ ދަށްވެފައިވާ ސަބަބަކީ އޮގަސްޓު 2018 ގައި ލޭންޑް އެކިއުޒިޝަން ފީ އަދި ކޮންވަރޝަން ފީ، ކޮންސްޓްރަކްޝަން އެކްސްޓެންޝަން ފީ އަދި ލީސް ޕީރިއަޑް އެކްސްޓެންޝަން ފީ ގެ ގޮތުގައި ލިބިފައިވާ ފައިސާއަކީ ހަމައެކަނި އެ މުއްދަތުގައި ދައްކަންޖެހޭ ފައިސާ އެއް ކަމަށް ވަތީ ކަމަށް މީރާއިން މައުލޫމާތުދެއެވެ.\nމީގެ އިތުރުން، މި އަހަރުގެ އޮގަސްޓު މަހު ލިބޭނެކަމަށް އަންދާޒާކުރި އަދަދަށްވުރެ އާމްދަނީ ދަށްވެފައިވުމުގެ މައިގަނޑު ސަބަބަކީ ޖީ.އެސް.ޓީގެ ގޮތުގައި ލިބެންޖެހޭ ބައެއް ފައިސާ، އެ ފައިސާ ދައްކަންޖެހޭ ސުންގަޑިއަށް ދައްކާފައި ނުވާތީ ކަމުގައި މީރާއިން ހާމަކުރެއެވެ.\nއޮގަސްޓު 2019 ގައި ބަލައިގަނެފައިވާ އާމްދަނީގެ ތެރޭގައި 30.9 މިލިއަން އެމެރިކާ ޑޮލަރު ހިމެނެއެވެ.\nފަސޭހަކަމާއެކު ފިތުރު ޒަކާތް ދެއްކުމަށް އުރީދޫ އެމްފައިސާ\nފުރަތަމަ ކުއާޓާގައި ބީއެލްއެލްގައި 357 މިލިއަން ރުފިޔާގެ ފައިދާއެއް\nމިހާރު އުރީދޫ 5ޖީގެ ހިދުމަތް އައިފޯން 12 ގެންގުޅުއްވާ ކަސްޓަމަރުންނަށް ލިބޭނެ